
GODINA IX BROJ 9 MCMXXX VI 


LJUBAV STJEPANA OBRDALJA 


Mnogo kasnije Obrdalju se razjasnilo: da nije bilo tog samotnog, zelenkastog 
svijetla, što je iskosa padalo sa visine prvog kata, titrajući slabašno po drumu, on 
“ne bi nikada svratio u radnju Velike Anke na Rudanci. U stresanju kapi sa golih 
stabala, sa plotova i streha rijetkih kuća, u tmini bez zvijezda, lepetavom šumu lije- 
ganja čavki, vrana i vrabaca, prutastom sipljenju kišice, dok lokve i grabe svjetlu- 
caju, i miri opalo lišće rumenkasto i polutrulo, slatkim, ugnjilim zapahom, miri je- 
senja mokar i psi srdito i zasopljeno kevču a blato i tuga se lijepe za cipele i za 
dušu: — to ostavljeno, tiho svijetlo imalo je nečega prijatnog i toplog u sebi, imalo 
neke tajnovite, skrite udobnosti, osjećaja daleke nedostižne sreće, za gladnog bes. 
kućnika. I privučen još iz daljine njim on je otkrio krčmu u prizemlju te iste kuće 
sa koje je ono sjalo. Tanak kao komarac, kornjačji uvučene glave među ramena, 
stajao je Ostojica, glavni Ankin momak i njen ljubavnik kako se je pričalo, i pravio 
obračun dnevnog pazara. Omamljen mirisom rakije, mlazom duhanskog dima i ljud- 
skih glasova, sa krčanjem u crijevima jer je posljednjih dana vrlo malo jeo, Obr- 
dalj mu priđe. 

— Kuda po nevremenu ovako kasno, rođače? upita ga Ostojica. 

— Tražim posla, vele u Kladarima se gradi crkva. Zatim doda kao izvinjujući 
se: nema se gdje skloniti glave pa onda ovako. Klapam čak iz Maglaja. Treći dan. 
Jučer sam pretovarivao u Doboju vagone. Danas eto. Kad bi bilo kakvog noćišta? 

Hvatala ga laka omaglica. Karbituša mu je sjala upravo u lice. Na dnu po- 
sude klokotala je voda. Čuo je jasno njen šum. Zažmirka ošamućen. Sa polica vire 
paketi cikorije, sapuna, čavala, kožnog remenja, stearinskih svijeća i glava od še- 
ćera, na tezgi su poredane staklenke sa bonbonima, vazovi s kiselim krastavcima, 
pivske boce, čoknjići i lijevci, a u staklenom pretincu je duhan: paklići, kutije sa 
cigaretama i papir. Po kutovima zvrje vinska burad i petrolejske kante, vreće s ri- 
žom i brašnom. Ugleda na njima prilike pijanaca: starog skretničara Hazlahera, 
pakosno lice Ananije Zuzka, dremuckavog i zgurenog Hasana Kovača. Sa strane 
oslonjen na zid stajao je mladić u kapi sa kaljavim, visokim čizmama i pjevušio, ta- 
rući petu o petu. Promatrali su ga lijeno i s dosadom. 

Ali on se nije obazirao na njih, na podsmijeh što im se javljao na licima, njega 
je zanimao samo Ostojica. Da li će mu reći da ostane ili maršnuti napolje? Ne bi 
bilo najposlije nikakvo iznenađenje, naučio je on na sve. Već sedmu godinu kako 
se smuca po svijetu, tumara od nemila do nedraga, živi jadnim životom sezonskog 
radnika i skitnice od danas do sutra: pomaže u proljeće pri poljskim radovima, u 
ljeto pri žetvi i vršidbi, pred jesen u branju šljiva, pečenju rakije i komušanju 
kukuruza, radi po pilanama i ciglanama, pretovaruje vagone, opravlja i kreči kuće, 
upošluje se gdje stigne, više gladan nego sit, i pješači od mjesta do mjesta. Ali ve- 

amo meca reno reemn rare vom pe iraenara a zreo 


čeras je odviše studeno i vlažna vani, odviše je isprezebao i umoran, da bi se naka- 
nio ići dalje ili prenoćiti u kakvom nepodignutom plastu sijena ili zapuštenom 
hambaru. Bilo bi slavno jedanput se pošteno opružiti i kao čovjek spavati. Unosio 
se sve više u Ostojicu, visio na njegovim usnama. 

Ostojica ga je dotle mjerio: seoska skitnica i bijednik, — mislio je —, trulje 
već vise na njemu, prljav je i zapušten, ali inače jaka momčina, velik i snažan kli- 
pan s ogromnim čvornatim ručetinama, malo blesava izgleda, vodnjikavih, svijetlo- 
zelenih očiju i klempavih, ogromnih ušesa. Da ga baci. Onda se nevoljko sjeti, da 
nije davno, tek su tri, četiri godine od tada, kako je i on ovako bijednički, gladujući 
živio i da nije bilo Anke, tko zna, šta bi bilo s njim. Zatim oni u istinu trebaju mom- 
ka za kućne poslove, dućan i štale; oni što ih imaju ne mogu na sve stići. Joso kravar 
stari, kočijaš Andrija je prezaokupljen konjima i sve tako, svaki se tuži, kako mu 
je posla preko glave. A ovaj bi radio, vidi se po njemu. Reče: 

— Možeš na sjeniku prenoćiti. A ni u Kladare ne trebaš ići, ostani ovdje, naći 
će se nešto već i za te. Snažan si. Stan i hrana i deset banki mjesečno. Imaš li radnu 
knjižicu? 

— Imam. 

U koljenima ga presiječe, radosno zadrhta. Sna i počinka. I želudac napunjen 
jelom. Nema više gladovanja i prošnje, blata i smrzavanja. Nema sivog očajničkog 
bitisanja, sivog i tmurog kao i jesen ova što vani šumi mokra i kaljava: blatne, za- 
mazane vode po jarcima, teške, imaste magle, kiše, vjetar i zavijanje pasa. Krov 
nad glavom i odmor. Izduljuje se sjaj karabituše, svijetla se zastava leprša u šare- 
nom vonju stearina i kolomaza. Osvješćuje ga mumljanje Hasana kovača, stoji 
pred njim spala sura, dok mu se dugi pas vije; dva oka jadovito vire sa žutog, za- 
čadenog lica, duga proročka se brada trese: ham hum kukavice, brunda, plati 
pola deci. 

Potkresani, bijeli brkovi skretničara Hazlahera migolje, crveno lice poigrava 
pod navalom smijeha: 

— Nema klok klok, pun te je tefter — ' 

— Fajrunt — viče Ostojica prodirno. Razilazi se. Sutra nastavak. Gurao je 
pijance iz radnje. : 

— A ti Andrija, reče mladiću s kaljavim čizmama, kad ih se otarasio, odvedi 
čojka do Jose, valja sutra rano ustati. 


Evo nam novog drugara! — prodra se Andrija više uha Jose kravara. — Na. 
gluh je. Nasmiješi se na Obrdaljev upitni pogled. — Joso kravar sjedio je na pragu 
pojate i pušio lulu: žeravka se krijesi u mraku, dim draška prijatno nosnice a sa 
strehe skližu kišne kapi i zvonko se rasprskavaju. Ugodno je sjediti tu u tmini, pu- 
šiti lulu prije spavanja i slušati šum kiše; život izgleda mek i prijatan kao šumska 
mahovina, radostan kao djevojački kikot. Joso kucnu kamišem o kamen ispred sebe, 
strese pepeo: 

— Ne deri se kočijašu, reče Andriji, vidim da je novajlija. 

— No, eto, smjesti ga da spava i pogledaj u kuhinji kod Anđe, je li ostalo šta 
jela. Ja odoh još malo... 

— Doći će mu suknje, budali, glave. Joso pokaza red duguljastih, požutjelih 
poput starih domina zuba. Ja, ostalo je valjda nešto kalje od krumpira. Upali fenjer. 
Suho, hrapavo kao stari opanak lice, plosnat pomodrio nos pijandure, dobroćudne, 
pseće oči ukazaše se pred Obrdaljem. Imao je šezdesetak godina, možda nešto malo 
manje, možda nešto malo više. Izgubi se prema kuhinji. Tako čuo mu se unjkavi 
glas nekoliko časaka kasnije: evo zahire, pa kad se naklopaš, onda ćemo reponjama. 


Kad uđoše, (pri pojavi fenjera) životinje se trgnuše. Prostrana, čista štala ne- 
davno napravljena sa dva reda pregradaka za goveda i konje, odisala je urednošću 
i svježinom. Vonj njihovih tijela, oštar zapah mokraće i balege miješao se s mirisom 
tek izblanjalih greda, zobi i slame. Umoran i prezebao Obrdalj je išao za Josom, 
kao što se ide u snu: nejasni obrisi, žuto, slabašno svijetlo, nepoznato mjesto, nov, 
čudan odraz stvari i on u njima, gubi se i nestaje, sapliće. Joso je govorio dotle: — 
eto tu, tu su one gospoje. Švajcarka, čitava česma od mlijeka, velika kao brdo. Tu 
stara Zeka, krava našeg soja, tvrdoglava i zadrta, prava Bosanka, inače mirna kao 
bubica. Je li, starka. A ovo joj je kćerka proljetos oteljena, Rumenka, junica i po. 
Sramežljiva je, brajko, i jogunasta do zla boga, plaha toliko, da se na svaki šušanj 
uznemiri. Curetak, eto ti. Joso čupnu za rukav Obrdalja, kome su se oči sklapale 
od umora, pa ga nije ni slušao, niti gledao što mu je pokazivao, da se ovaj zabora- 
vivši u drijemežu gdje se nalazi i što se s njim zbiva, prestrašeno obazre oko sebe. 
Upamtio je za cijeli život taj čas! Dva oka gledala su ravno u njega, dva smeđa, 
krupna oka, s tankom mrežicom hukotine, što im je podavala maglen, čudan sjaj, 
gledala nujnim tihim pogledom. I pod tišinom, ukočenim mirom toga pogleda Obr- 
dalj se lecnu negdje u svojoj najdubljoj nutrini, na dnu, gdje nitko nije imao pri- 
stupa, gdje se je i sam bojao da sagleda, i otale sa dna poče se dizati i probijati put 
svijesti jedan bolan za njega osjećaj. Uzalud se je već unaprijed pokušavao tje- 
šiti: nije. Znao je: jeste. Ćutio se najednom silno nevoljko i jadno, i ta nevoljkost i 
taj jad nisu potjecali od umora, bio je to stari zaboravljeni jad, stara nevoljkost. 
Zatečen i u čudu spoznao je: takve oči, takav nujan pogled, u kome je bilo tišine 
šumskog jezera ili dubokog mira rijeka stajačica, takav ovlažen, životinjski po- 
gled, isti ovakav, upravo baš ovaj tihi, sebeneznali pogled, u kome se vidi sve i 
ništa, imala je i Luce Petrova, onda za onih davnih, dalekih dana, kad još nije 
ovako jadnički lutao po svijetu kao bezdomno pseto. 


Snop žutih fenjerovih zraka, Josin glas, šuškanje slame, kuckanje kiše po 
krovu prenjavaju ga i dovode sebi. Lakomo i izvjedljivo žmirka on na Josu: nije 
li opazio njegovo snebivanje. Ništa. To je magnovenje jednog trenuika, časovita 
slabost. To je mala, crvenkasta junica, sa sjajnom, uređenom dlakom, duguljastom 
glavom, koja eto liže Josi ruku i zove se Rumenka, ništa više. Kako je samo za ovo 
vrijeme besposlice i gladovanja oslabio, koliko ga je izdala samo snaga. Vidi koje- 
šta. Odakle da se sada iznebuha sjeti Luce, kad je on to sve iz sebe izbrisao. I ova 
junica da ima njene oči. Ipak se radi nečega ne usudi da još jednom zagleda u njih. 
Ispeše se na sjenik.1I kad su legli umotani u ponjave, uzbuđenje od maloprije, gorki 
i tmurni osjećaj prošlosti, razbuđen tako naglo i tako nenadano, držao je još uvijek 

Obrdalja toliko snažno, da, premda mrtav umoran, nije mogao zaspati. Joso je me- 
đutim neprestano govorio: 

— Konji, brate, to su ti trvolj. Imamo ih dva para, za fijaker i arabu. No, eto, 
vječito kefaj i sjaji dlaku i pokrivaj ćebetom, i drži tamo i drži ovamo. Te zob, te 
sječka, te upreži, te ispreži, sam đavo ne može im stati na kraj. A Anka se opet voli 
vozikati. Gume na kotačima i nov lak, vranci čili, fijukni brate bičem i putuj. Raja 
bulji i bleji, a ostali zavide. Kako da joj srce ne naraste i ne deblja. Krupna žen- 
ska. Samo meso. Nije opet da ne vrijedi, sačuvaj bože, bolja je nego mnoga cura. A 
mlađariju voli. Oduvijek je šarala, vele, bila je ona bjelosvjetska. Doveo je prije 
sedam godina gazda Vlado, iko će znati otkle. A čovjek je on. U to doba bio bole- 
žljiv, počeo odjednom kopniti. I mjesto da se liječi, oženio se. Svakakvih nas ima 
na svijetu. I sad mu eto druga žena dohaka glave. Leži gore u sobi, ima ured godinu 
dana, ne ustaje iz postelje, dok se ona povlači s Ostojom naočigled sviju. I nikoga 
ne puštaju gore k njemu. Tek babu Janju. A ona ti je, brate, matu, slaba fajda. 
Vele, žut je kao bosiljak, truju ga nečim. Tko će najposlije znati, velika je ovo 
kuća i velika gospoštija. 

Obrdalj ga međutim ne sluša. Pričinja se da spava, oči su mu sklopljene, čuje 
se fijuk disanja, ziblju se ravnomjerno grudi. Svagdje su ogromne pomrčine, zjape 
crni otvori ponora, on nekuda vrlo duboko tone i pada. I što je najgore i najstrašnije: 
on vrlo dobro zna, kuda! Zgrada od samoobmana, varki i laži, koju je tako brižno 
podignuo u samom sebi i navaljao na sve ono što je bilo prije, ruši se. Čitav njegov 
Život dolazi čudan i strašan, i on sam sebi dolazi čudan i strašan. — Po krovu pje- 
vuckavo žubori kiša i vjetar cvili u golim krošnjama, vode po grabama turobno klo- 
koću, zvone oluci, puckaju tajnovito grede, a u sijenu se bude tanki, izblijedjeli mi- 
risi trava, davni, zaboravljeni mirisi mrtvih trava i mrtvog cvijeća, i lepršaju i li- 
ježu kao nevidljiv, lelujav veo donoseći dah zgaslog i izgubljenog. 

Evo! tu su mlada, bijela jutra, zlatotkana, tiha jutra nad Kreševom. Iz tmastih 
šuma vitko se puše modre maglice, dižu se iz prozirnih gorskih potočića, prše sa 
svijetlog zelenila dubrava i livada, zrelog klasja žita, modrikastih šljivika i pjenu- 
šavih voćnjaka, a Luce Petrova nosi melo krmcima, limenu kantu na štapu preba- 
čenu preko ramena. Ocrtava se jedro pod teretom, pirgava u licu poput tučjeg ja- 
jeta, jakih nožnih listova i prsa, krupnih, životinjskih, nujnih očiju. Njemu je de- 
vetnaesta godina, puši još uvijek brade i suho bukovo lišće, krade ocu duhan i ci- 
gar-papir iz kutije, pije kriomice rakiju iz pletare i po noći misli o djevojkama. , 
Grabi je zatim slijedećeg ljeta za vrijeme vršidbe u slami. Bili su oznojeni i prašni, 
kosa punih pljeve i sami. Pitao je, hoće li poći za njega, i ona je rekla: da. Pošao 
je po prsten. 

Gdje je tvoja sreća, tvoj tihi san, mali čovječe? Tvoj dom, pedalj mr- 
šave bosanske zemlje, četiri volovska roga i jedno kravlje vime. Ognjište što se 
dimi, žena i porod, mnoštvo lanenokosih dječjih glavica. Gdje šum žita u zrijenju, 
siti mir punih hambara, miris pršuta i mladog sira. Pred kućom je okrenuia velika 
sinija i stabla se šljiva plave u povečerju, otac savija cigaretu, veliki preko usnica 
oboreni brkovi pomiču se u smiješku: nek ti je hairli, kaže, ženi se, sine. O svetoj 
Kati, bit će svadba. Krupne oči Luce Petrove ovlažene su radošću, milo, pirgavo po- 

put tučjeg jajeta lice se smiješi. I on Stjepan Obrdalj se smiješi. I sve je puno 
smiješka i sna. A onda je došla oluja, veliki vihor i sve odnio. I dom i ognjište i ve- 
liku okrenutu siniju pred kućom. Odnio je vihor i starog ćaću i dim njegove ci- 
garete, brkove pale preko usnica. I smiješak i sretni san: nebo puno svijetlih, pre- 
sjajnih zvijezda toga ljeta. Zvao se je RAT taj vihor, i pustoš je ostala iza njega. 
Na brežuljku više Kreševa stoji Luce; maše rupcem, tare suze o pregaču, maše i 
tare, a on prti drveni vojnički sanduk i odlazi. Na brežuljku više Kreševa stoji 
ćaća i nana, stoje sestre i mlađi brat. : 

Vratio se je poslije pet godina iz zarobljeništva. Za njim su bile tužne galicij- 
ske poljane, streljački jarci, krv, mrtvaci. Za njim je bio očaj i preživjele strahote: 
na Karpatima promrzla uha drveno su visila, ožiljak na licu pričao o prskotini gra- 
nate. I glad je još bio za njim, vucanja po bolnicama, očaj, snježne velike ravnice 
Sibira. Na pisma, po kojima je teško, nezgrapno crtao golubove kako se ljube, nije 
godinama dobivao odgovora. I nije više ni pisao. Opijao se po tuđim, nepoznatim 
gradovima, s tuđim, nepoznatim ljudima i čeznuo za Bosnom. Za njim je bio rat. 

A kroz cijelo vrijeme užasa i stradanja jedna ga je samo misao grijala i odr- 
žavala na životu. Luce i dom. Odmorit će se i smiriti, i sve će biti kao i prije. Ali 
eto, kad je došao, sve je bilo drugačije, neočekivanije. Nije više bilo ni doma, ni 
Luce. Nije bilo ničega. Ni ćaće, ni nane, ni sestara. Mršav i sav u ritama, kao prosjak 
oslanjajući se na štaku, presreo ga je mladi brat. Izgubio je na Piavi desnu nogu. 
— >Eto raskućili smo se, rekao je mahajući neodređeno rukom. Bazdio je silno po 
rakiji. Oči su mu bile krvave. — »Kad je Talijan zagazio, potjerali su i mene. Nije 
više imao tko raditi, nije bilo šta za jelo. Nane je valjda umrla od gladi. Svi su ko- 
nji bili odvedeni, nije se imalo šta potkivati. Ćaću sam još zatekao, vukao se je do 
ove zime. Gadno, hm. Jele se je udala i pokupila sve bolje stvari po kući, a Ana 
je otišla u službu. Ja, prodali smo onu njivu u Osovićima. Nije se imalo čim živjeti. 
A kuća, vidiš kakva je, srušit će se svaki čas. 

Stjepan je zurio u njega nepomično i dugo, staklena, neprisebna pogleda, onda 
tiho upita: 

— A Luce? 

_— Luce. Hm. Odvrati tmurno brat. Bolje da ti i ne pričam. Spočetka plakala, 
a onda se utješila. Radila je kod Ante trgovca. Zrikonje. Cura mlada, ti daleko, a 
nema se šta jesti.... 

— Hoćeš, biva, da rekneš, živjela je s njim onako. 

— Tko će meinuti ruku u vatru. Ja nisam bio tu. Može i ne biti istina. 

Šutjeli su potom dugo. Proljeće je mirisalo po brdima. 

Grlo je u Stjepana bilo suho; dva mrava vukla su naporno krhotinu trunke, 
sjajne tamno modre bube hitjele su užurbano, zapahnjivao je oštar vonj đubrišta. 
Brat je štakom dubio rupu u zemlji. Nekad je tu bio dom i porodica. Rakoljenje 
kokošaka, i pijetao što lupka krilima. Lijeskala se je kao krv crvena krijesta, iz 
obora roktao prasac, a krava se vraćala s paše puna vimena. Nekad je tu postojao 
život: kotao pristavljen nad ognjištem, zapah mrsa i slanine, brujanje glasova uku- 
ćana, uzvici, smijeh. Nekad je tu postojala kuća Mije seoskog potkivača, — njegova 
oca. Dovodili seljaci konje, strugale se kopite, udarale potkove, gušila spržena ro- 

žina. I šum žita na poljima, i plodovi što se nazrijevaju po voćkama. Živjelo se. 
Lan je tu za kućom bio zasijan i močio se dolje u potoku. Ni njega nema. Bio je ne- 
kad. Sve je bilo nekad. Sad je tu samo stara od nevremena izjedena, naherena ku- 
ćica, pusta turobna kućica, i brat što dube štakom sve veću rupu u zemlji. 

Grlo u Stjepana bilo je suho. Nije ni čuo svog vlastitog glasa. 

— Šta je dalje bilo s njom, je li još uvijek kod trgovca? 

Brat se trže iz šutnje, povuče štaku: otišla je, udala se negdje pri koncu rata. 
O tebi se nije ništa čulo. Trgovac je bio star. Pošla je za diplavog Marka. Ja sam 
upravo došao iz bolnice. Gadna vremena, hm. 

Ponovo su utonuli u šutnju. Rojevi malih, nevidljivih mušica zujali su tanko 
više glava. ' 

— Šta ćeš, slegnu nekoliko časaka kasnije ramenima brat, bilo pa prošlo. Ostat 
ćeš valjda ovdje. Hajdemo u birtiju. : 

Ali on nije pošao. Ostao je tu. Obišao je ponovo kuću, razgledao sasušio i osta- 
rio šljivik, razmotrio korov po bašči. Onda je sišao na potok. Pistoš i praznina! Rat 
je bio za njim. Hitro su žuborili valovi i nestajale vode gubeći se u zelenilu obala, 
beskrajnom nizu vrba i joha. Hitro su žuborili minuli dani, nestajali u tananim 
obrisima prošlosti. Luce Petrova udala se, a prije toga živjela je sa starim trgovcem. 
Nije se imalo šta jesti, rekao je brat. Hm. Upaljenica. Kuja. Sve su one kuje. Šta 
sada, Stjepane, kuda? Ćaća, nane, sestre, potkivačnica, obori, pojate. Pustoš i praz- 
nina. Zdrobljen je i dotučen. Mislio je obnoviti snove, naći radost i sklonište, toplo 
srce što ga čeka. Došao je na ruševine i zgarišta. Jecaj se je peo u njemu, grudi se 
u grču stezale. Ude u potkivačnicu: alat razbacan i zarđao, a dobrim dijelom i ne- 
stao. Ude u odaje prašne i pune paučine. Vonjalo je po šljivi i duhanu, vonjalo po 
očaju. Nađe na stolu roditeljske sobe tko zna od koga zaboravljenu i repospre- 
mljenu turpiju i maz-kamen. Ne znajući ni sam kako, pod snažnim pritiskom jedne 
želje, on izvuče iz ruksaka svoju bajonetu i poče je oštriti. Masatio je dugo i 
pažljivo. ' 

Potraži kuću diplavog Marka, Klinaste, srebrne zvijezde prosipale su se po ne- 
beskoj modrini, mrak je odijevao sjenom stabla i ljude, tanjio oblike stvarima. U 
večernjoj rosi gubio se je šum hoda. Netko je palio petrolejku u maloj od dasaka 
sklepanoj potleušici. Zaviri kroz okno. Okrenuta leđima bosonoga, mlada žena do- 
jila dijete. Sa rafe su visjeli vijenci crvenog luka i ćasa od mlijeka, u sredini sobe 
nalazila se kolijevka s razbacanim krpama. Prepoznao je odmah. Zavratila se na- 
prijed i pokazala lice. Izgledala je izmršavjela i viša, ali oči su bile nekako krup- 
nije, nujnije nego prije. U naramku bacakalo se napriče, požudno sisalo veliku, na- 
breklu dojku sa spletom modrih žilica oko bradavica. Tetošila je i pjevušila djeten- 
ćetu, hodajući po sobici, dok su škripale daske poda. Obrdalj, koji je još maloprije 
htio provaliti unutra, nešto strašno viknuti i učiniti, ne reče ništa, ne učini ništa. 
Stajao je dugo razjađen i nepriseban. Iz lokava su žabe smireno, jednolično kre- 
ketale, zrikavci zrikali. U sobici djevojka, što ga je iznevjerila, doji dijete, koje 
je s drugim dobila, a njemu ruka, što je stiskala naoštrenu bajonetu, nemoćno pada. 
Odlijepi se od prozora i pođe troma koraka natrag. 

Taj dan i ta noć izmijenili su Obrdalja. Uvukao se u se, bježao od ljudi i naj- 
volio bivati sam. Saznanje ZLA, onog nečega nepredviđenog i tamnog u srcu čovje- 
čjem palo je teško na njega. Od zla je došao rat, od zla je potjecala i Luce. Uopće 
žena je u silno bliskoj vezi sa zlom. Nikada otada nije više njegov pogled pao ni 

.na jednu ženu. Ugušio je željezno želje i strasti u sebi. One nisu više bitisale za nj. 
Bježao im je čak i od pomena. Ni kod kuće nije htio da ostane, odviše ga je podsje- 
ćalo na prošlost, a on nije htio više ničega da se sjeća. Uputio se je u svijet kao bes- 
kućnik sa čvrstom odlukom, da se više nikada ne vrati u rodni kraj. Slučaj ga je 
bacao kud i kamo je htio, on je mirno vukao svoju sudbinu šutljiv, povučen čudak, 
udaren malo mokrom krpom — kako su drugi primjećivali. Imao je i zašto. Za njim 
je bila uništena porodica, razoren dom, nevjera djevojke, brat sa štakom — sve. 
Kud, do đavola da se toga sjeća? Preteško je i preočajno. Zakopao je spomene na 
najdublje dno sebe, navaljao glomazno kamenje zaborava. Gdje je tvoj tihi san, 
mali čovječe? 

U ovoj noći na tuđem sjeniku njemu sve to pada na pamet, salijeće ga i na- 
pada, i on se nemirno okreće s boka na bok ne mogući nikako zaspati. Davno se 
je utrnuo fenjer i davno je već Joso zamuknuo i zahrkao. U sijenu krcka, u sijenu 
tiko šuška; to se bude davni, izblijedjeli mirisi mrtvog cvijeća i mrtvih trava. Budi 
sve, što je mrtvo. I on, Obrdalj, zamrlih udova od umornosti, leži budan i bulji u 
tminu. To je štala Velike Anke na Rudanci. Zeleno, samotno svijetlo, što titra izgu- 
bljeno po mokroj, blatnoj cesti i odsijeva s lokava. Krčma pred zatvaranje: pijani 
Hasan kovač sa spalim turom i dugom proročkom bradom, pakosno lice Ananije 
Zuzka, tanki kao komarac Ostojica. To je unjkavi glas Jose kravara, zablaćene či- 
zme Andrije kočijaša. Doći će mu suknje, budali, glave. Bio je rat i on u njemu. 
Bila je Luce Petrova. I ćaća, nane, brat sa štakom. Sve, sve je bilo! — To je nova, 
prostrana štala sa dva reda pregradaka. To je ona mala junica zapravo s crvenom 
dlakom i tihim, malo ovlaženim njezinim, Lucinim očima. Kiša pljušti po krovu 
i vode klokoću. Vani šumi vlažna, vjetrovita, jesenja noć. 

(Svršit će se.) : NOVAK SIMIĆ 


FISHARMONIKA 


Slika moje duše nema kronike. 
Krajolik misli, to je zvuk harmonike. 
Šišmiš je u kraju ko mrena na očima. 
Gdje se sanja počinje? gdje se dočima? 
Zemlji rastu kose. Taj je mjesec kopija 
s nekć razglednice stare što me opija. 
Mi smo išli putem. Put je bio dug. | 
Kasno opazismo da je taj put krug. 


Po danu mjesec na nas svoju sluinju sipa. 


Divlji kesten cvjeta i miriše lipa. 

U nama plamen skitni strasnika. 

Noć nam šalje ćuka, svoga glasnika. 

I sve noću biva puno svete sirave. 
Šešir nam se diže sam vrh budne glave. 
Nas će obuzeti gorostasna šuma, 

izrasti će lišće čak i povrh uma. 

Je li usna zbori ili nebo svira? 
Gostiona uz pui sjedište je mira. 
Istinskomu biću mi smo prešli među. 
Žarki pelud s evijeta pao nam na vjeđu. 
Noćas će se jasno složiti zvonici: 
Aleluja, srećo, ustaju bonici. 

Nama opet služe neumorne noge 

do nade na zemlji i svjetlosti mnoge. 
Tim krajem sutona što sanja o zori 
šiknuti će noćas blijedi reflektori. 
Kriknuti će ptice: gori šuma, gori. 

A kad mlaz svjetlosti pane povrh pjesme, 
probudit će lugom pozaspale česme 

i presahla vrela i umorne rijeke 
kojim vjetar nosi sve jeke daleke. 
Eto, zbori zemlja; eto, šuma plače: 
kad krčma na drumu dočeka svirače. 
I ta svirka naše razgovore priječi, 

i ti sneni zvuci jesu naše riječi. 


Nužno, neko fali kad nas pjesma smami. 
Gledamo se blijedi. Falimo mi sami. 


Tin Ujević 

Pjesnik, koji je spjevao najveći broj pjesa- 
ma, pogotovo stihova — jer su njegove pjesme 
obično duge — u klasičnim metrima, to je Ante 

“ Tresić Pavičić (r. 1867.); nesamo, nego kad bi 
se na jednu stranu skupile počinjući od Katan- 
čića pa do naših dana sve pjesme izvorne ispje- 
vane u klasičnim metrima od svih naših pjes- 
nika kroz ovih prošlih 150 godina, a na drugu 
stranu svi Tresićevi stihovi u klasičnim raz- 
mjerima štampani i neštampani, mislim da bi 
broj njegovih stihova bio opsegom pretežniji. 

Javio se je prvi put u »Viencu« (god. 1888.) 
s pjesmom >U Boci« u elegijskom distihu: 


Divna, tihana noć sa gordih Bokeških gora 
Stere vrh kotline mrk, zviezdam izvezeni plašt 
itd. 


Dakle, doskora je pedeset godina od prvih nje- 
govih stihova u klasičnim metrima, i još uvijek 
služi se tom vrstom stihova poslije gotovo pede- 
set godina. Izašle su tri njegove knjige, u ko- 
jima stihovi u klasičnim razmjerima  zauzi- 
mlju većinu prostora: »Glasovi s mora Jadran- 
skoga«  (1891.), »Nove pjesme« (1894) i »Va- 
lovi misli i čuvstava« (19053.). No broj klasici- 
stičkih stihova nesabran u knjige jest velik, pa 
je red na Tresiću zadržati se malo dulje. 

Svoju prvu knjigu »Glasovi s mora Jadran- 
skoga« popratio je na kraja sa »Tumačenjem 
mjerila«. Taj je pogovor zanimljiv i vrlo važan, 
pa je nužno, da se najprije uglavnom navede i 
zatim naprave neke opaske: 

>»Kod drugih naroda, navlastito kod Nije- 
maca i Rusa, a u novije vrijeme i kod Talija- 
naca, uvidješe pjesnici, da novija vrst stihova, 
koja se temelji na naglasku i na sroku (rimi) 
nije tako zgodna da izrazi duboke misli i nema 
toliko blagozvučja i raznozvučja, kano stara 
klasična mjerila, koja se osnivaju na ritmu. Zato 
oni pokušaše, i to sa vrlo dobrim uspjehom, 
pjevati po starim pravilima. Kod Nijemaca su 
se najviše istikli Kropstock, Platen i Goethe, a 
mogao bih dapače reći, da su se dovinuli do 
Vergilijeve savršenosti, navlastito ovaj zadnji 
u Rimskim elegijama. T kod nas su mnogi po- 
kušali pjevati po starim pravilima, ali gotovo 
nijednom nije pošlo za rukom pogoditi pravi 
duh klasičnih stihova. Tomu je dosta kriv i Ve- 
ber, koji je tvrdio, da se i u hrvatskom jeziku 
mora paziti na kvantitet, a ne na naglasak pri 
sastavljanju stihova; pa je i velikoga Prerado- 
vića zaveo tako da je nekoje od najljepših pje- 
sama, ne samo hrvatskih, nego čitavog Slaven- 


stva, zaodjeo u prave prnje, kroz koje moraš sa 
žalosnim okom motriti nebesku ljepotu misli... 
Bilo je i drugih, koji su kušali pjevati klasič- 
nim mjerilom, kao kod Srba Lukijan Mušicki; 
ali on premda je pogađao pravi tip klasičnoga 
stiha, htio je uvesti i zamršenost latinske kon- 
strukcije, pa uz to nijesu mu ni misli, a ni je- 
zik uvijek sretni bili, te zato nije uspio. To se 
je isto dogodilo i Mažuraniću u njegovim kaj- 
kavskim pjesmama. Vojislav Ilić htio je tako- 
đer da se okani narodnog metra, ali pri tom 
nije ni zavirio u kakovu metriku, da vidi kako 
izgledaju klasični metrovi; stoga njegove pje- 
sme nijesu pisane ni u klasičnom, ni u narod- 
nom metru, nego u nečem što je po srijedi. 

»Ja mislim, da je kod nas kaikad pošlo za 
rukom Ilijaševiću spojiti duh klasičnog metra 
sa duhom našega jezika, ali se nije ni on otre- 
sao svih mana, pa mu više puta stihovi hra- 
mlju... Tomo Maretić u prevodima Ilijade i 
Odiseje najstrože se je držao akcenta i svih pra- 
vila heksametra, ali uza sve to stihovi su mu 
kadšto ukočeni izgubivši onu divnu gibljivost i 
svježost originala. Ja mislim, da je tomu kriva 
ta strogost akcenta, koji je Vuk ustanovio, do- 
čim više puta većina naroda drugačije izgovara, 
pa zato čestokrat stihovi izlaze s nekakvim ne- 
skladom... Ja tvrdim da nema toga jezika na 
svijetu, u kojem bi se dalo upotrebiti tako do- 
bro sve razne forme metra svijuh naroda, a 
navlastito klasičnih, kao u našem. Pa zašto da 
mi Hrvati ne budemo stoga ponosni i da ne po- 
primimo od svakoga, što je dobro? Što ne bi 
dali Francuzi, da mogu tako pjevati i da se 
otresu onih svojih vječitih i monotonih stihova? 
Ni Talijani u tome nijesu mnogo sretniji, pa ni 
veliki Carducci nije posvema uspio, da uvede 
sve divne forme Horacijeve, i svuda se vidi ne- 
kakva neprirodnost; a pravoga safičnog mje- 
rila nikako ne mogu da upotrebe. Kod nas tako 
divno zvuče sva ta mjerila, da ti se srce širi od 
veselja, kada promisliš, da se tvoj jezik u gibi- 
vosti i blagozvučju svome može da mjeri sa 
grčkim i latinskim. I zbilja to čuvstvo mora da 
obuzme svakoga, koji može da shvati ono neiz- 
mjerno blagozvučje alkajičnog meira, koji ne- 
ma takmaca; i onu valovitost heksametra, koja 
je tako prikladna za uzvišena čuvstva i ideje, 
a najviše za onomatopeju. ,.«< 

I poslije ovoga Tresić prikazuje i tumači 
razne klasične obrasce, u kojima je slagao svoje 
klasične stihove ove knjige pjesama: Ima ih 
osam: heksametar, elegijski distih, alkmanijska, 

safična (»majus« i »minus«), alkejska, hiponak- 
tejska i asklepijadejska (»četvrta«) strofa. Ovim 
će klasičnim obrascima (8) dodati u »Valovima 
misli i čuvstava« još tri vrste asklepijadejskih 
strofa i epodski jamb (»sistema jambicum archi- 
lochium«); dakle je upotrijebio ukupno dvanaest 
klasičnih obrazaca. 


Danas, poslije četrdeset i pet godina, bez 
sumnje ne bi Iresić napisao onakav pogovor. 
Međutim mi ćemo ovdje odmah napraviti neke 
opaske tome pogovoru. Nije na pr. točno o Ve- 
beru, Mušickome i Mažuraniću: prvi je predla- 
gao kompromis između kvantitetskog i akce- 
natskog principa; drugi nije imao pjesničkoga 
dara i pisao je u jeziku nenarodnom (»slaveno- 
srpštini«); treći nije nikada pjevao kajkavski. 
O Vojislavu je već rečeno. Maretićev rad je pri- 
jevod, a nijedan prijevod ne može da bude gi- 
bak i svjež kao original. Inače vidjesmo Mare- 
tićevo razlaganje o akcentu. Posve je prirodno 
bilo, da se Maretić, poznajući dobro pravila 
štokavskog akcenta, stalno drži njih u svojim 
heksametričkim prijevodima, a ne da slaže ak- 
cenatske stope u stihu, kako se njemu prohtije. 
Tresić, kao i svi mi čakavci i kajkavci, koji 
nijesmo živjeli u štokavskoj okolini, ne pozna 
dobro štokavski akcenat, pa ga nije ni mogao 
iočno provoditi. No opet nema ni Tresić posve 
krivo (a to je i Veber opravdavao), što se nije 


uvijek točno držao štokavskoga akcenta, jer ga . 


se ne drži ni narodni pjevač, mada je iz štokav- 
skoga kraja, pa je već davno opazio Luka Zi- 
ma (»Nacrt naše narodne metrike«, Rad 48 i 49), 
da osim kvantiteta i akcenta postoji kod na- 
rodnog pjevača rifmični udarac, kad se stihovi 
recitiraju, naročito u pjevanju, drukčiji negoli 
je akcenat u običnom štokavskom govoru. To- 
mu je razlog. što se u našim narodnim pjesma- 
ma ritam stiha većinom slaže s melodičnim rit- 
mom, jer se je stih začeo s muzikom. Ispravno 
je, što Tresić tvrdi, da se mogu dobro i zgodno 
upotrijebiti neki klasični obrasci u našem jezi- 
ku. To će najbolje dokazati neki, iako kraći radi 
prostora, ulomci iz Tresićevih pjesama. Ali svi 
klasični obrasci, koje je Tresić predlagao i teo- 
rijom i primjerima, ne odgovaraju duhu naše- 
ga jezika, i baš se to može da dokaže navađa- 
njem nekih primjera iz Tresića. Pogotovo je 
netočno ono, što tvrdi o Carducciju: Cardueci 
nije nigdje rekao, da mu je do toga, da obnovi 
Horacijeve forme i oživi njegovu metriku, mada 
kod Carduecija, naročito u prvim zbirkama pje- 


sama, imao je veliki utjecaj duh Horacijeve li- 

rike. Inače Cardueci je posve dobro uspio, i to 

je baš dokazalo vrijeme. Danas, trideset godina 

od Carduecijeve smrti, njegovo ime kao pjesni- 
ka klasičnih »Barbarskih oda« sve više raste. 

Neprestano izlaze nove knjige, koje ga sve više 

proučavaju i uznose (Alfredo Galletti, Renato 

Serra, Giovanni Papini, Piero Bargelini i td. 

it d). U Carduccija nema neprirodnosti, jer su 

njegovi tobože klasični obrasci stvarno stihovi 

talijanske lirike složeni klasično samo za oko. 

To je ustvrdio sam Carducci, i to je dobro raz- 

ložio njegov prijatelj Guiseppe Chiarini — i ' 
tako jest. Otpada i onaj prigovor safičnoj strofi, 
jer su u toj za oko klasičnoj strofi spjevane — 
mogu reći — najbolje ode Carduccijeve (»Alle 
fonti di Clitunno« — »Miramare« — »Su monte 
Mario«). Prave safične strofe nema ni u nas, pa 
ni u Tresića, jer je njezin stih u latinskom ori- 
ginalu: 


Vile_pdtabis || modicć Sabinum. 


Tresić već u spomenutom pogovoru priznaje: 
>U ovom sam se mjerilu odalečio u tom od ori- 
ginalne forme, što sam stavio cezuru (odmor) za 
jednu slovku prije: jer drugačije vrlo bi bilo 
teško pjevati u ovom stihu, pošto je teško u 
našem jeziku naći riječi, koje počinju sa. dvije 
nenaglašene slovke« — pa je ovako izmijenio 
stih: 


Što joj sice || zanosno dilpkom pini. 


Ali se kasnije ne drži ni toga, već u »Valovima 
misli i čuvstava« slaže safičnu strofu baš Car- 
duecijanski: 

Moj mladenački bistri um su bili. 

Solćnne in vćtta al mć6nte Msrio st&nno, 


.Pa tko prihvati izmjenu klasičnoga kvantitet- 


skog principa s akcenatskim, nema prava dru- 
gome prigovarati izmjene. K. tomu, što Cardueci 
nikada ne čini u »Barbarskim odama«, Tresić 
rimuje ove dvovrsne safične obrasce. 

S nekim obrascima, koje je složio i donio u 
prvoj knjizi pjesama, naskoro je obračunao, te 
ih više ne nalazimo u daljnjim knjigama. Mora 
da je Tresić već tada opazio, da su ti obrasci 
nespretni za naš jezik, pa je nekima dodao i 
rime, koje opet nijesu uklonile stihotvoračku ne- 
prirodnost, jer pjesme u ovim metrima (»Miloj«, 

>I tvoje će proljeće proći«, »Ti me ljubiš«, >U 
lađici«) spadaju u obično stihotvorstvo. 

Tko pomnije pročita Tresićev pogovor prvoj 
zbirci pjesama, izgleda kao da će se on (što 
drugi nijesu, pa im stoga i prigovara) držati 
strogo klasične metrike. Međutim nije baš tako. 
U zbirci od 55 pjesme ima ih 19 u klasičnoj 
metrici; od tih 19 kod 9 pjesama upotrebljava 
rimu, što nikako ne odgovara Tresićevim Hora- 
cijskim intencijama, niti je toga vidio kod Car- 
duecija. koji je u tome ostao u »Barbarskim 
odama« vjeran Horaciju i klasičnoj poeziji. Pa 
u jedno od strogih obdržavanja u pravilima kla- 
sične metrike idu cezure (odmori), na koje Tre- 
sić uvijek ne pazi, da ih pravilno postavi. Uosta- 
lom — kako vidjesmo — nije ni moguće držati 
se starinske klasične metrike, i o tome u ovoj 
radnji je dovoljno rečeno — a nije to ni nužno. 
Pravi pjesnik, u momentu kad se u njegovoj 
stvaralačkoj fantaziji zametne i oživi predmet, 
odabire za pjesmu onaj oblik, koji će adekvat- 
nošću odgovoriti onome, što mu duša traži da 
izrazi. Inače pjesma ne izgleda drugo nego re- 


toričko školsko vježbanje svaki put, kad se 
predmet napiše u prozi, a onda naknadno bira 
oblik; i tu ne pomaže nikakvo znanje ni vješti- 
na da nadoknadi nedostajanje pjesničke inspi- 
racije. 

Ostavimo teoriju i prijeđimo na Tresićevu 
praksu, ili bolje i točnije, na razgledanje nje- 
govih 58 pjesama u raznim klasičnim obrasci- 
ma kroz iri knjige za vrijeme od 15 godina 
(1888—19053). Tresić je kasnije ispjevao mnogo 
pjesama u klasičnim metrima, ali je opće mi- 
šljenje, da nije kasnije ništa boljega dao od 
onoga, što je najbolje u ovim trima knjigama. 

Kao i svaki pravi pjesnik, Tresić je najbolje 
uspio onda, kad je u klasičnim stihovima iznio 
ono, što je lično najjače proživio. Kao takvu 
pjesmu iz najmlađih dana ističem u elegijskom 
distihu »Maricu«, koju bi trebalo svu navesti, i 
koja je najbliža Ovidijevim elegijama, naročito 
onima iz »Liber Tristium« i »Ex Ponto«. Doduše 
ona je nesažeta i dosta retorički razvlačena, ali 
se osjeća u njoj proživljenost sadržaja. Evo sa- 
mo njezina završetka: 


Gdje si mi, Marice nujna, kamo se mlađana djede, 
Sve mi o tebi tu zbori, a gdje si mi ti! 

Tu te na shodu čekam, a Arktur ljubavno sieva, 
Dođi, iskreno sad ljubim te, anđele moj. 

Vajme, zašto te zovem! k6 bielog labuda perje, 
Latice liljana k6, mlađe ii prođoše dni. 

Gdje si mi sada? Zar možda u pticu se pretvori sitnu? 
Dođi da slušam tvoj, mistični ljubavni poj; 

Ako ti duša odabra sšarenog cvjetića stanak, 
Suzom ću rosit te tad, da mi ne uveneš već. 

lli me možda motriš sa kojeg nebeskog cvieta, 
K tebi doleljet ću tad pjesničkim krilima tam. 

Ili si možda za uviek k6 pahalj iščezla sniega, 


Pa te ja neću već... 


Napose ireba spomenuti u obrascu alkejske 
strofe >Dimitru Slavjanskome Agrenjevu«, koja 
je svojom kompozicijom neobično skladna, i u 
kojoj Tresić, zanesen pjevanjem glasovitoga ru- 
skog zbora, daje maha nabujalosti sveslavenskih 


misli, presiecite let. 


osjećaja, koji su onih godina prožele svakoga od 
nas, koji je slušao to pjevanje. U pjevanju toga 
zbora vidio je pjesnik svu muzičku skalu raz- 
nih slavenskih naroda, da zaključi: 


Ti zvuci nijesu nama nepoznati; 
Otaca slavskih to nam je baština, 
Kroz srodne žile što nam teče 
Tamo sa Kijevskih drevnih stepa. 


Ova oda ide u najuspjelije, što je u nas dano u 
klasičnoj metrici, napose u alkejskoj strofi. 

U »Novim pjesmama«, koje su izdane u raz- 
maku od tri godine, od 42 pjesme 14 ih je u kla- 


sičnim metrima, a od tih 6 s rimama. Nešto na- 
ročita nema da se opazi, osim što ovdje Tresić 
počinje slagati čak rimovane »ottave« u heksa- 
metrima, što znači još veću nevjernost i preko- 

račenje pravila i strogih zahtjeva za klasičnu 
metriku (»Na obali Save«), a nema uopće znat- 
noga napretka prema prvoj knjizi. Iz pjesama 
u klasičnom razmjeru ireba imenovati neke, u 
prvom redu »Na grobu Lisinskoga«, ispjevanu 
dijelom u alkmanijskom metru, dijelom u sa- 
fičnoj strofi. Ima ovdje vrlo uspjelih fragme- 
nata, mada se nalazi nekoliko dalekih remini- 
scencija iz tuđinske lirike. Navodim iz te pje- 
sme jedan fragmenat: 


Sunce žarko, sjajiš se plavim nebom, 
Zrakam svojim zalievaš dol i goru, 
U zrcalo pretvaraš površinu 

Sinjemu moru. 
Tebe zorom pozdravlja ptica s grane, 
Silnom željom narav te čeka ciela, 
Cvieće širi vjenčiće, da ga ljubi 

Zraka ti biela. 

Kad se tvoje božje pomoli lice, 

Bježe tmine prostorom preplašene, 

Narav trepti radošću, ter se s tisuć 
Boja odjene: 

A ti bića cjelivaš žarkim svjetlom, 

Iz mrtvila dozivaš k sviesti žiće, 

Te sve topliš ljubavlju; miljem svako 

ž Veseliš biće. 

Ti si ljubav, izvor života ti si: 

Ti metulju darivaš krila šarna, 

Na tvoj poziv kiti se sagom cvieća 
Poljana čarna. 


Među snažnije pjesme ove druge knjige u 
klasičnim obrascima ubrajam »Moru Jadransko- 
mu, zbogom!« (alkmanijska strofa) i »Štit Jana 
Sobjeskoga« (alkejska strofa). Prva je neobično 
nakrcana šarenilom morskih opisa u svim mo- 
gućim momentima i potankostima: 


Ja sam ti krao boje, kad zora i mlađano sunce 
Miešaju rumen s tvojom modrinom; 

Kada te podne srebreni i sunce zapadno zlati, 
Plamenje miešajuć s tvojom dubinom; 


Kada k6 zrcalo bistro, što ogleda blaženo lice 
I divne mlade djevice oči, 

Ti si dvostručilo nebo, sa sjajnim trepernim zviezdam, 
S mjesecom, što se pred njima koči; 


Kada u tihanoj noći brodeć po mirnom ti polju 
Pred prćvom gledah zlatno plamenje, 

Te sam, k6 čarobnom šibom, udarcem lagana vesla 
Sipao u zrak drago kamenje; 


Kada sam u divno doba, kada su milije školjke 
Nego li dragih djevica lice, 

Cbalom tvojom sav dan tumarao, tražeć ih čarne, 
Pomnjivo upiruć u te zenice; 


Kad sam sa malenog čamca bezbrojnu gledć obitelj 
Sitnih svakovrsnih bojali riba; 

Gdje se vijuga, bljeska kroz vojgu, kroz svilinu zlatnu, 
Dok mi se nenadno čamac uzbiba. 


Sa »Valovima misli i čuvstava« došao je Tre- 
sić do svojega najvišeg lirskoga uspona, i ako se 
toj opsežnoj zbirci dodaju »Sutonski soneti« 
(1904.), to je glavni i najbolji Tresićev rad u li- 
rici, jer ITresićev književni rad ne leži samo u 
stihovima. U ovoj trećoj knjizi od 44 pjesme 
25 ih je u klasičnim metrima; od tih 25 pjesa- 


(Fragmenat »Moru Jadranskomu zbogom!«) 


ma 10 ih je rimovano. Dočim stvarno u dobrom 
dijelu napušta sve to više strogost klasičnih pra- 
vila, unosi nove forme klasične: četiri vrste as- 
klepijadejskih obrazaca i Arhilohijev jampski 
stih.  Četvorostihovna strofa  asklepijađejkinja 
prva glasi: por) pepe 

Motreć prirode kras duša se ushiti; 

Isti htjela bi čas riečima izliti 

Čuvsivo zanosa njoj, ganuta vinuti 

K nebu milinja poj; radošću plinuti. 

(»Miris smilja<) 

Uvodeći ovu novu strofu dodaje nesamo rimu na 
kraju, nego, kao i naši dubrovačkodalmatinski 
pjesnici, i po srijedi. Ovo je stih poznate Hora- 
cijeve prve ode: 

Mđecen&s atavis ćdite rćgibis i t. d. 


gdje u latinskom zadnji slog može da bude kra- 
tak t.j. nenaglašen, i dug t. j. naglašen. 
Unosi strofu asklepijadejkinju drugu, a nje- 
zin obrazac ovako ostvaruje: 
Slatka, užasna bol topi mi sile sve: 
Krila, Bože, mi daj orlova jutrnja; 
Daj mi Iride jet, bježat ću, bježat ću, 
Od nje bježat u beskrajnost! 
' (»Bieg u zaboravnost«) 


Latinski je original za ovaj obrazac kod. Hora- 
cija: : 
Scriberis Varić6 || f6rtis et hć6stiim 
victor Maćonii || c4rminis alitć, 
qućm rem cimque fer6x || n&vibus audit equis 
miles ić duce gćsserit. (Carm. I. 6.) 


Odmah za ovom reda se asklepijadejkinja treća: 


Briga iturobnih pun vlačim se obalom; 
Mutni kakono jug oblačnim obzorjem; 
Pa, k& umoran galeb, 
Na hrid posjednem rđastu. 


(>Na obali mora«<) 


Kod Horacija glasi: 


O navis, referćnt||in mare tć novi 
flictus, 6 quid ag&s? || f6rtiter_ ćecup4 
pćrtum! n6nne vidćs ut 
nidum rćmigić latiis. (Carm. I. 14) 


Povraća se još jedan put poslije desetak godina 
na asklepijadejkinju četvrtu, koju susretosmo 
već u »Glasovima s mora Jadranskoga«: 


Žarki plameni Helijos 
Žedan, umoran gor s plavetne krivulje 
Gleda požudno, ispija 
More očima: val hlapi se put neba 
(»Helijos«) 


Ovo je ona dobro poznata Horacijeva strofa: 


Sie te diva poićns Cypri, 
sic fratrćs Helen&e, licida sider&, 
vćntorimque regat paićr 
6bstrictis aliis pr4eter J4pyga. 
(Carm. I, 5) 


"Pa da bude još toga klasičnoga formalizma, uzi- 


mlje za napadaj na »Modernu«, koja je rodo- 
ljubivu poeziju nazvala »patriotičnom tiradom«, 
arhilohijski jamb, koji je Horacij upotrijebio u 
Epodima: 
Ibis Libirnis inter 4lia n&viim, 
amice, pr6pugnacula. (Epod. I). 
Moj Niko u kut baci gusle javorne 
Za čelo lovor nije već. 
(»Patriotična tirada«<) 


Kao i u prvoj zbirci, tako i u ovoj trećoj Tresić 
je ove nove Horacijske obrasce složio samo u po 
jednoj pjesmi. Vidljivo je po navađanju same 
jedne strofe od svakog obrasca, da je ovo, mada 
ima napretka prema onima u prvoj zbirci, plod 
vježbanja i vještine, a ne kakve inspiracije. Sto- 
ga kadgod su Tresića protivnici napali, iznijeli 
su mu baš ovaj dio pjesama u klasičnoj metrici. 

Inače, kao i prije, ima najviše pjesama ove 
treće knjige u heksametrima, elegijskom distihu, 


* pa alkejskoj, alkmanijskoj i safičnoj strofi. Za- 


tim ima pjesama, koje su plod kompromisa, za- 
pravo polunacionalizirani klasični obrasci, a ne- 
ki, kako ćemo vidjeti, imaju Vojislavskokranj- 
čevićevske forme. 

Između najuspjelijih Tresićevih pjesama u 
ovoj zbirci — a ima ih čitav niz — jest »Mon- 
stra natantia«, prigodom amerikansko-španjol- 
skoga rata za Kubu. Ovo je pravi uzorak, kako 
se moderna refleksivno-objektivna poezija dade 
uspjelo izraziti heksametrima: 


Prirodo niema i ti, o tajna rieko sudbine, . 

Otkuda izvireš? kamo kotrljaš čovječji udes 

Krvavim koritom divljim kroz znojne pustoši zemlje? 
K napretka cvietu, il groznom zatoru biesna mu roda? 
Rieci se povjesti izvor gubi u sutonu jutra. 

Oikad je čovječanstvo iz nesvjesne djetinjstva tame 
Doraslo k pamćenju, k sviesti, pa do današnjeg dana, 
Kano što uviek oluja nekud se urličuć skiće, 

S ove il s one strane, južna il sjeverna pola, 
Tako se divlja ruka iz biesne čovječje duše 
K zviezdama ori, gladno kličući: »kruha i krvi«! 
Uviek nekuda zemljom krvoločni urliče Davor. 


Iza crnoga, oštra, hrapava Maizi rata 

Grdna se pomalja sablast kroz tamnu sutona maglu. 
K6 što se iz daljine čuje rukanje lava, 

Sutonom, kad se s leža proteže sanjajuć plijen, 

Čuješ joj režanje divlje; šumi po uvalam more 
Zgroženo; sablast ga sieče; srce joj užasno hlopće. 
Bahće dišuć, k6 vijor da lomi na klisuri kreljut; ; 
Groznih iz nozdrva dim put zviezda mrki joj suklja, 
Varnice sipljuć u suton; repom željeznim šiba 
Utrobu mora, a pjena za njom glogoće, šumi, 
Strašnije neg za zmajim, što oviše Laokoona. 

Valovi zgroženi bježe i stenju od strave na žalu. 
Nikad Nerčide takve ne vidješe nakaze morske, 
Roneć od strave duboko u tihe Proteja spile. 

Stotina očiju sa nje iskri, kć čopor vukova 

Gladnih da kroz noć zvirla fosfornim očiju biesom. 
Kiklopsko veliko oko sa čela strahovitu ždraku 
Strielja, tamom i svietli Gvant&nama zatonom mrkim. 


Može li se zgodnijim stihom plastičnije opisati Oh, kakva si mi! Kakono Velebit 


moderna oklopljača ? 


Jedan fragmenat iz ode »Majci« (iz konteksta 


Visoka, čvrsta; prepuna ljubavi 
K6 sinje more; vedra čela 
Kakono zora nad Biokovom. 


razumije se: Hrvatskoj) potvrđuje Utješenoviće- dl vaši za 12 žaženo Pildška 


vo mišljenje izrečeno o alkejskoj strofi, kad u 
njoj trepte uzavreli rodoljubni osjećaji: 


Oh, kakva si mi, presveta rodđiljo, 
Evrope prva hrabra junakinjo, 
Ti štite Krsta i slobode, 
Prosvjete grozdeni vienče slavni! 


Jezera tiha, svježa i plaveina; 
Al k6 i ona, pune su ti 
Vječitih suznijeh vodopada. 
K6 Slavonije dubrave pravječne, 
K6 ohrašćene klisure bosanske, 
Ko Kapeline jele vite 
Kose ti bujne niz leđa strše. 


Oh, kakva si mi! Nekada prekrasna Kć zaljev bajnih Kaštela pitoma, 
Najljepša žena, kraljica naroda; K6 hvarske gore vrletne mirisna, 
K6 bitka strašna, kano pjesma K6 eter čista, skromna kano 
Vile sa klisure uzvišena, ' Biševska plavetna špilja tiha. 
K6 pčela slatka, kakono jabuka Kao Odisej, pošto se je nalutao i napatio svi- 
Darovita, što odvraća putniku jetom, umije Tresić da pozdravi rodni otok 
Za kamen voće; slavna kano Hvar Ovidijevskom snagom i harmonijom u ele- 
Sunce u podnevnom plaštu sjajnom! gijskom distihu: 


K vama, tihe doline, zagđljene maslinom tamnom, 
Smaragdom živim, svjež koje no privija hlad; 
K vama, kitni brežuljci, kojima trepti na čelu 
Zlatnih borika gaj, na kćm se prelieva sjaj 
Jutarnjih sunčanih zraka, trepereć kano junaku 
Čelenka zlatna, kad lahora njiha ju ćuh, 
Umorna hrli mi duša, brežuljci, tihe doline 
Rodnoga otoka mog, koljevko djetinjstva, sad 


ANTE TRESIĆ PAVIČIĆ 465 


Vi mi počinka dajte, dajte mi malo časovi 
Nevina djetinjstva, kad cio mi bijaste sviet. 

Pirite, borovi šumni, mirisnim balsamom na me, 
S olujna duha mog strasti odpuhnite sve. 

Vi mi probudite slike iščezla djetinjstva moga, 
Legnut ću u vaš hlad, dozvat ću negdanji mir, 

Kad je nadamnom majke bdjelo brižljivo oko, 
Kad mi je cjelov njen blagošću mirio duh. 


(Fragmenat iz »Utočišta«) 


U ovoj trećoj zbirci pojavila se je još jedna, metar ovdje postaje neka vrsta heksametra, koji 
ovoga puta sretna, nevjernost klasičnom elegij- = redovito ima u trećoj i šestoj stopi trohej. U 
skom distihu: Tresić dvije polusiope u penta- = »Bajami« pjeva, kada se na izmaku zime po- 
metru zamjenjuje trohejem, kao što je to uvi- javi mlađano sunce: 
jek šesta stopa u heksametru; tako da penta- 


Tada jaglaci probiju iz modrih gruda, k6 s usne 
Djevice, koja sniva cjelove dragog, smiešak. 
Ona se u snu stresa pod zrakama, vjesnicam travnja; 
Hlapću joj tajne grudi ljubavi žarke žedne: 
Sluša joj bajama pusta zavodne drhtaje, misleć 
Ljubavi čas da stiže, lahora ljupkih vrieme, 
Punih peludom žutim, koji oplođuje slatko: 
Sluša, i prevarena, ljubavlju ludom plamti: 
Tad joj iz najdubljih žila struje u goletne grane 
Sokovi slatki plodni, ljubav joj moske stresa: 
Sva se okiti bielim cviećem na pustoši sivoj, 

Kć pahuljam posuta jutrnjeg svježeg sniega; 
Krasna i nježna se koči na mlakim zrakama sunca, 
Dokle sa bielih gora mrkla se nojca spusti; 
Spusti na studenom dahu vjetra što mrazove nosi; 
Tad ona vrati zemlji prebieli sav svoj nakit, 
Pr'je neg ju poljubi zora; nit divno mlađano Sunce 

Ne može već probudit ljubav u smrzlim pupcim. 


Ovo razilaženje od pravila postavljenih u po- stihovima, koje su Vojislav Ilić i Silvije Kranj- 
govoru prve zbirke pogotovo udara u oči, kad  čević potpuno nacionalizirali, a Tresić slijedi u 
se konačno namjerimo na pjesme u klasičnim = tome njih dvojicu: 


Otkuda, boginjo divna, lik fi se javi u zraku? 

Zar se na dorskom vjetriću sama kiparu objavi, 

Il te se, sanjajuć, sjeti zemlje u gustome mraku, 
Predrođa kakvu te gled6 na javi? 


(»Pod kipom Afrodite melske«) 


Ubogu pravda je tvrda, bogatu ljubezna meka; 
Bogatu surovi dušu, ubogu dušu i tijelo. 

Kamo ja spadam? S kim ću družit se prolazna vieka? 
Pravda je meni tvrda... al fino nosim odielo... 


(»Braistvo, Jednakost, Sloboda«<) 

U ovom je nacionaliziranom heksametru naj- 
dulja pjesma ove zbirke i sve Tresićeve lirike 
»Uranion« (od str. 167—196), pa »Na izlasku iz 
pariskih katakomba«, kojima je pogotovo kre- 
nuo protiv svoje teorije, a slijedio reformu Vo- 
jislava Ilića. »U borovoj šumi«, kao nekada pri- 
je »Na obali Save«, kroji heksametričke strofe 
od šest stihova s pripjevom od tri strofe, i to 
vrlo uspjelo. 

*% 

Prikaz Tresićeve lirike, u klasičnim i nacio- 
nalnim obrascima  (1890.—1905.) pokušao sam 
prikazati već prije, i pri onome sudu (iz god. 
1930.) ostajem i sada. Kao onda, tako ni sada 
ne uzimljem u razmatranje njegove pjesme, ko- 
jih je nesumnjivo mnogo više negoli u do 1905. 
izdanim zbirkama, ali one, po onome što su či- 
tajući ih amo tamo ostavile utisak, ne znače na- 
predak, .nego ili opetovanje sama sebe ili naza- 
dovanje. To je po svoj prilici razlog, što se ljudi 
odvraćaju od čitanja i prijašnjih njegovih pje- 
sama. I u pjesmama do 1905. Tresić je uvijek 
bio prebujan, predug, pretrpan, retoričan, toli- 
ko da više puta oni, koji žele da čitaju njegovu 
liriku, odvraćaju se, čim opaze, da jedna lirska 
pjesma broji na stotine i stotine stihova, jer to 
postaju svojim dugim refleksijama čitavi trak- 
tati filozofije. Čista lirika pak je izljev časovi- 
toga nadahnuća, iskaz nabujalih osjećaja, is- 
plahnuće duševne nabujalosti, koja mora da na- 
đe put u vanjski svijet. Stoga prava lirika ne 
broji nikada stotine stihova. Ima doduše i tu 
iznimaka, kao na pr. Leopardijeva »Ginestra«, 
ali to su iznimke. Tresić ima neobično pamće- 
nje; to izvanredno pamćenje nagomilalo je u 
njegovu glavu silno znanje, koliko ga nema dva- 
desetak nas drugih intelektualaca skupa. Zna 
napamet tisuće stihova grčkih, latinskih, tali- 
janskih i t.d. Pročitao je i zapamtio znanja iz 
svih struka i područja, naročito iz filozofije. 
To se uostalom vidi i iz njegovih pjesama, po- 
gotovo iz ostalih djela drugih književnih vrsta. 
Ali znanje nije umjetnost: neko može da bude 
velikim umjetnikom i s malim znanjem, jer ono 


što zna, umije da pretvori u umjetničko djelo. 


. Nema sumnje, da u Tresića znanje nije u ravno- 
vjesju s urođenim umjetničkim instinktom. 
K tomu, što je najštetnije u njegovoj težnji k vi- 
šem umjetničkom usponu, nema one autokriti- 
ke, koja je potrebna za distancu, da može 


umjeriti i uskladiti ono, što se je ispod njegova 


pera izredalo. U tom pogledu sjećam se ove 
zgode od nazad 40 godina. Kada je Tresić po- 


čeo izdavati u Splitu god. 1897. reviju »Novi 
Vjek«, pa mu se pridružio i Marin Sabić, po- 
slao je jednoga dana Sabiću u Starigrad na Hva- 
ru rukopis svoje nove pjesme »Nostalgija«. Sa- 
bić mi je tu pjesmu pročitao i silno ju hvalio, 
samo je predložio Tresiću, da izostavi 14 »ter- 
cina« od njih 89, i to mu izostavljanje obrazlo- 
žio (od stiba »oh pjesmo sveta« do »s tajinstve- 
na kraja<«). Nije ga poslušao, nego ju je cijelu 
štampao i u »Novom Vieku« i u zbirci »Valovi 
misli i čuvstava«; a Marin Sabić bio je čovjek 
kritičnoga ukusa. 

Nego ima jedna druga okolnost, koja izjaš- 
njuje onu neuravnoteženost uspijevanja u cje- 
lini: uz prvorazredne pjesničke fragmente mi- 
ješaju se stihovi drugorazredni i trećorazredni. 
Tresić je pismeno i usmeno objasnio, kako on 
izrađuje pjesme: kad zamisli neku pjesničku 
misao, on najprije izreda na papiru misli, i kad 
je to izvršio, onda odlučuje, u kakve će stihove 
ukalupiti svoje misli. Taj postupak objašnjuje 
sve: neobično pamćenje i znanje gomila Tresi- 
ću u pero obilje misli. Ali te misli nije on u 
većini slučaja osjetio, proživio i u svojoj stva- 
ralačkoj fantaziji zaobličio; njegova lirika ne 
dolazi na papir izrađena skupno u misli i for- 
mi, nego joj naknadno bira i načinja ruho. Kad 
se tome doda, da on nema dovoljno autokritike 
da izbaci ono, što je suvišno i slabije prema 
ostalom dijelu pjesme, onda je lako objasniti, 
kako je došlo, da ovako snažni talenat nije 
uspio izraziti se u lirici onako, kako je mogao 
i morao, da znanje postane proživljenom ličnom 
umjetnošću. Ovo sve ne znači — a to se vidi i 
po ono malo fragmenata, što sam ih naveo — 
da Tresić nije dao dobrih lirskih komada, koji 
će živjeti, dok bude našega jezika. Uostalom, 
kad se od njegove lirike ne bi mogao napraviti 
jedan oveći izbor za knjigu — što je vrijeme 
da se učini —, on je napisao toliko toga u dru- 
gim vrstama, da bi mu već ovo drugo održalo 
trajno i ugledno ime u našoj književnosti (neke 
drame, putopisi i t. d.). 

Tresić se je svaki put javno »puntao«, kad mu 
se je bilo od koga, pa i od Čedomila Jakše (»jed- 
nog od najboljih hrvatskih kritičara« — po su- 
du samoga Halera) spominjao utjecaj Carduc- 
cija: da se je naime ugledao u velikoga talijan- 
skoga liričara u onom dijelu pjesama, koje su 
ispjevane u klasičnim obrascima. Pri tome je 
pošto poto navraćao svoje ugledanje na Hora- 
cija. U Tresića ima utjecaja i Horacija i Car- 
duccija i drugih pjesnika. Kad je on svršavao 


Portret mlade djevojke 


Grandi 


Ercole 


(Rim, Pinacoteca Capitolina) 


Mletački slikar XV. stoljeća Lik donatora 


(Detail sa slike ,Isus i donator" u Strossmayerovoj galeriji) 


Po predaji, koja se sačuvala u samostanu Sutjesci, odakle slika potječe, prikazuje ovaj lik bosanskog kralja Tomaša Ostojića. 

gimnaziju, nesumnjivo je, da mu je glava bila 
puna Horacijevih metričkih obrazaca, kao i sva- 
kome od nas starijih, jer su se onda nešto više 
učili latinski pjesnici, pogotovo Horacije. Ali to 
je vrijeme, kad. je Carducci izdao već treću 
knjigu »Barbarskih oda« (1889.), a prijašnje 
dvije knjige doživjele više izdanja, od kojih je 
najvažnije IV. izdanje prve knjige »Barbarskih 
oda«, jer se pred njima nalazi poznati predgo- 
vor Chiarinija, o kojemu je govor u uvodu ove 


radnje o klasičnoj metrici kod nas. Tresić je. 


preveo čitav niz — ne Horacijevih — nego Car- 
duccijevih oda pred više od četiri decenija. I 
kad se ne bi kod njega amo tamo nalazilo pod- 
sjećanja na Carducija, neizbježiv je, makar ne- 
svijesni, utjecaj toga čitanja i rada oko prije- 
voda kod svakoga mladog pjesnika. Gdje Tresić 
ima pravo, to je, da je doista htio da se u kla- 
sičnim metrima svojim i u prijevodima drži Ho- 
racijeva načina u slaganju stopa (alkejska, sa- 
fična i t. d), ali tek se je djelomice vjerno dr- 
žao toga principa, kako vidjesmo. Kad tome do- 
damo sud o Horaciju Thoveza u poznatoj knji- 
zi >IL poeta, il gregge e la zampogna« (vidi 
moje »Treće studije i portrete« str. 147 i 148), 
ili u najnovijoj knjizi o Horaciju iz pera pje- 
snika Nikole Šopa, onda Tresić nema opravda- 
noga razloga, da odbacuje uijecaj Carduccijev, 
a priznaje Horacijev. Suvišno je, da ja ovdje 


(Ulomak iz oveće književne studije o klasičnoj metrici kod nas.) 


potanje govorim o tome, kako nova književna 
kritika (Croce) prelazi preko svih utjecaja, koji 
su vršeni na nekoga većega ili manjega pjesni- 
ka (»poetae maiorum et minorum gentium«), već 
uglavnom ističe i obrazlaže ono, što je dao us- 
pjela ili neuspjela prema postavljenim umjet- 
ničkim principima. Novija historijskoliterarna 
kritika prihvatila je Croceove principe, ali je 
zadržala objašnjivanje utjecaja i svih drugih 
propisa i pomagala, da se potpuno ocijeni nečiji 
pjesnički rad. Stoga ništa ne umanjuje vrijed- 
nost, niti obara ugled nekom pjesniku — kod 
onih koji se razumiju u književni posao — što 
mu se spominju utjecaji. A ne iznosi li se to 
neprestano i o Horaciju? 


Inače — da zaključim — zamah Tresićeva 
lirskoga pokušaja u klasičnoj metrici u vrijeme 
od 1890.—1905. oikriva i odaziv tom njegovu 
nastojanju: Tresićev pokušaj našao je odjeka 
kod čitavog niza njemu suvremenih mlađih sti- 
hotvoraca, koji su onda započinjali svoje pje- 
snikovanje, pa je urodilo obilje stihova u klasič- 
nim metrima. Kako oni u takvom radu uopće 
ne dostigoše Tresića, pa ili neki zamukoše ili 
potražiše drugu književnu stazu, to ne zaslužu- 
je o njima govoriti, ali je ipak bio red i to na- 
pomenuti u prilog književnoj pojavi Ante Tre- 
sića Pavičića. 


Ante Petravić 

AKROBAT 
1927 


Vladislavu Vančuri 


I 
SVEČANOST 


Cijela se Evropa slegla na bulvare 

Bilo je to u nedjelju do podne iza velike mise 
s drveća odlijetahu ptice s telegramima 

na svilenom lišću jabuka 

ne bijahu to samo golubice 

što raznose srdašca ruža 

i pretvaraju se na kraju oceana u maglu 

ni svraka s prstenom koja se sliva s noću 

što svršava u dijamantima 

sve bakice s driigama 

prosjaci na šljakama 

gospoda u frakovima 

ispod kojih kuckahu satovi 

kao pilići kad zoblju zlatno sunce 

oko uličnih stolića 

od 14. srpnja budućnosti svih gradova 

što se lelujahu po punim oknima s plakatima 


Uz glazbu vrata činela tuševa 

očekuje se dolaz akrobata 

on korača po užetu s Madridske katedrale 
preko Rima Pariza Praga do u Sibir 

gdje treba kažu da usadi u led 

crvenu ružu Evrope do žute ruže Azije 

u znak osmijeha dvaju svjetova 


U parlamentima se pročulo 

da se radi o velevažnoj diplomatskoj misiji 

ali opet prema drugim vijestima 

bijaše taj nedokučivi akrobat trbušni govornik 

zboraše na usta kanarinaca u predgrađu 

nevjerojatne sentence o umijeću jedenja 

. sipaše u damske pudernice prah 

što promjenjuje rase 

4 njegovoj prisutnosti dešavahu se tajanstvene otmice 

a neka princesa osjetila se odjednom gola usred povorke 
pun koketerije crtaše u kovitljajima dražesne akrostihe 

i crvena ruža sad bi pomodrjela a sad se činila nevidljiva 
prolazeći neprestano iz ruke u ruku gledalaca 

Taznio se glas o tome čovjeku 

koji kažu liječi svojom gestikulacijom. hrome od rođenja 
a sela praćahu svoje procesije o šljakama 

jer svaka kuća ima slijepca 

oslijepljenog zrcalom na kraju cilja 

svaka ljubav uho navečer u sjenici što je gluho 

za riječi koje izlaze samo jednom u životu 

a čiji krvavi odjeci plamte iz ognjenih apsinta 

i nad grobovima bez svijetla 

i toliko nijemih jezika od straha s pogledima na rastanak 
U svakoj kući ima ključanica za kojom dogorijeva svijeća 
nad posljednjom stranicom kalendara bez čitalaca 

i nesoršenih rodoslovlja kraj nogu žena tako krasnih 
tako krasnih 

da su umrle bez pokoljenja 

Na kraju svakih stepenica crna mačka 

ali i žute mačke trče po sljemenima krovova 

u svakoj blagajni novac ukraden nebu 

rasuta brojanica pred peharom otrova 

raskinuti uvojak u vrtu previše svijetlom 

ruža u ustima umirućeg pod vješalima 

i zub ispao na rub lazareta ljubavi 


Na znak se počele povorke zamatati u podnevno klecanje oblaka 
i grleći se uza svirku tužnoga vergla 

gledali kao pohlepni mrtvi svojim očnim dupljama 

među balonićima proljeća uzduž promenada 

i od miljokaza cesta u lišću 


Ali akrobat mašući šeširom nad bogaljima 

dozva miševe tamnica krastače grobalja 

i crveni dažd sijenica ko zapad sunca 

sjećajući tako na povijest ljudstva stariju od kronika 


Odjednom zazvonilo smrtno zvono 

a iz bolnice rajske u plamenima saksija 
kroz vrata što se otvarahu uz muziku, dugu 
na bogaljskim kolicima 

vozilo se sedmogodišnje mornarče bez nogu - 
vrteći rukama zemaljsku kuglu 

kroz gomilu što se kao zidovi rastupljuje 

i počelo se natjecati s akrobatom 


Miševi nestali u rupama 

a krastače priljubljene k zemlji 

proklijaše u lijehu ljiljana 

s verglova odlijetahu duše lastavic4 

a na prsima akrobata zalepršala velika tasta glava« 
ko frivolna kravata 

S nekoliko strana zapjeva zbor djece 

klaviri zasviraše bez dodira na sagovima 

ko jezerca što pršte u vrtovima 

mnogo staraca se rasipalo u srebrni prah 

a cesta bijela kao o Tijelovu 

bila puna stopa onih što čeznuše samo iz daljine 
da gledaju na iskupitelja 


Akrobat poče najzad balansirati 

na crnim krilima leptira samoubica 

baci ružu nježnome mornarčetu 

čije se oči vjerne i prozirne ko dobri vjetar 

proliše po obrazima 

nad akrobatom u padu 

na čijim je razgaljenim prsima treperilo crno srce kao netopir 


Iz policijskih zgrada žurili stražari 

da dadnu točnu vijest o identičnosti mahnitog akrobata 
koji padajući ostavi ispovijest tako tajanstvenu 

da to treba vikati 

da to treba kričati 

da to treba šaptati 

da o tom treba ćutati: 

osim njegovih riječi tako tajanstvenih 

tako tajanstvenih 

da to treba pjevati 


VITEZSLAV NEZVAL 
(Sa češkoga preveo Dragutin Tadijanović.) 


(Nastavit će se.) 


POEZIJA DRAGUTINA TADIJANOVIĆA 


(U povodu knjige >Pepeo srca«. Izdanje pododbora Matice Hrvatske) 


»Pepeo srca« je četvrta  Tadijanovićeva 
knjiga pjesama. Nastupio je u kolektivnoj 
zbirci >Lirika šestorice« (1931.). Potkraj g. 
1931. izdaje prvu knjigu >Lirika«. U proljeće 
1935. štampana je njegova zbirka pjesama 
»Sunce nad oranicama«. I konačno, u isto vri- 
jeme s knjigom »Pepeo srca<«, pojavljuje -se 
prijevod njegovih pjesama na esperantu, pod 
naslovom »Kanto al mia koro« (Zagreb, 1956.): 
prevodilac Josip Velebit. Osim toga prevede- 
ne su mu pojedine pjesme na francuski, na 
njemački i češki. Dosad su samo dvije njegove 
samostalne knjige (>Lirika« i »Sunce nad ora- 
nicama«) doživjele 40 prikaza, a među njih je 
ubrojen i vrlo pohvalan članak o Tadijanovi- 
ćevoj poeziji u »L'Europa orientale«.(XVI, 1-2, 
Roma 1956.) od E. Damiani-a. 

Pa ipak, o poeziji Dragutina Tadijanovića 
rečeno je malo. 

On je. u prvom redu, shvaćen kao lirik, 
koji se bavi svojim ljubavima; i, u drugom 
redu, koji iznosi pesimistička raspoloženja se- 
ljaka »iskorijenjenog«, otrgnutog od svoga se- 
la i bačenog u grad, tuđi svijet, gdje nemoć- 
no tuži za oranicama i domaćim ognjištem. U 
većini slučajeva bijaše to referiranje zlobno i 
lično. A i onda, kada je prikazivač našao pravi 
izraz i kad mu je uspjelo da zadre u bit Tadi- 
janovićeva stvaralaštva i njegova značenja, bi- 
jaše to gledanje djelomično, a detaljno preu- 
veličano — tako, da je piscu izmaknuo glavni 
značaj Tadijanovićeve lirike, i s obzirom na 
nju samu i s obzirom na čitavu našu poeziju. 
Često tačne konstatacije, viđene u pojedinim 
pjesmama, nisu zapažene u čitavoj knjizi — a 
za nju, kao cjelinu, od ogromne su važnosti; jer 
tek onda pjesnik Tadijanović sa svojom poezi- 
jom dobiva i u idejnom i u formalnom po- 
gledu. Da je ta introspekcija provedena u či- 
tavom svom totalitetu, ne bi bio Dragutin Ta- 
dijanović nazivan larpurlartistom, reakcione- 
rom i pjesnikom isključivo seljačke patrijar- 
halnosti, a njegova poezija ljubavnom, pesi- 
mističkom, asocijalnom, mlakom i tepavom, 
bez oštrine izraza, bez dubljine zahvata, bez 
formalne blistavosti. Doduše, to se događalo, 
u prvom redu, zbog neznanja, jer je savršen- 
stvom forme nazivan kalup, a muzikom srok 
— pa makar je već odavna A. B. Šimić vagnuo 
njegovo mjesto i upozorio na štetnost, ako se 
rima shvati kao cilj, a ne sredstvo. Te kratko- 


vidnosti, dobacivane, s desna, zalazile su na 
idejno i ideološko područje s lijeva, kada je 
dobrom socijalnom pjesmom shvaćan svaki 
verbalni »bunt« i nedoživljeni trik, bez stva- 
ralačke moći i znanja. Konačno, pokušavano 
je uspostaviti lirsku aktivnost u vezi sa selom, 
na socijalnom planu; a Dragutin Tadijanović 
(ciklusi »Crteži iz Rastušja«, »Na rubu polja« 
»Sunce nad oranicama«), daje već par godina 
unazad jasan pogled na selo, na odnose selo- 
grad, svježe, jedro i snažno umjetnički re- 
čeno; — dok su ti hvaljeni otkrivači naše lir- 
ske Amerike krijumčarski plovili Jesenjino- 
vim morima i lažno, nevješto, neznalački žva- 
kali svježe Tadijanovićeve stihove, koje nisu 
priznavali. 

Međutim, »Pepeo srca«, knjiga koja pred- 
stavlja 15-godišnji lirski rad autora (1920.— 
1954. uklj.), oikriva svojom poređanosti pje- 
sama i naslovima ciklusa sve ono, što je u pr- 
vim zbirkama bilo zapretano vanjski, a ipak je, 
organski povezano, svjetlucalo kao zlatni la- 
nac. Ona tim svojim rasporedom upravo na- 
bacuje mnoge istine, koje nam nakon različ- 
nih iskustava i vremenskih poodmaklosti po- 
staju jasne. 

U knjizi su štampane najranije autorove 
pjesme što ležahu, s nepravom, u ladici; a da- 
nas neumoljivo obaraju sve pretpostavke i 
»kritička opažanja«. Već je naglašeno, kako 
su kod nas pjesnici i nadripjesnici »jesenjin- 
štili«, dok Tadijanović stvara skoro 10 godina 
ranije sasvim originalne pjesme s istog podru- 
čja, te, što više, i nakon upoznanja Jesenjino- 
ve poezije svladava sugestivnost njegove liri- 
ke — i dalje daje sve originalnije, sve jedrije 
i snažnije pjesme. I ista sredina (ekonomska, 
socijalna, psihološka) i ista sudbina i isti osje- 
ćaji, pa, dapače, i srodnost slavenske psihe, ni- 
su bili kadri da -skrše, ni da prisile na mali 
naslon okosnicu Tadijanovićeve lirike, dok je 
često kod jakih lirika (koji nemaju nikakve 
veze s Jesenjinovom seljačkom dušom i isko- 
rijenjenosti, budući da su upućeni na potpuno 
gradski krug svojih doživljaja) izbijala nota 
Jesenjinova stiha. 

Zacijelo bi formalisti, »estetičari«, pristali- 
ce »zvučne poezije« i zatvorenih forma bili 
užasnuti, kada bi čovjek ustvrdio, da je Tadi- 
janovićeva lirika formalno savršena i da je 
njen autor naš dosad najbolji poznavač arhi- 

tektonike pjesme. Opasnost, što prijeti veza- 
nom stihu da postane sam sebi ciljem, nije ra- 
zumski prisilila Tadijanovića da se odrekne 
sroka i kalupa, jer već njegove prve pjesme 
— petnaest godina unazad — formalno su slo- 
bodne, nesputane i jednostavne; a prvi stihovi 
neposrednih pjesnika najbolji su dokaz spon- 
tanosti izraza. Zvuk, muzika, koja je toliko na 
umu mnogim modernim ocjenjivačima, dose- 
gla je u Tadijanovića svoju svrhu; a znači 
biti gluh, barem »čitalački« gluh, ako dotičnik 
u njegovoj lirici ne nalazi, među ostalim re- 
kvizitima, i te kako zastupanu muziku — sa- 
mo što tu ona nije vanjska forma, samosvrha, 
već organska cijelost. Srok, po svim zahtjevi- 
ma unutrašnje zakonitosti arhitektonike pje- 
sme i intenzivnosti osjećaja, dolazi na pravo 
mjesto — i samo se onda pojavljuje. U pjesmi 
»Žene pod orahom« (102. str. »Pepeo srca«) 
upravo je virtuozno dana tiha, zdrava erotika, 
što  pritinjena izbija u sumračnom susretu 
(kada »pred kućom krošnje mirišu i toplo se 
mlijeko puši iz punih muzlica«) s mladim že- 
nama, kojih se oči smiješe susretniku, crne i 
baršunaste i »zelene kao trava proljetna iza 
kiše«. ' 


Odlazeći od njih, zanesen, 
Mene muče vrele žudnje. 


Mene more misli uzaludne 
Na te mlade žene pod orahom. 


Ne pobuđuje li u nama ova asonanca, osamlje- 
na u čitavoj pjesmi, i žudna muklost slova u, 
popraćena užurbanom mucavosti ritma — od- 
jednom provalu sve nakupljene  pritinjene 
strasti... kao kad neiko prevuče. strasno gu- 
dalom preko violinskih žica? 

Koliki je u Tadijanovića smisao za glazbu 
stiha, za zvučnost riječi u adekvatnom momen- 
tu osjećaja, svjedoče ovi stihovi, u kojima je 
s ingenioznom invencijom izražena krhkost, 
krhkost tijela, života, vremena, moći: 


Oh, kakve li smo krhke igračke 
U kroničkima jakim rukama! 


(»Mjesečina« str. 55, P. S.) 


Ne apelira li ovdje pjesnik, u prvom redu, na 
našu slušnost da dođemo do spoznaje kratko- 
irajnosti, lomnosti, ništetnosti — dok je sadr- 
žaj od sekundarne važnosti? 


Grozničavost, kojom prikriva, taška riječi 
izrečene u strašnoj istini, govoreći tuberku- 
loznom bratu na samrti, dana je ritmički skr- 
hano, razbijeno, dok naraste grozota do ne- 
moćne utjehe: iNemoj se plašiti ničega. Napo- 
kon prelazi ritam u blagu razlivenost, kada su 
riječi meke poput svijetla mjesečine i tople 
kao dah: 


Al sve, moj mili, ti to znadeš, prolazi 
I kad nikog od nas više ne bude 
Sjat će sunce nad oranicama. 


(»Mislim na brata u lječilištu«, str. 88. P. S.) 


Koliko Tadijanović polaže na ritam, vidi se 
najbolje u pjesmi »Zemlja me zove« (str. 57 — 
P. S.), u kojoj je dan težak stupaj korak4 na 
mrtvačkom maršu, i ne treba naprezati uši, 
da čujemo pratnju žalosnih truba: 


Zemlja me zove, zemlja me zove: moja mati. 


Tadijanović vrlo često doživljava prirodu 
poipuno muzikalno: 


Iz bliske niske šikare 
Dopire pjesma. ptičija 


A možda nigdje nije tako dana tišina, bez- 
glasnost, mir, pokoj, kao u pjesmi »Miris lji- 
ljana« (str. 62, P. S.), gdje čujemo šapat tišine, 
šapat tuge, koja bosa, na nožnim vršcima, s pr- 
stom na usnama prilazi odru mrtve drage. Ta 
savršena upotreba glasa š i s, uz neobičnu pla- 
stičnost izraza i ređanje riječi, što nam doča- 
ravaju bljedoću, ukočenost, kao da su preba- 


. čene bijelom mrivačkom koprenom — govore 


najuvjerljivije o muzičkom i plastičnom sa- 
viršenstvu Tadijanovićeve lirike. U njoj nije 
ritam tek pratnja nekim tuđim napisanim ri- 
ječima, već teče u unutrašnjosti sadržaja, osje- 
ćaj4, izraza — kao rijeka ponornica, za koju 
su potrebne vilinske rašlje. 

Kao najbolji dokaz postojanju muzike može 
se uzeti zamjena ili poremećaj riječi, što više, 
slova. U Tadijanovićevoj poeziji, što je već us- 
tvrdio Ivo Frol u svom izvrsnom članku >Pje- 
sme o ljiljanima« (Mladost, X, 5, siječanj 1952.): 
»jedna suvišna riječ, na nezgodnu mjestu, u ne- 
pravi čas, i dojam cijele pjesme može biti 
upropašten«, Na primjer, ako u stihovima: 


Iz daljina strah me hvata pred vodama blistavim 
Gdje je Javor moj? 


(»Preteška slazi noć«, str. 119 — P. S) 

premjestimo samo jednu riječ: 


Iz daljina strah me hvata pred vodama blistavim 
Gdje je moj Javor? 


nestaje u času strepnje, drhata, mračnih slut- 
nja, koje nam snažno dočarava prvi stih, po- 


praćen očajnim pitanjem, što odjekuje kao ka-- 


men bačen u mrkli bezdan i povik pušten u 
ždrijelo beskrajne, crne spilje. 


Druga sjajna osobina Tadijanovićeve lirike 
jest plastičnost. Položaj riječi, položaj stiha, 
udaljenost sirofe i prijelom izraza, pa zarez, 
točka, razmak — dovoljni su da pruže sliku, 
da učine osjećaj intenzivnijim, a zvuk jasni- 
jim. Odavna je već preživljeno slaganje na pr. 
spomenika iz stihova u temi o smrti; plitko 
djeluje vanjsko slagarsko risanje predmeta, 
koji podsjećaju na iznesene motive unutar tih 
slagalica. Ali ta efemerna, preživjela igra, upo- 
trijebljena kao sredstvo, organski nerazdje- 
ljivo vezano uz osjećaj, poslužila je Tadija- 
noviću u plastici (»Plavi san«, »Ona«, »Soba u 
prvi sumrak«, »Žene pod orahom«, »Sunce nađ 
oranicama«, »Poslije njenoga odlaska«). Osobit 
primjer plastičnosti dan je u »Mjesečini« (str. 
55. P. S.). Ova pjesma, štampana u »Hrvatskom 
listu« i »Lirici«, izmakla je nezasluženo očima 
vidovite kritike. Golema, neutješna bol za ne- 
stalim, za izgubljenim, za nepovratnim dana 
je na jednak način (moguće i jasnije) kao i u 
»Ljiljanima«. Filozofija je ista. Izrečena je u 
dva stiha, koja sam već naveo kao primjer ve- 
like muzikalnosti. Golema slika stare, vjeko- 
vite mjesečine puče ispred nas u par riječi. 


Gle, iza hrastove šume, u tamnom sjaju i tišini 
Mjesec se pomalja: 
Rumen. Okrugao. 


Bude se asocijacije. Raste bol, potisnut, za- 
dušen. Spoznaja: nošena tihom muzikom krh- 
kosti. Od ljudi, od života, od vremena, od svi- 
jeta vraća se misao na vlastitu tugu, usamlje- 
nost, uzaludnost. I konačno — zastor se po- 
diže pred zadnjim saznanjem: ideja spojena 
s golemom slikom mjesečine ostavlja bol, bes- 
konačan i svečan — gledamo u vječnost: 


O, dugo, dugo, još dugo poslije nas 
Tuđe će oči gledati 
kao što gleđasmo i mi: 


Naže se sunčani dan, večernje sjenke ođuljaše; 
Mjesec se pomalja 
Iza hrastove šume, 

u tamnom sjaju i tišini. 


Ovo znanje opaža se kod njegove poezije već 
vrlo rano _(>U gostionici pijem vino«, 1925.; 
»Rano sunce u šumi«, 1922.). ' 

Kondenziranost izraza, što se pojavljuje u 
najnovije vrijeme preko pojedinaca po našim 
revijama kao nešto novo, poznata je Tadija- 
noviću još 1925. god.: 


Zavjesa od svile malko zatreperi 
Pa se umiri: 
List vjetrom zanjihan. 


(»Život u sobi« str. 46. —P. S.) 


Razbijam noć od stakla. 
Trava. I njedra. — Milina. 


Mjesec kroz granje ne viri, 
Nit šumi lišće na vjetru. Pada li rosa? 
(»Noć«, str. 105. — P. S.) 


Međutim, ta sažetost ne sastoji se samo u škr- 
tosti riječi, izraza, nego u mogućnosti, da se tim 
izrazima na malom prostoru mnogo kaže: či- 
tava tragedija, čitav jedan život: 


Dugo u noć, u zimsku pustu noć 
Moja mati bijelo platno tka. 


O majko žalosna! kaži, šta to sja 
U tvojim očima ' 
Dugo u noć, u zimsku bijelu noć? 
(»Dugo u noć, u zimsku bijelu noć«, 
109 str. — P. S.) 


Često taj osjećaj, ta bol, taj protest potmuli, 
koji je u sebi zagušen, pripada ne samo poje- 
dincu, nego množini, kolektivu podvrgnutom 


istom životu: 


Ugasle oči; — runo krvlju polito; — noge 
: slomljene. 
Javlja se sunce za obronkom. — Na povratku 

Pastirici se čini da čuje, u daljini, muklo 
blejanje. 

Pašnjak blista rosnatom travom, u suncu. 
(»Balada o zaklanim ovcama«, str. 69. — P. S.) 


Prvi, koji je upozorio na tu odliku Tadijano- 
vićeve lirike, bijaše dr. Antun Barac, ostavši 

začuđen nad ovom citiranom strofom: »Koliko 
je bola i iragike, i ravnodušnosti prirode, i 
krvoločnosti čovjeka, itd. izraženo u četiri je- 
dnostavna stiha! (»Mladost« XII, L, 1. IX. 1955.) 
Da nadodam: koliko imade pastirica i pastira 
na zemlji, koji doživljuju dnevice ovu bol. 

Sve te odlike i sposobnosti pomažu Tadi- 
janoviću kod građenja pjesme. U eseju »Mar- 
ginalije uz slike Petra Dobrovića« naglasio je 
Krleža razliku u umjetničkom stvaranju kod 
dva tipa: prvi je »hudožnik«, umjetnik, t. j. 
onaj, koji se druži s vragom, koji se zapisao 
»hudom« — onaj, koji umije, pa zato može; a 
drugi je umnik, on umuje. Tadijanović: je spo- 
jio ova dva dara. Tako on postaje jednim od 
najboljih poznavača arhitektonike pjesme u 
nas. On ne može da napiše slabu pjesmu. On 
umije i umuje. On zna, gdje bi jedno slovo, 
jedna riječ ili zarez bili suvišni. Njemu je po- 
znato, gdje će interpunkcija uzdignuti vrijed- 
nost stiha, a gdje će prijelom, razmak i polo- 
žaj produbiti smisao. On umije pjesmu zavr- 
šiti na pravom mjestu ili joj dodati samo Ti- 
ječ, pa da bude snažna — a, moguće, bez te 
jedne riječi ne bi značila mnogo. Ponavljanje 
istog stiha, uzvika, pitanja i t. d., može da bu- 
de od presudne važnosti. Naravno, to često radi 
kruti razum, ali bez infernalnog, đavoljeg su- 
dioništva, rezultat bi bio odviše materijalan, 
hladan, stvoren za gledanje, za čuvenje — ali 
ne bi mogao da uzbudi, da potrese. U poeziji 
Dragutina Tadijanovića preteže toplota, pre- 
teže doživljenost, preteže osjećaj. 


Samotan lutam večernjim ulicama. 
Na svakom uglu, visoko, svjetiljka sja: 
Stotinu uglova, stotinu svjetiljaka. 


Al nigdje nema Tebe. — Tebe nema. 
(»Lutanje<«, str. 13. — P. S.) 


Motiv naoko prazan, gotovo banalan. Prva tri 
stiha ne govore mnogo. Osjeća se, doduše, 
osamljenost u kontrastu s množinom uglova i 
svjetiljaka. Tek stih »Al nigdje nema Tebe« 
unosi ideju. Međutim utisak je još uvijek slab. 
I potrebno je samo da se posljednje dvije ri- 
ječi toga stiha ponove iza razmaka, i io obrat- 
nim redom, pa da pjesma dobije moć suge- 
stije — da nas obuzme. 

Posebno poglavlje zauzimala bi psihologija 
u pjesmama Dragutina Tadijanovića. Nju nije 
potrebno da ističem, ona se nameće u svim do- 


sad citiranim stihovima, jer i sva tehnika ne 
bi koristila bez ove moći »hudožnika«. Tadi- 
janović može da nas jednim pitanjem zbuni, 
iznenadi — i uzbudi čitavu našu unutrašnjost: 


U gostionici pijem vino, i pjevam pomalo. 


Nepoznat mladić (kočijaš pjan?) 
Pucketa preda mnom bičem: 
Hoće da me preplaši. 


Kad bi me i ošinuo bičem tim, 
šta bih mu? 
(»U gostionici pijem vino«, str. 78. — P. S.) 


Ima pjesama, u kojima Tadijanović barata 
pretežno psihologijom. Tu je pravi virtuoz. Iz 
duševnih situacija, draškavim na smijeh, pre- 
bacuje nas pred ozbiljna, mračna raspolože- 
nja; da se opet ispolji mladenačka radost, ko- 
ja prelazi u ironiju, u tugu, crnu, sveobuhvat- 
nu (Vino i ja«, str. 55. — P. S). Zato i nije 
čudo (što su, uostalom, radili svi majstori) da 
Tadijanović bira momente, kada su čula ra- 
zigrana, a fantazija slobodna — ili, kada na- ' 
staje potpuna negacija razuma, potisnuti osje- 
ćaji su oslobođeni, nekorigirani, i zato ti sti- 
hovi djeluju neobično dinamički, protesino, 
plameno. (Taj momenat mogao bi otkriti nove 
poglede na Tadijanovićevo stvaranje): 

Ejl > 

Kad \odraste Boro naš maleni, 

Mi ćemo ga poslati: 

Idi, Boro, skini sunce sa neba! 


Boro! 
Smrvi sunce! 
I poderi nebo! 
(»Luđaci«, str. 81. — P. S.) 


Napokon, karakteristično za Tadijanovićevu 
poeziju, dolazi nagao obrat: protest jenjava, 
bura se smiruje i sve prelije tuga. 

Čuj, kaplju suze: 

Svelo lišće 

U potok. 


Svijest je ugasila plamen: San se rasplinuo. 
Jezik Dragutina Tadijanovića je, uglavnom, 


.prešućen. Nije naglašeno, niti je analizirano 


njegovo i kvalitativno i kvantitativno jezično 
obogaćenje naše lirike. >Riječi kao  »srce«, 

»dušo« ovdje nas ne smetaju, štoviše, djeluju 
tako blago, tako toplo, nemoguće ih je zamije- 
niti drugim riječima« (Ivo Frol, Pjesme o lji- 
ljanima). Riječi, kao dominanti poezije, po- 
vraćeno je djevičanstvo. U vezi s frazeologi- 
jom, rječničkim blagom nađeno je za najvaž- 
nije da se kaže, prelazeći na tematiku, kako 
Tadijanović prepjevava Bibliju, da je pod nje- 
nim utjecajem. Braniti, u ovom slučaju, Tadi- 
janovićevu poeziju, značilo bi braniti Hugo-a, 
Gide-a, France-a i dr., kod nas Nazora i t. d. 
Ukoliko bi se moglo govoriti o utjecaju, on 
nije — kao i u Šopa, s obzirom na Novi Za- 
vjet — ni formalne, ni idejne naravi, već je 
izvor ili bolje poticalac mnogih svježih na- 
dahnuća. — Ja ne kradem, no ja živim svih 
pjesnika stare sne. (Ujević). 

Arhitektonska snaga u pojedinačnoj Tadi- 
janovićevoj pjesmi pretvara se u snažnu kom- 
poziciju ciklusa i čitave knjige. Uzgred upo- 
zorio je na to dr. Antun Barac, ali treba tu 
činjenicu staviti kao podlogu čitavom 
Tadijanovićevu stvaralačkom ra- 
du. Već u >Lirici« opažala se sklonost ka 
kompoziciji, a u »Suncu nad oranicama« dobiva 
čvrsioću, koja je u knjizi »Pepeo srca« potpu- 
no zaokružena. Od prvog lista raste čovjek 
udaran životom, lomljen, razočaran, varan, 
prezren. Ljubav, nevjera, mržnja, nemoć, smrt 
vitlaju njegovu ličnost; doduše u većini sluča- 
jeva to je gledano odozgor, posmatrano fatali- 
stički — ali se javljaju mjestimično, kao novi 
vez, društveni uzroci. 

To saznanje nije došlo odjednom. Ulazi čo- 
vjek u život i dječački sniva. Ljubav mu otva- 
ra životna vrata i sni ga okružuju. Zaljubljen 
dječak gleda u travi, u nebu, u oblacima, u su- 


zama lik svoje drage. I kada se tuga rađa, ona. 


nalazi utjehu u ljubavi, i tu se rasplinjuje. 


Duša je moja stablo mlade voćke 
Ružičastim cvjetićima osuto. 
(»Radostan idem«, str. 12. — P. S.) 


I pjesme su nepotrebne, život je tako 
čemu ih pisati: 

Ne bi li bilo ljepše 

Da gledam kako trešnje cvatu 

I oblaci putuju? 


Zar nisu Tvoja usta 
Slađa 
Od mojih pjesama? 


lijep. 


Nisu li pogledi Tvoji 
Ljepši 
Od mojih pjesama? 
(»Moje pjesme«, str. 25. — P. S.) 


Sreća se počinje ljuljati. Čovjek je sam. Ži- 
vot položi ruku na nj. Razočaranje raste i sa- 
mo katkad pojavi se radost, snažna, elemen- 
tarna, velika: 


Poskočim kao jelen, od radosti, poskočim kao 
šumski jelen od radosti beskrajne. 
Planine su plavičaste, nebo na istoku rujno 
kao mak. 
Pjevam s pticama, u tišini. 
Kada, gle! sunčeva golema ploča zali me mla- 
zom svjetlosti. 
I ja sam sav u suncu. 
Srce moje kuca u grlu: 
Sve što imam, sve što imam od sunca je. 
Sve što imam od sunca je i od Tebe, golubice. 


(»Kako sam volio Mariju«, str. 31. — P. S.) 


Svakidašnjost se nameće. Seljački život je 
krut, težak — ali sreća je velika, prevelika, i 
ona sve obasjava. Napokon, ljubav ubija, uni- 
štava; lična bol je pregolema, pa onaj, koga 
tare, ne može osjetiti tuđe muke: on je obu- 
zet sobom. On je sam. On je osamljen. Ako i 
dopre do njega svakidašnji život, on traži u 
njemu utjehu za se: 


Iznenada, začujem kako u daljini kosac kosi 
travu prezrelu. 


O nova će trava narasti, — zelena, zelena — 


(»Zaboravljena svjetiljka na vjetrue«, 
str. 38. — P.S.) 


Tako govore o životu »Zapisi Lema Kamena.« 
Čovjek tone sve dublje, čovjek Samotnik. 
Stvarnost pomalo nadrasta ljubavnu žalost. 


Smiješim se pod nebom _ i tako lijepo živim 
Sunca mi, tako lijepo živim, ha, ha... 
(»Pjesma samotnika«, str. 45. — P. S.) 


Ironija. Sarkazam: Želja za smrću, za potonu- 
ćem, za nestankom. 

»Duboko u nutrini čovjeka nešto se slomilo: 
Ljubav, Mladost, Djetinjstvo... svejedno je.< 
(Frol, Pjesme o ljiljanima). ' 

I napokon, čovjek se budi iz apatičnosti, 
poraste katkada protest u njemu, on sagledava 
u život — i pomalo se upušta u borbu. : 

Grad mu otvara oči. Teška sjena gra. 
da pritište bijednike, koji gutaju milodarni 
zalogaj s kletvama i mržnjom. Sanjalac stoji 
pred izlogom ecvjetarnice s nestvarnim želja- 
ma, u laku kaputu i blijeda lica — a san se 


rasplinjuje na zahukanom staklu i ostaju sa- 


mo riječi upečaćene u mozgu te sada zvuče 
. bolnoironično: ' 


Ljubim ruke, milostiva gospođo! Izvolite žute 
Tuže 

Ili crljene? Mirisnije su, molim, te. Netom su 
procvale. 


(>Pred izlogom cvjetarnice«, str. 75. — P. S.) 


Trnu studentski životi u građu, a povratka ne- 
ma. Očinska kuća propada, siromaštvo je u 
njoj, mir i pljesnivost. što bi bilo, da su kod 
kuće ostali? Rađali bi djecu, kopali, kosili, 
Plužili i tukli se pjani sa susjedom. Najposlije, 
za predvečerja kasnog i blatnog, pokopali bi 
ih sinovi u groblje, kraj djedova, da zatim po- 
đu napajati stoku. 

Ostaju još prekogrobna obećanja, da ublaže 
gorčinu stvarnosti suzne doline. Tadijanović 
dočarava tisućljetne snove blaženstva, da ih u 
iri ironična, naivno izrečena, udarna stiha ras- 
Prši i razbije: 

Nebo je modro plaino 
Na kojem nevidljiva ruka 
Bez prestanka nove oblike slika: 


Pogledaj, u dnu neba slatko pase 
Stado ovaca u bijelim runima. 
Gdje im je pastir? 


Rumeno cvijeće cvate 
U mirisu 
Do neba. 


U nebeskim pašnjacima 
Moja draga baka 
Čuva goveda. 


(»Nebo«, str. 105. — P. S.) 


Seljački je život sagledan realistički; natu- 
ralistički. 

A gdje su uzroci? 

Odgovor je jasan — jer Tadijanović, kako 
rekosmo, komponira, on veže. Odgovor leži u 
suprotnosti. Građani se zabavljaju kraj mana- 
stira, piju vino domaće, plešu i jedu: 


Gospođe motre ispod oka, potajno, 
Kako im se kćerkice ponašaju 
Kad šetaju i plešu s kavalirima. 


Baci li kogod u zrak raketu 
I ona zasvijetli rujno il zeleno, 
Građani svrate poglede s čaša na nebo. 


Nebo je crno, prljavo, 
Od masnih pogleda' građanskih. 


(»Vrina zabava«, str. 73. — P. S. 


Djevojke, kojima je život osiguran provode 
dane u hvatanju ljubavi. A kolika je razlika 
između jednostavne ljubavi sela i ove lažne, 
dvolične, što se prikriva naivnošću i zbunje- 
nim smiješkom, a žrtvu sadistički lomi i kida. 
Evo kontrasta Luđacima, tuzi pastirice, mla- 
diću, koji je starački naslonjen na plinsku 
svjetiljku i ludo sanja; Gospodin Lamian hra- 
ni golubove i traži prikladan položaj za foto- 
reportera; zgražaju se gospođe, kako je siro- 
tinja bešćutna, jer mrmljajući ulazi u pljesnive 
brloge i u vlažne podrume — ne zanima je šu- 
mor golubinjih krila, niti blaženstvo lica go- 
spodina Lamiana. Prijatelji govore o književ- 
nosti i, smalaksavši u govoru, ostavljaju druga 
odlazeći k objedu, a ne pomišljaju, je li on 
gladan. 

Ta kompozicijska konstruktivnost, kako će- 
mo vidjeti kasnije, mogućna je da otkloni sva 
nagađanja o neaktivnosti Tadijanovićeve poe- 
zije. Ona u sebi nosi prednost nad pojedinač- 
nim zahvatima, i — povezavši ih u cjelinu — 
ne djeluju egocentrički, već kazuju put lično- 
sti pod udarcima društvenim. Naravno, ta je 
nit zasad jedva vidljiva, ali ona postoji. Mo- 
mentana pretežnost ljubavnih i individualisti- 
čkopesimističkih depresivnih raspoloženja, pre- 
šavši u kontakt s okolinom (pa makar perife- 
rijski zahvaćen i pretežno psihološki dan) mo- 
ći će se suprotstaviti pojedinačnim pjesmama 
silnog centralnog aktivističkog zamaha i ko- 
lektivnih  nastrojenja, kod kojih  usplamte 
čuvstva do srsa i uzdigne se neslomljiva sna- 
ga (»Čudni američki pogreb«). Tadijanović ne 
će nikad na taj način zahvatiti stvarnost, i tra- 
Žiti to od njega značilo bi ne razumjeti njego- 
vu poeziju, koja gasne kod svakog uzdignutog 
tona i krši se u snazi dinamike; što smo vidjeli 
kod »Luđaka«, gdje konačno ipak prevladava 
baladeskni ton. (Približno tome, značilo bi, 


POEZIJA DRAGUTINA TADIJANOVIĆA 


475 


svojevremeno, pružati Daudet-u kao uzor 
»Jadnike« ili od autora »Odese« zahtijevati da 
napiše »Cement«). 

Naglašuju kod njegove poezije egocentrič- 
nost, koja je, naravno, shvaćena doslovno, a 
uza to nije uočena njena vezilačka strana je- 
dne cijelosti. U tom slučaju »ja« označuje lice, 
bilo koje, čovjeka, dio ljudstva. (U krajnjoj li- 
niji mogli bi sve pjesnike i stvarače nazvati 
egocentricima). A valja naglasiti, da i onda, 
kada ne bi u Tadijanovićevoj poeziji htjeli vi- 
djeti tu ulogu egocentričnosti, nije ona ipak 
apsolutna i osnovna: »Balada o zaklanim ovca- 
ma«, »Djevojka na prozoru«, »Vrtna zabava«, 
»Luđaci«, »Plinska svjetiljka«, »Gospodin La- 
mian hrani golubove«, »Oh, kako je sirotinja 
bešćuina«, >Mislim na brata u lječilištu«, »Ju- 
tarnja zvijezda pozlaćen orah«, »Rano sunce u 
šumi«, »Pjesma o dunji i ptici«, »Soba u prvi 
sumrak«, »Nebo«, »Lišće, kukuruzno lišće u po- 
lju«, »Dugo u noć, u zimsku bijelu noć«, »Moja 
sestra nosi u grad mlijeko«, »Jultro«<. 

Može li se taj broj neegocentričnih pjesama 
tako jednostavno da mimoiđe? Napokon, Tadi- 
janović je u najboljim svojim pjesmama re- 
voltiran, ne zbog nepravda izričito njemu na- 
nesenih, već potlačenima uopće. 

Tvrđeno je: Tadijanović nije socijalan. 

Premda sam prije naglasio, gledajući ukup- 
no na njegov rad, u sklopu društvene zbilje, 
društvenoga kretanja i sukob4 — ipak hoću da 
podcrtam pojedinačne zamahe njegove lirike. 
»Baladu o zaklanim ovcama« uspoređivao je 
jedan od uvaženijih naših kritik4 s >prekras- 
nom Verharenovom pjesmom »Krava«, nagla- 
sivši, što više, da je motiv isti: »samo dok je 
Verharen umio genijalnom intuicijom da dade 
psihologiju i sva doživljavanja krave, koju vode 
na klaonicu, njeno osjećanje bliske smrti, Ta- 
dijanović je dao samo jednu impresivnu sliku, 
bez imalo psihološke finese«. I opet nerazumi- 
jevanje. Nehotično?! Jer, svak će, pročitavši 
spomenutu pjesmu, odmah uočiti, kako je ovo 
poređenje iluzorno. Autor naime nije uopće 
htio dati psihologiju životinje (iako su, tvrdim, 
pojedina sjajna zapažanja specifično psiholo- 
loške prirode). Kada bi pjesma bila tako za- 
hvaćena, njeno ostvarenje stvarnosti bilo bi 
nikakovo ili vrlo ograničeno. Međutim, njome 
je izražen kolektivan osjećaj sela u času ne- 
milosrdne otimačine i grabeža njegova dobra. 
Ona je seoski pandan Cesarićevoj »Mrtvačnici 


najbjednijih« (kako sam jednom naglasio u 
HR, VIII, 9, 1955, str. 496), »u kojoj tutnji bunt 
potmulo i teško kao daleka grmljavina, priti- 
njen staloženošću izraza i prikriven dubokom 
iragedijom izrečenom alegorički«. A razlog, što 
je Tadijanović opisao tragediju ovaca, ne leži 
u njoj samoj, nego u tom, da se postigne što 
jači utisak na čitaoce i provede što dublji do- 
jam jedne kolektivne pastirske boli. Naravno, 
da je taj razlog u vezi s jednostavnosti, naiv- 
nosti i tugaljivosti njegova pjesničkog izraza, 
— koji bi, govoreći direktno o ljudskoj trage- 
diji, ispao odviše blag i nenaravan, neadekva- 
tan. Ujedno, ako produbemo taj zahvat iz- 
raženo je tom pjesmom svo stradalništvo seo- 
skih prebjega u gradu. Daleko bi me dovela 
detaljna analiza, majstorsko rastenje čitave 
tragedije (upravo dramatsko) i upozoravanje 
na ostale Tadijanovićeve socijalne pjesme. — 
Jer, kada ne uspijeva vrijednost ukloniti s ego- 
centričnosti, utječu se ljudi »neshvaćanju« i 
asocijalnosti. 

Istina je, Tadijanović zahvaća život perife- 
rički. Ali dubljina proživljenosti i snaga, ko- 
jom su (bilo ironički, bilo baladeskno tugalji- 
vo ili prigušeno protestno) izraženi ti perife- 
rijski zahvati stvarnosti — ovako kompozicij- 
ski povezani govore istinski, neuvijeno, otvo- 
reno i snažno. 

Konačno, poznato je: tendencija ne smije 
da leži u namjeri, nego u efektu. Bio kako za- 
mašan, voljan i iskren centralni zahvat zbilje, 
ako nije adekvatno umjetnički ostvaren, — ne 
znači ništa. Suvremena konjunktura seoskih 
motiva može da potiče na plemenita nastoja- 
nja, natege (što je, uostalom, dosad provođeno 
na gradskom terenu), ali ako ona premašuje 
moć, kreativnu snagu, koja ne može da uzdrži 
ravnotežu sa zamahom, rezultat je na planu 
umjetnosti i njenog djelovanja jednak nuli. 

Tadijanović je u naslovu knjige »Pepeo 
srca« jasno izrazio njeno značenje i ocrtao 
razvoj, na koji smo kao konačnik došli ovako- 
vim gledanjem na njegovu poeziju. 

Da to nije pusto naklapanje, svjedoče >Da- 
ni djetinstva« snažan neobjavljen još ciklus 
pjesama, u kojima je način Tadijanovićeva 
zahvatanja, lišen svih balasta dosadašnjega 
gledanja, kompozicijski zaokružen, našao svo- 
ju formu i — raison d'ćtre unutar društvenih 
sudara. 


Ivan Goran Kovačić 

G BURA") 


Odavno se je javilo, a danas, može se reći, 
prevladalo mišljenje, da je ova gluma neka 
alegorija. A kako je sve nisu tumačili i što joj 
sve nisu podmetali, da je htjela očitovati svi- 
jetu! Nema sumnje, da nije nelična, nego da 
joj je pjesnik dao neki smisao i njome nešto 
kazao o sebi. No neki su odmah uzeli, da je to 
njegova potpuna ispovijest i opis njegova ži- 
vota. Tako spominje Louis Gillet u svome 
»Shakespeareu«, da je na priliku Gravesu pri- 
ča »Bure« ona ista što i pjesnikovih soneta, 
Sikoraksa je »crnka« (dark lady), ona je s po- 
moću Setebosa, za kojega se ne kaže, itko je 
bio, imala silnu moć na dvoru, gdje je zapovi- 
jedala mjesecu, io će reći kraljici Elizabeti; 
uza sve to pala je u nemilost, ali je »zbog ne- 
čega, što je učinila<«, bila samo prognana. Su- 
žanjstvo Arijelovo pjesnikova je strast, Pro- 
spero je opet Shakespeare, ali ovaj put oslo- 


bođen. Kaliban je prijatelj, koji je prevario 


pjesnika, a Trinkulo je Ben Jonson. 

No zelen bostan obrala je u tome gospođica 
Winstanley dAberystwyth. »Bura« je prosto 
tragedija o smrti francuskoga kralja Henrika 
IV. To je jasno kao sunce. Sikoraksa je Katarina 
de Medicis. Miranda, što na svoj otok stiže u ma- 
lom čamcu, to su hugenoti, koji su pobjegli u 
Englesku. Arijel je, dašto, kralj mučenik, a Kali- 
ban je ubojica Ravaillac ili otac Marijana, ko- 
načno užasni lik družbe Isusovačke, jer su Ra- 
vaillaca štipali usijanim kliještima, prije nego su 
ga pogubili, a i Kaliban je imao podnijeti istu 
kazan, što je sramno požudio Mirandu. Kaliban 
Isusovac! Kad čovjek to uščita, nehotice se opo- 
minje kritike onoga Nijemca, da je karakter 
Hamleta criao po jednom prastarom german- 
skom mitu. Odin i gorostasna Jordha, svijetlo i 
materija, sparili su se i rodili Thora, a ovaj je 
u košari na leđima kroz zimski led nosio Orven- 
dilla, kojemu je nožni palac virio iz košare pa 
pozebao. i Thor ga bacio na nebo, gdje se taj 
poganac promeinuo u zvijezdu, jer Hamlet kaže 
Horaciju u sceni na groblju (V, 1, 151—155): »se- 
ljak svojim nožnim palcem dolazi tako blizu 
pete dvoranina, da mu staje na pogance«. Tako 
je kad ljudi svoje jadne izmišljotine, što ih. zovu 
kritikom i naukom, podmeću motivu vječitih sa- 
njarija pjesnikovih. 

A i ovdje je san s nama zametnuo svoju igru, 
da nas zanese i zabavlja. Vidimo veliku buru na 
moru, što tjera brod na grebene otoka, gdje će se 
nasukati i razbiti. Ali se od toga ne prepadamo, 


ne gubimo nade, da će se sve dobro svršiti, jer 
nas miri komika sporednih lica. Časnik broda, 
svat otresit, goropadan i ciničan, na oči smrti 
grdi i viče u svome poslu na brodu, goni mor- 
nare na službu, a kralja i gospodu, koje vozi, 
dolje u stanice, jer mu smetaju. Što mare ti bu- 
kači valovi za ime kraljevo? Ako gospoda ne 
mogu naložiti elementima, da umuknu i smje- 
sta načine mir, neka hvale Bogu, što su tako 
dugo živjeli i spremaju se u svojoj stanici na 
svoj posljednji čas. A čestiti starina savjetnik 
Gonzalo hoće da šalom razvedri i razonodi go- 
spodu. Taj časnik ima lice kao obješenjak, a ko- 
mu su suđena vješala, ne će se utopiti, kaže 
poslovica, dakle ni oni s njime. Dao bi sada, 
kad se utapljaju, tisuću lanaca mora za jedan 
ral neplodne zemlje, gole pustoši, vrištine, žuti- 
lovke, bilo šta. Ali nema spasa, ne umakoše 
smrti. Mornari, napuljski kralj Alonso, kralje- 
vić Ferdinand mole se Bogu, otimač Antonio iz 
Milana i brat kraljev Sebastian, koji u sebi snu- 
je i kuje, kako će bratu kralju oteti prijestol, 
kunu, Gonzalo se smirio i'ne gubi vesele ćudi, a 
časnik pita, zar im se je zbilja u moru udaviti? 
Gospoda se vraćaju iz Tunisa, iz svadbe kralje- 
ve kćeri Klaribele, na putu su se _ primakla bli- 
zu otoka, a Prospero, njegov gospodar vračar, 
privukao ih tom burom u svoje vračarsko kolo. 


Časom se mijenja slika, brod kao da će se 
razbiti i potonuti, valovi buče, vijor urla. crne 
oblačine spustile se k moru i po njemu se viju, 
a iza toga bijesa, treska i lomljave izmila se oto- 
čić, na njemu vračar, ogrnut dugim plaštem vje- 
štaca, s vračarskim štapom, a do njega u vra- 
čarskom krugu dražesno djevojče od petnaest 
godina, što zaklinje svoga oca, ako je on svojom 
vještinom podigao tu huku divlje vode, neka ju 
stiša, jer ona ne može da podnese krik tih duša, 
što se tope. Ona, Miranda, čudesna, od svoje je 
ireće godine na ovom otoku i osim svoga oca 
nije nigda vidjela čovjeka, van to strašilo Kali- 
bana. Zna, da ima u svijetu ljudi; misli, da su 
svi tako dobri i čestiti kao njezin otac, a sad je 
došao čas, da joj reče, kakovi su ljudi u svijetu, 
kojega je ona roda i kakovih su nepravda od 
njih i nesreća doživjeli. Tek prije će skinuti svoj 
čarobnički plašt i utješiti ju, da je on taj strašni 
brodolom svojom vještinom tako udesio, te nije- 
dna duša ne će postradati, nijednomu stvorenju 
na tome brodu ne će pasti ni vlas s glave. A on- 
da joj kaže, da je bio vojvoda milanski i ona 
njegova jedina nasljednica; da ga je rođeni brat 

svrgnuo s prijestolja, združio se s Alonsom kra- 
ljem. napuljskim pa njega i nju, dijete od tri 
godine, oni dali na smrt. Vidimo, da je vračar, 
i naslućujemo, iko su oni, koje je dobio u svoju 
vlast. Gospodi prirodnim silama, pa će se za- 
cijelo osvetiti svojim dušmanima, koji su mu do- 
pali ruku. Ali doskora će nas naučiti boljemu, 
on će ih tek zaluditi, učiniti nemoćnima i po- 
sramiti, da se dozovu i poprave, pa će sin nje- 
gova najsilnijega dušmanina i njegova rođena 
kći biti svoji. Priča joj, kako se je, dok je bio 
vojvoda, dao na nauku i prepustio vladanje svo- 
mu bratu (1 2,66id.: 


Moj brat, tvoj stric, Antonio mu ime — 
AY pazi, molim te — da brat je takvo 
Čeljade nevjerno! — on, što je meni 
Kraj tebe bio draži od sveg svijeta, 

Te povjerih mu vladu svoje zemlje, 

A to.u doba, kad je ona bila 

Od svih gospoština na svijetu prva, 

I Prospero od vojevoda prvak, 

Na glasu tako sa svog dostojanstva, 
Bez premca u svim višim umještinam'. > 
Tek te mi bile moje nastojanje, 

Te vladanje sam bratu ostavio, 

Otuđio se svome plemstvu, predan 

Sa dušom svom tim tajnim naukama. 


A brat tako obikao na taj posao zapovijedati, 
koji mu je bio tek povjeren, te je naučio, da sam 
sebe drži za vojvodu, a u svom neznanju i pro- 
stoti svoga učenoga brata za nesposobna vladati. 
Taj njezin podli stric, B 


Kad se izučio odbijat molbe 

I uslišavat; koga li uzvisit, 

A koga uzdati, da ne preteče, 
Prestvorio stvorenja negda moja, 
Izmijenio il' nadahnuo s nova, 

Pa imo ključ i službe i slugane, 
Udesio je srca sva u zemlji 

Na pjesmu, što ugađala mu uhu, 
Te sad je bio bršljan, što je skrio 
Kneževsko moje deblo. onda iz njeg 
Svu isiso mi snagu. — 

Kad tako odnemarih svjetske mete, 
Samoći predan, da plemenim dušu, 
A nečim, što, da nije tako skrovno, 
Svu cijenu gomile bi nadmašilo, 

U nebrata mi ćud se naopako 
Probudila, a moje povjerenje. 

Ko dobar otac, nevjeru od njega 
Porodilo, u zloći tako velju 

Ko moje pouzdanje, a bez kraja, 
Bez mjere vjera. Osilio tako 

A onim, što mu moj je dohod davo 
I što je mojom vlašću mogo tražit; 
Ko onaj, kome pamet, zboreć sveđer 
O istini, ogriješila se o nju tako, 
Te i u svoju laž je vjerovao — 

I on za vojvodu je sebe držo 

Jer bio zamjenik i izvršivo 
spoljašnje čine vlasti vladalačke 
Sa svima pravima. A tako njemu 
Narasla želja časti. 


Zato se udružio s kraljem napuljskim, podložio 


mu Milan i svrgnuo brata s prijestolja: 


Da bi mako 
Stijenu među ulogom, što igro, 
I onim, za koga ju igro, htjede 
Samodržac da bude u Milanu. 
Jadniku meni knjižnica nek bude 
Sva moja vojvodina; sad me držo, 
Za vladu sam u svijetu nesposoban; 
Obvezo se, a tako žedan vlasti, 
Da napuljskom će kralju davat danak, 
Poklonit mu se, njeg'voj kraljskoj kruni 
Podložit svoju vojvodsku i s njome 
Nepokorenu svoju vojvodinu — 
Milanu jadni! — najsramnijem jarmu. — 


Kralj napuljski, moj dušman 
Već davno, uslišio molbu brata, 
Da on će za to, što je uglavljeno, 
Poklonstvo i za ne znam kolik danak, 
Istrijebit odmah mene i sve moje 
Iz vojvodine, a moj lijepi Milan 
Sa svima častima mom bratu predat; 
Pa na to skupi izdajničku vojsku 
I jedne noći, određene za to, 
Antonio otvori gradska vrata — 
U gluho doba naručeni sluge 
Odvukli naglo mene i u plaču 
Dijete, tebe. 


Ali ih nisu pogubili, nego tako udesili, da će 
neminovno propasti, a svijet ne će znati o tome 
umorstvu: 


Usudili se nisu, moje dijete, 
Vrijeđat ljubav naroda spram meni, 
Ni tako krvav znak tom djelu dati, 
Već ljepšom bojom namazali zločin! 
Pa silom nas na neki brod odvukli, 
I dvije tri milje u more zavezli; 

To trulo korito su broda našli 

Bez jedra, jarbola, konopa, spreme; 
I parcovi ga odbjegli od strave; 
Tu otisnuli nas, nek jaučemo 

U huku mora bijesnog, uzdišemo 
U vjetre, što nam milo odvraćali 
Te uzdahe i boljeli nas drago. 


Tako su po Božjem promislu dospjeli na kopno, 
pa Prospero priča dalje: 


| jer nešto hrane 
I nešto pitke vode imali smo; 
Gonzalo, vrli Napuljac, nam dao 
Iz samilosti — njega postaviše, 
Da ovu opremu povede — k tome 
Još doda nam odijela sjajnih, platna 
Pa tkanina i stvari svakojakih, 
što poslije su nam bile velja korist. 
Iz blagostivosti, jer je znao, 
Da knjige su mi drage, donio mi 
Iz moje knjižnice i neke sveske, 
Što volim ih no svoju vojvodinu. 


Stigli su sretno na taj otok, tu je ona od njega, 
svoga učitelja. više naučila nego druge knegi- 
njice, štono su većma voljne lastovati, a nemaju 
takova učitelja. Podašna Fortuna, sada njegova 
gospodarica, dovela na ovaj otok njegove duš- 
mane, a njegova mu je vidovitost rekla, da mu 
vrh sreće stoji do neke najpovoljnije zvijezde, 
a ako se sada ne dodvori njenoj moći, nego ju 
mine, ode mu sva sreća zavazda. Tu vidovitost 
dalo mu je znanje, kojim je nadvladao prirodu, 
pa mu tako pomoglo do čarovne vlasti nad du- 
hovima. 

Kad je Prospero stigao na zapušteni otok, 
gospodovali su na njem vještica Sikoraksa i nje- 
zin sin Kaliban, neka neman, pola čovjeka pola 
ribe. Nju su trudnu tamo odagnali iz Alžira zbog 
raznih zločinstava i čarolija, što su strašne čuti 
ljudskomu uhu, pa je tamo rodila to pjegavo ži- 
vinče. U nje bijaše sluga Arijel, zračni duh, ali 
kako je bio prenježan duh, da vrši prostakluk 
vjezinih strašnih zapovijedi, pa odbio njezin 
sramni poziv, ona ga uz pomoć svojih snažnijih 
slugana i u svome neumoljivom bijesu metnula 
omorici u procijep. U tome škripu bio je držan 
dvanaest godina, međutim ona odapela i tamo ga 
ostavila na muci, da se je njegovo jecanje čulo 
neprestano kao klopot mlinskih kolesa. Od nje- 
gova stenjanja vijali su vuci i drhtala su srca 
ljutih meda. Te su muke, što ih Sikoraksa nije 
mogla skinuti, bile kao za prokletnike. Tek su 
čari Prospera, kad je tamo došao i čuo ga, raz- 


makle omoriku i pustile ga. Sada ga je uzeo u 
svoju službu i obećao mu potpunu slobodu, ako 
mu bude vjeran i poslušan. Arijel je duh zračni, 
nema mu života, van na slobodi u zraku, ne pod- 
nosi nikakove stege, pa ni one, što ih nameću 
plemeniti osjećaji ljudski. On je, kako kaže Mor- 
ton Luce (Arden Shakespeare), kao potok, što ga 
je čas huda sreća zaustavila, da okreće mlinsko 
kolo, kao mah vjetra, što piri, pa ga je čas za- 
hvatila vijača, kao zraka sunca, što je od pod- 
neva do večeri uzapćena u ćeliji pustinjaka. Zato 
se nerado podvrgava vlasti ljudskoj, pa treba 
opomena a i strogih prijetnja. I za Kalibana se 
Prospero zauzima, kuša da ga obrazuje i odgoji. 
Naučio je govoriti tu neman, što je štošta lajala 
i benetala kao prava živina, i nastanio ju.u svo- 
joj ćeliji, ali taj vještičin sin, da mu se za to 
zahvali, kušao je oskvrnuti kćer svoga dobro- 
tvora. Zato ga je morao zatvoriti u hrid. 


Ta je kćerka u sretnoj seoskoj zabiti daleko 
od dvora i grada dorasla do udaje. U njoj je 
pjesnik nacrtao svoj ugled čiste, netaknute i dje- 
vičanske žene, ona je sama smjernost, blagost i 
samilost bez traga kakove sebičnosti. U njezinoj 
bezazlenosti kaže joj srce najplemenitije osje- 
ćaje, a kako je uzrasla bez usiljenih načina kul- 
ture, prostodušna je, da odmah i kaže što joj je 
na srcu. Tek joj je Kaliban oduran do Boga, kao 
što se svakoj čistoj duši gadi gnusoba. Tako je 
dvanaest godina proboravila u samoći sa svojim 
ocem, kad mu je sreća dovela dušmane blizu 
njegova otoka, a on svojom vještinom podigao 
tu silnu buru na moru, njegov Arijel razmrskao 
im brod i brodolomce raspršao na kraju u poje- 
dinim odjelitim skupinama. Oni lutaju amo ta- 
mo, kao slijepi tumaraju po otoku, a vodi ih viša 
mudrost misaona i zrela čovjeka. Svaka skupina 
drži drugu za mrtvu, kralj oplakuje svoga sina, 
a sin svoga oca; svako misli, da je jedini ostao 
u životu. - 

Sad će ta viša mudrost da počne svoje djelo 
odgajanja i popravljanja. Dovodi nam ljudsko 
društvo u tri stepena, mladi par, što je u ljubavi 
udružio osjećaje i misli, dušu i duh, pa kulturom 
pokvarenu rđavu kastu, što vlada, i konačno po- 
živinčenu prostotu. Arijel je zapjevao svoju slat- 
ku pjesmu (Come unto these yellow sands, I, 2, 
376—586): 

Na žuti dođi kraj, 
U kolo mi se daj; 

Cjeluni djevu, vali 
Sad mali pozaspali; 


SHAKESPEAREOV ZAVJEŠTAJ 


Poskočite u igri toj, 

Vi, blagi dusi, u svoj poj! 
A šta je, šta je? 

Pokućar laje; 

Čuj, čuj, to eto 

Na svoj straži. pijeto 

I pjeva Kukurijeku! 


pa njome doveo Ferdinanda pred ćeliju Prospe- 
rovu. Kraljević je sjedio na žalu i tužio za ocem, 
kad su ga ti kao nebeski glasovi ovamo dovukli. 
On jedini nije kriv progonstvu Prosperovu, pa 
zato će ga odluka vračara mudraca odijeliti od 
drugih i dovesti k Mirandi. Sreli su se i vidjeli 
prvi put i časom se zagledali kao Romeo i Juli- 
ca. Ljubav na prvi pogled kao kod svih ljubav- 
nika pjesnikovih. On je njoj božanski stvor, ona 
njemu božica. Čudo divno! da I je zemska djeva 
ili nije? Nije čudo, zaista je djeva. Ne kazuje 
toliko strastvene simpatije kao Julica, u njenu 
je vladanju neko dostojanstvo, ali blago stidljivo 
ustezanje, ona živa okretnost Juličina i mirnija, 
više djevojačka nježnost Mirandina odaju istu 
nevinu zaljubljeni dušu. Njihovu čistu mladu 
ljubav vedri jednaki tračak dobroćuda humora, 
obasjao ju jednaki sjaj sreće, tek treba da se taj 
sjaj tragično ne pomrači bijesnom nestrpljivošću 
mlade krvi kao u Romea i Julice, a to će biti bri- 
ga mudraca Prospera. On će taj njihov brzi po- 
sao učiniti težim, da mu prelaka pobjeda ne bi 
umanjila cijenu. Okrivi Ferdinanda, došao je na 
ovaj otok kao uhoda, da mu ga preotme. Zapri- 
prijeti mu, da će mu vrat zakovati skupa s no- 
gom i hraniti ga školjkama iz potoka, pljevnim 
ljuskama žira i suhim korijenjem, pa ga prinudi 
na robiju, da mu je nositi glavnje i slagati ih za 
zimu. Ferdinandu će sve to biti lako, samo kad 
bi mogao iz svoga zatvora jedared na dan vi- 
djeti tu djevu. Neka je slobodan svaki kraj na 
svijetu, a njemu je dosta mjesta u takovoj tam- 
nici. 

Ljubavniku bi to rabotanje bilo prosto, teško 
i odurno, ali djeva, u koje služi, plemeni tu pro- 
stotu i od muke čini slast. Ona prvi put krši oči- 
nu zabranu, prilazi k njemu, tješi ga i hoće da 
mu pomogne svojim slabim rukama. Ono, kako 
kaže Heine  (»Shakespeare's  Midchen und 
Frauen«, 545; 1861.), ljubi ljubavlju, štono bez 
historijskih utjecaja može da razvije svoju naj- 
višu idealnost kao cvijet u djevičanskoj zemlji, 
kojom može da stupa samo vilina noga. Pjesme 
Arijelove odnjihale su njezinu dušu, a strasti 
nije vidjela van u odurnom liku Kalibana. Zato 

ljubav, kojom ju je Ferdinand zadahnuo, nije 
tek bezazlena, nego sveta i istinska, od iskonske 
čistoće kao predana smjernost. Kad mu je kazala 
ime, a on se uznio, kako ga je zatravila svojim 
divnim krasom (Ill, 1, 57 id): 


Miranda divna! 
Divote svake vršak! vrijedan blaga 
I najvećeg na svijetu! Mnogu gospu 
Sa živom pomnjom sam promatro; često 
Njen skladni govor prepokorno uho 
Zarobio mi; zbog vrlina raznih 
Zavoljeh neke žene, al' ni jednu 
Svim srcem svojim, da joj neka mana 
Sa draži najljepšom, što imala je, 
Iskosila se ne bi, da ju svlada. 
AT vi, vi, što ste tako savršeni, 
Da vama nema para, stvoreni ste 
Od najboljega svakoga stvorenja; 


kaže mu prostodušno, što joj srce ište, da reče: 


Ja ne znam nikog od svog roda: lica 
Ni jedne žene ne opominjem se 

Do moga u ogledalu; nit' vidjeh, 

Što ljudima bih mogla nazvat, nikog 
Do vas, moj dragi, i mog dobrog oca, 
U svijetu kakovi su ljudi, ne znam; 
AI tako meni moje stidljivosti, 
Mirazu mome drakca, ja ne želim 

U svijetu imat drugog druga do vas, 
Nit' mašta može drugi lik da stvori 
Do vašega, što drag bi bio njojzi. 

AT ludo brbljam svašta, očin propis 
Zaboravljam. 


On joj kaže, da je po svom staležu kraljević i 
valjda kralj. Kamo sreće da nije! Ne bi htio 
podnositi ovu službu drvara, ali onim časom, kad 
ju vidje, poletjelo mu je srce u njenu službu i 
tamo sada stoji, da ga učini robom; nje radi 
strpljiv je drvonoša. Kad ga ona pita, ljubi li ju, 
i on joj se kune, da je ljubi preko svega daleko, 
što još ima na svijetu, ona zaplače i na njegovo 
pitanje, zašto plače, odgovara: 


Jer nevrijedna sam da bih smjela nudit 
Što želim dat, a jošte manje uzet, 

Bez čega umrijeh. Ali to su trice; 

A što bi više htjelo da se skrije, 

Sve većom snagom izbija. O, ajte, 
Snebivanje i himbo! zbori za me 

Ti iskrena i sveta nevinosti! 

Ja žena sam ti, ako ćeš me uzet; 

A ako ne ćeš, sluškinja ti umrijeh. 

Zakratit možeš, da ti budem driga, 
AT sluškinja ću tvoja bit, pa htio 
I! ne htio. 


Sad je ta ljubav na kušnji obastala, on se je 
svojom službom pokazao vrijedan te djeve, nese- 
bičan i čist od svake strasti, što prije svetoga či- 
na vjenčanja žudi izdovoljenje. Vezala su se do- 
vijek dva ljubljena srca, a Prospero iz prikraj- 
ka sluša i raduje se njihovoj sreći: 


Prekrasna li 
Tih dvaju čistih srca susretaja! 
Obaspite, nebesa, blagoslovom 
Što med njima se rađa! 


Zna kraj i te vječitosti, ali je opet blažen od 
njegove vjere, kojom su jedan drugomu dali svo- 
je srce: 


Ne mogu tako radovat se tome 
Ko oni, što su sasvim zatravljeni, 
AT veće radosti ni od čeg meni. 


A kad onda dođu drugi ljudi, kad su na okupu 
gospoda s razbijena broda i Prosperova se ćelija 
otvori, vide Ferdinanda i Mirandu, kako igraju 
šah i svađaju se milo i drago, tko će koga u igri 
i u ljubavi prevariti. Ona, Čudesna, čedo pusta 
otoka, novajlija u svijetu, štono se u svome či- 
stom djevičanskom srcu svemu divi, pozdravlja 
te ljude (kojima čudo, ljepotu i vrlinu znamo, te 
kako!) u svome zanosu (V, 1, 181—184): 


Čuda! 
Stvorenja krasnih li je ovdje! Kako 
Lijep je čovjek! vrli novi svijete, 
Što imaš takve ljude! 


Prospero joj tek s bolnim smiješkom kaže na to: 
»Nov je tebil« — — 

Pored ovoga mladoga bijeloga danka ove dje- 
ce zamrkao u drugim scenama tmuran svijet od- 
rasle velike gospode brodolomaca, Alonso, na- 
puljski kralj, koji je pomogao Prospera svrgnuti 
s prijestolja i prognati, Prosperov opaki brat An- 
tonio i brat kraljev Sebastian s drugim dvora- 
nima. Jedini se kralj snuždio, ne može od srca 
preboljeti gubitak svoga sina, a drugi, dvorska 
čeljad, što je vikla Bogu dane krasti, izbacuje 
plitke dosjetke i besposlice pa hoće da zametne 
smijeh izvrtavanjem kojekakvih riječi. Svoje ne- 
slane šale ponajviše provodi s kraljevim savjet- 
nikom Gonzalom, govorljivim starišem, ali če- 
stitom dušom i poštenjakom, svagda gotovim 
pomoći, tješiti i zabaviti svoga ojađena gospo- 


dara pričanjem o svačemu, a pomalo i podru- 
givanjem samomu sebi. Tako mu, da bi ga mal- 
ko razonodio, priča, kako bi on uredio taj pusti 
otok, kad bi ga naselio kako on hoće (II, 1, 147 
id): , 

Za razliku u državi bih naše 

Sve ustanove ukinuo. Ne bih 

Ni jedne vrste irgovine dao; 

Ni vida kakih javnih činovnika; 

A nauka bi nepoznata bila; 

I ne bi bilo bogata ni bokca, 

Služinčadi, ni kakih ugovora, 

Ni nasljedstva, ni međa, vinograda, 

Oranica, ni ograđene zemlje, | 

Ni kovina, ni žita, vina, ulja, 

Ni kakva zvanja; ljudi svi bez posla, 

I žene, ali nevine i čiste; 

Ni vlasti — 

Sva priroda bi rađala u skupu 

Bez znoja, muke; u njoj ne bi bilo 

Ni izdajstva ni krađe, mača, koplja, 

Ni noža, topa, druge ratne spreme, 

Već priroda bi rađala što treba, 

Od svoje volje, svega izobila, 

Da hrani moj bezazlen narod. — 

Pa vladao bih iako savršeno, 

Natkrilio bih zlatni vijek. 


Kralja baš ne zabavlja ta utopija ljudske zajed- 
nice, pričana uvjetar, a i Gonzalo sam kaže, da 
je to govorio zato, da dađe prilike toj dvorskoj 
gospodi, u kojih je tako osjetljiva i žustra plu- 
ća, da se smiju onome, što nije ništa. Uto Ari- 
jel udara u svečanu svirku, pa od nje svi usnu 
osim Antonia i Sebastiana. 

Oni kao vuci mogu mijenjati dlaku, ali ćudi 
nikada. Antonio nagovara Sebastiana, neka ubi- 
je Gonzala, a on će kralja. Nemoguće je, da se 
kraljević nije utopio, Klaribela se je udala u 
Tunis na kraj svijeta, pa on, Sebastian, može 
u Napulju baš tako vladati kao i taj Alonso, 
što tu spava. I on, Antonio, prognao je svoga 
brata; slugani njegova brata bili su njegovi 
drugovi, a sad su tek čeljad od kuće. A tvoja 
savjest? pita ga Sebastian. Šta, savjest? Anto- 
nio će mu (II, 1, 276i d.: 


Gle, al gdje sjedi? Da je žulj na peti, 
Navući. papuču bih moro, ali 

U srcu svom ne ćutim tog božanstva. 
I dvadeset se savjesti, što stoje 

Med mnome i Milanom, prije mogu 
I zamrznut i stopiti se opet, 

No meni dodijat. Tu brat tvoj leži, 

A on ti ne će bolji bit od zemlje, 

Na koju legao, kad bude ono, 

Na što sad nalikuje, biva, mrtav. 
Tek sa tri palca ovog voljnog gvožđa 
Na odar mogu zavazda spravit, 

Dok ti ovako isto radeć možeš 
Zanavijek zaklopit oči ovom 

Stariši svatu; ovom mudričini, 

Da ne bi grdio nas za to djelo. 

A svi će drugi po nama se povest 

Ko mačka kad mlijeko liže; oni 

U svakom poslu bit će časom spremni, 
Kad kažemo im, da je došla hora. 


Pazar je gotov. kako je Antonio dobio Milan, 
tako će Sebastian dobiti Napulj. Neka Antonio 
potegne mač i jedan mah mu prašta njegov da- 
nak, što ga Napulju plaća, omiljet će novomu 
kralju. Oni u riječi, baš su potegli mačeve, da 
kolju, ali Arijel nevidljiv taj čas zapjevao Gon- 
zalu u uho pjesmu (While you here do snoring 
lie, II, 4, 500—505): 

Tu hrčuć ležiš ti, 

Al zavjera ti bdi, 

Svoj čeka čas. 

Životu li si rad, 

Od sna se trgni sad, 

Na svoj de ustaj spas! 


I svi se probudili od njegove svirke pa se za. 
jedno s tim zlikovcima digli, da. dalje traže 
kraljevića po otoku. 

Starina Gonzalo umorio se, ne može dalje, 
bole ga kosti od tih putova nedohoda, čas ohođa 
čas ravnih. I kralja spopao umor i osim teškoga 
mu srca u grudima. Ostavlja se nada, da će naći 
sina, pa sa starinom sjedne počinuti, a Antonio 
i Sebastian šaptom se dogovaraju, da će noćas 
izvršiti što su nakanili, jer ne smiju odbaciti 
svoga računa zbog jedne omaške. Uto se čuje 
čudna i svečana glazba, ulaze gore Prospero ne- 
vidljiv i razne čudne prikaze pa nose prostrt 
sto, igraju oko njega, pozdravljaju prijaznim 
kretnjama i pozivaju kralja i njegovu družbu, 
neka jedu, a onda ih nestane. Oni se čude i 
(Svršit će se.) 


devete tima ljudima s otoka, Sebastian gospodu 
nagovara, ne bi li kušali, kad su im jela ostavili, 
jer su gladni, pa oni sjednu za sto, ali časom 
zagrmi i sijeva, Arijel u prilici harpije udara 
krilima po stolu, da stola nestane, pa će da im 
očita oštru bukvicu. Njima trima grješnima usu- 
dio je Usud, da ih more, što nigda nije sito, 
izriga na ovaj otok gdje nema ljudi, jer su sa- 
svim nesposobni, da žive s ljudima. On ih je 
poludio i baš s takovoga razloga ljudi se sami 
utapaju i vješaju. Oni povuku mačeve, ali Ari- 
jel i njegovi drugovi u službi su Sudbine, pa 
su im mačevi za snagu tih duhova preteški, da 
ih ne bi mogli ni dići. Nosi im poruku od Usu- 
da (UL, 5, 68—82): 


spomenite se, 
Da dobroga je Prospera vas troje 
Iz njegova Milana istisnulo 
I ostavilo moru — sad vam plaća — 
I njega i dijete malo s njime. 
Za gadna ta zločinstva više sile, 
Što odlažu, al'-ne zaboravljaju, 
Uzbunile su kraj i more. s njima 
Stvorenja sva prot vašeg mira. Tebi, 
Alonso, otele su tvoga sina, 
A jošte ti objavljuju po meni, 
Da zlo, od kog ćeš polagano ginut — 
Od smrti, što jedared stiže, gore — 
Na svakom koraku će pratit tebe 
I tvoju družbu. Da se zaštitite 
Od njina gnjeva — inače će pasti 
Na ovom otoku, pustinji goloj, 
Na vaše glave — nema drugog puta, 
Van pokajanje iskreno i život 
U napredak bez grijeha. 


Prospero ih je začarao svojim čarom, sapeti su 
u svojoj smušenosti, da će ih tamo ostaviti u lu- 
dilu. Alonso odilazi k sinu, što počiva u mulju, 
ali on će ga potražiti još dublje, no ikada je 
doseglo olovo, i s njime ležati u blatu, a Seba- 
stian i Antonio kao mahniti odjurili, da se bore 
s legijama đavola, neka samo jedan od njih je 
dared dođe. Njihov teški grijeh, kako kaže Gon- 
zalo, počinje im gristi dušu kao otrov, kome se 
moć pozno javlja. 


Dr. Finke Krišković 


VERSAILLESKI UGOVOR 
I DANAŠNJI POLOŽAJ U EVROPI 


S konferencijom o miru 1919. — nakon Svjet- 
skog rata od g. 1914.—1918. — i napose s ver- 
sailleskim ugovorom, kojim je konačno sklo- 
pljen mir od strane entente s Njemačkom, po- 
vezano je ime jednog velikog državnika: pred- 
sjednika Sjedinjenih Država Amerike Woodrowa 
Wilsona. 

Wilsonovo nastojanje oko mira već od počet- 
ka ratnih neprijateljstva u Evropi, ulazak Sje- 
dinjenih Država Amerike u rat, konac toga rata 
na Wilsonovu intervenciju, Wilsonove ideje za 
mir i napose njegovo veliko djelo — kakogod 
se danas o tom sudilo — »ostvarenje Saveza Na- 
roda ili Lige Naroda<«, ne mogu pravo da oci- 
jene današnje generacije. Kasnija će povijest čo- 
vječanstva priznati predsjedniku Wilsonu veli- 
ke zasluge, što ih je stekao svojim mirovnim pri- 
jedlozima i realizacijom Lige Naroda, kako si 
ju je Wilson zamišljao, držeći, da će se mnogi 
nedostaci ili, kako je sam govorio, »mnoge ne- 
pravde« mirovnih ugovora ispraviti i ukloniti. 

Da nam budu jasnija nastojanja predsjedni- 
ka Wilsona, moramo se obazreti na neke inte- 
resantne pojave za vrijeme mirovnih pregovora, 
koje će nam barem djelomično razjasniti, kako 
je težak bio položaj Wilsonov u Evropi, čemu 
se zapravo ima pripisati mnogi neuspjeh nje- 
gov i zbog čega je konačno današnji položaj u 
Evropi tako očajan. To će nam razjasniti, kako 
s jedne strane mnoge države ljubomorno traže 

oštivanje versailleskog ugovora, druge ga se 
jednostavno ne drže već ga krše, a s jedne i 
druge se strane ističe, da se ugovor ne poštiva. 

Poznato je, da je poslije rata prusko-fran- 
cuskoga (1870.—1871.) u evropskoj politici među 
narodima postojalo u prvom redu jedno veliko 
pitanje, koje je zadavalo mnogo briga diploma- 
tima velikih vlasti (više nego narodima samim), 
To je bilo pitanje revanša zbog Flsass-Lothrin- 
gena (Elsas-Lothringije), koje je ostalo duboko 
uvriježeno u srcima poraženih Francuza. Drugo 
je veliko pitanje bilo problem istočni — balkan- 
ski: nastojanje nekih velikih vlasti, da se bolesni- 
ku na Bosporu ( kako se je nazivao turski sultan) 

riredi pristojna smrt. Tu je u prvom redu bila 

ismarckova Njemačka sa svojim geslom »Drang 
nach Osten«, zatim carska Rusija sa svojim pre- 
tenzijama na Carigrad i Dardanele, pa protiv- 
nost Velike Britanije protiv jedne i druge. 

Niti nakon pobjedonosnog rusko-turskog ra- 
ia (1877.—1878.), kad su Rusi osvanuli pred Ca- 
rigradom, nije Rusiji bilo dopušteno, da ubere 
plodove ručnog i teškog ratovanja, već je Bis- 
marck onda, gotovo svemoguć i vanredno dale- 
kovidan, kapacitirao evropske vlasti, napose Ru- 
siju, da se na berlinskom kongresu odluči ne o 
sudbini Carigrada, već o tome, što će se pre- 
pustiti Rusiji nakon uspjeha u toj vojni. Bis- 
marck je znao zadovoljiti Rusiju s nekom raz- 
mjerno dosta neznatnom teritorijalnom  odšte- 
tom u Maloj Aziji odnosno na granici Turske i 
Rusije. Austro-Ugarska je dobila mandat za pa- 
cifikaciju Bosne i Hercegovine i za okupaciju 


tih turskih provincija, što je nemalo iznenadilo - 


i uzbunilo ondašnju kneževinu Srbiju i što je 
bilo uvijek neki kamen smutnje na Balkanu. 


I to je jedan primjer, jedan dokaz, kako mi- 
rovni ugovori nisu nikada ili su bar rijetko 
izraz volje pojedinih naroda, ni pobijedjenih ni 
pobjednika, i napokon da se ratom ne mogu 
riješiti takovi problemi, da ratovi nemaju svrhe 
nikakove. Povijest nam dokazuje, da su svi ti 
ugovori, paktovi, kao živa bića: nikada se ne 
zna, kada im ima nastati konac. Malo ih je u 
svjetskoj povijesti, koji su doživjeli više od 50 
godina — pola vijeka —: živu dakle kraće od 
ljudskog vijeka. 

Nikada nije sigurno na svijetu sklapano to- 
liko ugovora, prijateljskih saveza, sporazuma, 
ententa i t.d. m poslije rata sve do dana da- 
našnjega, a usprkos svih tih papirnatih fraza 
sve su države i male i velike oboružane tako, 
kako nisu bile nikada dosada, te je nervozno 
raspoloženje na svijetu na takovoj kulminaciji, 
da i najneznatniji povod može prouzročiti ratni 
požar, koji bi — kako se je izrazio zadnji pred- 
sjednik konferencije za razoružanje Henderson 
— bacio Evropu u očaj i u propast. 


Tako je i s versailleskim ugovorom o miru, 
koji je bio plod velikih i dugih pregovora, koji 
je konačno ugledao svijetlo nakon strahovitih 
porođajnih trudova, a nije — čini se — zado- 
voljio nikoga, ni t. zv. pobjednike ni pobijeđene: 
donio je mnogo teškoća, kojima se danas Evro- 
pa muči i bori. 

Wilson je odlučio, da lično sudjeluje kod 
pregovora o miru u Evropi, iako su ga mnogi 
iskreni prijatelji i štovatelji odvraćali od toga 
puta. Wilson je držao, da će njegova prisutnost, 
njegov velik ugled ukloniti mnoge protivnosti, 
koje su se pojavile odmah u početku mirovne 
konferencije. U tome se Wilson nije prevario. 
Dakako da su političke prilike bile ratom po- 
svema izmijenjene. 


Do rata g. 1914. vrijedilo je u Evropi i na 
svijetu uopće načelo ravnoteže među državama: 
narodi nisu bili mjerodavni faktor, nego država: 
države nisu dopuštale, da se bilo tko miješa u 
sastav pojedinih država. Vodio se je samo rTa- 
čun o reprezentantima država, o dinastijama, o 
vladama, o parlamentima, o njihovoj snazi i 
međunarodnim odnosima. Pedeset je godina na- 
čelo evropske ravnoteže, postavljeno od kon- 
certa evropskih velikih vlasti, bilo mjerodavno 
za međunarodnu konstelaciju, a sastoji se u 
tome, da nijedna država ne smije biti tako jaka, 
da može zagospodariti Evropom. 


Ta takozvana međunarodna dinamika dola- 
zila je do izražaja i kod mirovnih pregovora 
1919. Clemenceau je u interesu Francuske zau- 
zeo oštro, upravo nepomirljivo stajalište u tom 
pravcu i tražio garancije, da Njemačka ne dođe 
u priliku, da se nametne Evropi, iako Wilsonove 
ideje Saveza Naroda to bezuvjetno isključuju, 
isključuju a priori svaku imperijalističku poli- 
tiku. U tim garancijama za sigurnost Francu- 
ske pošlo se je još dalje. Po želji francuske po- 
slijeratne politike, da joj se osigura zapadna 
granica prema versailleskom ugovoru, pristao je 
ministar _ vanjskih poslova Reicha Stresemann 

dragovoljno, da se toj želji Francuske udovolji 
u nadi, da će doći do francusko-njemačkog zbli- 
ženja. Na to je mnogo utjecao britanski pokli- 
sar u Berlinu lord D'Abernon. Njemački je mi- 
nistar sam 9. veljače 1925. u memorandumu na 
francusku vladu predložio jedan pakt sigurno- 
sti Nakon mnogih i dugih rasprava između 
Francuske, Engleske i Njemačke došlo je konač- 
no_od 5. do 16. listopada 1925. do konferencije 
u Locarnu, glavnom gradu provincije Locarno 
na jezeru Lago Maggiore. Njemačka je postavila 
uvjet, da stupi što prije u Ligu Naroda. Taj je 
oabi sklopljen između Njemačke s jedne stra- 
ne, te Francuske, Belgije, Velike Britanije i Ita- 
lije s ge strane. 16. listopada 1925. zaključen 
je zapisnik o sporazumima u Locarnu, a ugo- 
vor je formalno potpisan 1. prosinca 1925. u Lon- 
donu. Njemačku je zastupao državni kancelar 
Luther i ministar vanjskih poslova Stresemann, 
Veliku Britaniju sir Austen Chamberlain, Fran- 
cusku Briand, Italiju Mussolini; bio je još kao 
ugovorna stranka zastupnik Belgije, a zastupa- 
ne su bile i Poljska i Čehoslovačka (ali ne kao 
ugovorne stranke). 

To je t. zv. zapadni ugovor, zapadni Locar- 
no. Po tom se ugovoru uzajamno obvezuju Nje- 
mačka, Francuska i Belgija, da će na Rajni ču- 
vati nepovrijeđene granice, stvorene versaille- 
skim ugovorom, i da odustaju od nasilne promje- 
ne tih granica. Engleska i Italija preuzimliu za 
tu obvezu jamstvo. Nadalje se Njemačka, Fran- 
cuska i Belgija obvezuju, da ne će poduzimati 
jedna protiv druge navalni rat, da će se svi 
sporovi rješavati mirnim sporazumom, i to prav- 
na pitanja putem obraničkog suda, a konflikti 
političkih interesa putem nagodbenog postupka. 
Za slučaj povrede pakta od koje strane, sve vla- 
sti, koje su potpisale ugovor, obećavaju, da će 
pružiti zajedničku pomoć protiv krivca. 


Utanačenje imalo je stupiti na snagu, kad 


Njemačka stupi u Ligu Naroda. 

Istodobno sklopila je Njemačka s Belgijom i 
Francuskom po jedan jednaki obranički ugovor, 
kojim se određuje stalna nagodbena komisija 
(stindige — Vergleichskommission) za uređenje 
svih sporova. 

Da se očuvaju i istočne granice u Evropi, 
stvorene versailleskim ugovorom, pokušao se je 
utanačiti i jedan istočni pakt, istočni Locarno, 
ali Njemačka nije na to pristala. Njemačka je 
sklopila ipak po jedan ugovor s Poljskom i s če- 
hoslovačkom u tom smjeru, a Francuska je je- 
dina preuzela jamstvo u posebnom ugovoru s tim 
državama o uzajamnoj potpori. i pomoći protiv 
njemačke navale. 

U vezi s locarnskim ugovorom izašla je jed- 
na nota Velike Britanije, Italije i Francuske o 
značenju čl. 16. Ustava Lige Naroda, prema ko- 
jemu je Njemačka kao član Lige dužna sudje- 
lovati u privrednim i vojničkim sankcijama u 
slučaju navalnog rata samo u toliko, koliko joj 
to dopušta vojnički i geografski položaj, a to 
se odnosi i u pogledu prolaza tuđih trupa kroz 
njezin teritorij. 

Očekivalo se je, od strane njemačke vanjske 
politike, da će Locarno ublažiti napetost nje- 


mačko-francuske politike, napose, da će se od- 
straniti sankcije, koje je Poincarč predložio 1925. 
(okupacija rajnskog područja). Duh Locarna 
trebao je uopće da unese novu metodu, metodu 
povjerenja i mirnog sporazumijevanja u evrop- 
skoj politici. Posljedica je Locarna bila, da je 
Njemačka ušla u Ligu Naroda, inače se nisu 
okazale one posljedice, koje je Njemačka oče- 
ivala, jedino neko ublaženje u pogledu okupa- 
cije rajnskog područja. Stresemann i Briand 
strogo su respektirali politiku Locarna i imali 
su 17. rujna 1926. sastanak u Thoiryju zbog 
ispražnjenja čitavog rajnskog područja i da se 
što prije održi plebiscit u Saaru, ali francuska 
vlada nije pristala na promjene određenih roko- 
va. Kasniji su događaji bili jači od te dvojice 
državnika — Briand je umro, Stresemann je od- 
stupio, i spor se je između Njemačke i Francu- 
ske opet pooštrio. 

Wilson je morao uzeti u obzir tri faze borbe, 
koje su se očitovale u svjetskom ratu. Prva je 
bila: borba za prevlast u Evropi; druga je bila: 
borba nacionalnog problema, i treća: pitanje so- 
cijalno, poglavito s obzirom na rusku revoluciju 
(1917.—1918.). 

Za prva dva pitanja Wilson je našao pra- 
vednu 1 za život sposobnu formulu, za treće nije 
našao izlaz. Zašto? Zato, jer se uz prilike, ka- 
kove su bile g. 1919. i kakove su još danas, na- 
prosto ne može naći rješenje. Za problem držav- 
ni i nacionalni postojali su već prejudici i teo- 
retska rješenja u francuskoj revoluciji, te u re- 
voluciji i pokretima od g. 1848. Princip je bio: 
slobodan narod u svojoj slobodnoj i demokrat- 
skoj državi (naravno »demokratskoj« u pravom 
smislu te riječi). Libertč, egalit&, fraternit& su 
gesla, koja je Amerika snagom oružja u praksi 
provela i dala im sankciju. Demokracije Zapada 
— svih zapadnih država od najdemokratskije i 
najkonzervativnije Francuske do najradikalnije 
australske — nisu mogle riješiti problem socijal- 
no-ekonomski, jer sve demokracije, i građanske i' 
demokracija radnička u Australiji, stoje na na- 
čelu privatnoga vlasništva, slobode zarade i na- 
grade po zasluzi; njima nasuprot javlja se ko- 
munizam, iako u raznim formama, od najkon- 
zervativnijeg njemačkog u to doba do najradi- 
kalnijeg boljševičkog, koji ukida privatno vla- 
sništvo sa svim konsekvencijama. 


Socijalna demokracija na cijelom svijetu u 
teoriji traži rješenje socijalnog pitanja, razlika 
je samo u taktici i u metodi. Gdje je militari- 
zam, ceniralizam i birokratizam proveo apso- 
lutističku vladavinu, posve je prirodno najjači 
protivni ekstrem — boljševizam, koji mutatis 
mutandis rabi carističke metode, dikiatom ma- 
njine i terorom provađa svoje ideale. Gdje je 
pak vlast demokratska, koja ide za tim, da se u 
sporazumu s radništvom, (koje danas reprezen- 
tira vrlo važnu društvenu klasu), i u sporazumu 
s ostalim društvenim klasama postigne viši ste- 
pen kulture i blagostanja za cijeli narod, tu nije 
boljševizam uopće moguć (sravnimo Veliku Bri- 
taniju: radnički pokret s Mac Donaldom i Hen- 
dersonom). Ovdje je potrebna evolucija, koja će 

između dva ekstrema, privatnog vlasništva i ko- 
munizma, naći formulu, koja će sve zadovoljiti. 

Wilson je dobro uočio teškoće, pa je kušao 
odstraniti barem ekstreme, koji izazivaju bolj- 
ševizam. 

Upravo u vrijeme, kad su se činile pripreme 
za mirovnu konferenciju, određeni su bili u Ve- 
likoj Britaniji, u Francuskoj i u Sjedinjenim 
Državama Američkim parlamentarni izbori. Iz- 
bori su stajali pod dojmom ratne psihoze (khaki 
izbori): izabrane većine stavljale su bezobzirne 
zahtjeve za sklapanje mira, i tako su odgovor- 
nim državnicima vrlo otegoćivale položaj na mi- 
rovnom kongresu. U Americi (Sjedinjenim Dr- 
žavama) nadvladala je republikanska stranka i 
u senatu i u zastupničkoj kući, tako da je Wil- 
son, koji je pripadao demokratskoj stranci, imao 
nada sve težak položaj, jer se je i u Americi 
zahtijevalo, da budu uvjeti mira za pobijeđenu 
Njemačku što stroži, čime se Wilson nije slagao. 

Pod tim auspicijima sastali su se prvi put 
12. siječnja 1919. zastupnici najvećma interesi- 
ranih vlasti, u palači izvanjskog ureda na Quai 
d'Orsay u Parizu, na dogovor, svega 22 osobe: 
četiri zastupnika Sjedinjenih Država Američ- 
kih, četiri Velike Britanije, tri Talijana i jeda- 
naest Francuza. 

Pravi početak, zapravo svečano otvorenje 
mirovnog kongresa održano je 18. siječnja 1919. 
u t. zv. zrcalnoj dvorani dvora u Versaillesu. 

Kao državni poglavica imao bi Wilson biti 
predsjednik konferencije. Wilson je to otklonio, 


i na njegov otmjeni prijedlog izabran je za pred-' 


sjednica francuski ministar predsjednik Clemen- 
ceau, jer se je konferencija sastala i održavala 
u Francuskoj. 

Odmah na početku došlo je do sporova i ra- 
zilaženja u mnogim pitanjima, koja su bila, isti- 
na, više formalne naravi. 

Prvo je takovo pitanje bilo: pitanje jezika, 
koje je nakon dugog pretresa riješeno tako, da 
su francuski i engleski jezik priznati kao služ- 
beni jezici kongresa. 

Mnogo više teškoća bilo je kod pitanja jav- 
nosti rasprava, t. j. hoće li se raspravljati jJav- 
no ili ne. Wilson je prema svojim principima 
odlučno tražio javno raspravljanje, ali je posti- 
gao samo to, da su opće (plenarne) sjednice bile 
javne: njih je bilo svega sedam, od tih šest jav- 
nih. Ostale su se rasprave vodile u 58 odbora, 
koji su imali izrađivati i doista su izradili naj- 
veći rad oko ugovora. Kolika je razlika bila sa- 
da u Parizu ili g. 1814.—1815. za vrijeme beč- 
kog kongresa. U Beču je čitava engleska dele- 
gacija imala 14 osoba, a 1919. u Parizu imale 
su Sjedinjene Države Amerike delegaciju od 
1500 osoba, zajedno sa svim stručnjacima i raz- 
nim činovnicima, k tomu još 150 ovlaštenih no- 
vinskih izvjestitelja. Dakako radilo se je sada o 
konferenciji, na kojoj su bila zastupana gotovo 
sva plemena na zemlji. U nekim delegacijama 
bilo je zaposleno, kao nikada dotada, i mnogo 
gospođa u svojstvu raznih činovnika. 

punomoćeni delegati Sjedinjenih Država 
Američkih bili su uz Wilsona: državni tajnik 
Lansing, prijašnji poklisar Henry White, pukov- 


nik Edward M. House i general Tasker H. Bliss, 
koji su ugovor o miru potpisali. 

Na odlučan zahtjev Wilsonov, da se i zasiup- 
nici malih država prizivaju k raspravama, odlu- 
čeno je tako, ali je ujedno stvoreno vijeće deseto- 
rice, kojemu su pripadala po dva delegata Sje- 
dinjenih Država Američkih, Velike Britanije, 
Francuske, Italije i Japana. 

Pobijeđene države nisu bile pozvane na kon- 
gres. 

To je bila velika zabluda, koje se posljedice 
sve više i više danas osjećaju u Evropi. 

Sami Nijemci, koji su pratili, iako neslužbeno, 
tečaj konferencija, priznaju, da je Wilson nai- 
lazio za svoje prijedloge na takav otpor, da je 
bila bojazan, da se sve prekine, a tada bi kaos 
bio još veći. 

Od sredine ožujka vijećali su o najvažnijim 
stvarima Wilson, Lloyd George i Clemenceau 
sami, jer je vijeće desetorice radilo presporo. 
Kratko zatim pozvan je i talijanski delegat Or- 
lando, i tako je nastalo vijeće četvorice — ihe 
big Four, die grossen Vier —, kako su ih opće- 
nito nazivali. 

Wilson je tražio, da se najvažnija pitanja rje- 
šavaju na osnovi mišljenja stručnjaka, a ne pre- 
ma vojničkim i nacionalnim interesima, kako: 
se je s mnogih strana zahtijevalo. 

Svi pisci, koji se bave poviješću mirovne kon- 
ferencije u Versaillesu, napose i ugledni njemač- 
ki povjesničari, priznaju, da se je radilo neiz- 
mjerno mnogo i marljivo; za samoga se Wilsona 
ističe, kako je bio upravo neumoran u poslu. 

Tečajem rasprava pokazale su se dosta rano, 
među zastupnicima aliiranih vlasti s jedne stra- 
ne i američkom delegacijom napose Wilsonom 
s druge strane, velike protivnosti, jer se je Wil- 
son zalagao za trajno izmirenje svih naroda i za 
vječni mir, a ostali su zahtijevali što veće kori- 
sti od »pobijeđenih« protivnika. 

Prema tomu je Wilson predstavljao na mi- 
rovnoj konferenciji često sam opoziciju. Vele to- 
liki članovi konferencije u svojim uspomenama 
na te mirovne pregovore, kako se je upravo 
zbog toga isticala sva veličina Wilsonova, toga 
»profesora na čelu jedne od najvećih država na 
svijetu«. X 

Međutim i Velika Britanija, barem neki od- 
lični engleski državnici zagovarali su umjere- 
nost prama Njemačkoj kod sklapanja mira. »Kad 
se je mir morao izvojštiti ogromnom cijenom 
krvi i novca«, — govorilo se je s te strane — 
»i kad je tako trebalo, da se spasi sloboda svije- 
ta od tiranije sile, hoćemo da bude mir sklo- 
pljen na osnovi Wilsonovih 14 točaka, ali Nje- 
mačku ne smijemo baciti u očaj«. 

Lansing, državni tajnik vanjskog ureda Ame- 
ričkih Sjedinjenih Država, govorio je još jasni- 
je: >»Ne možemo uživati u osjećaju osvete i ne 
smijemo dopustiti da taj osjećaj osujeti borbu 

rotiv svjetskog požara, koji prijeti da zahvati 
i naše zemlje (misli na svjetsku revoluciju ko- 
munizma). Govorim svim saveznicima, da ne 
smijemo ni časak izgubiti, ako hoćemo spasiti 
svijet od despotizma anarhije, kako smo ga spa- 
sili od despotizma autokracije. Moramo sklopiti 

mir s Njemačkom, da bezodvlačno mogu doplo- 
viti u njemačke luke parobrodi puni živežnih 


namirnica, jer svijet ondje — napose radnici 
gladuju... Ne smije da bude sebičnost mjerilo za 
naše odluke — kultura je altruistička, politika 


je egoistička. Nije znak velikodušja, da moramo 
opskrbiti njemački narod najnužnijom hranom, 
već to traži od nas zdrav ljudski razum, a taj 
nam zdrav ljudski razum otkriva pogibelji, ako 
las njegov ne poslušamo. Prava je mudrost ona, 
oja uči ljude, da jednako snose pobjedu i po- 
Taz«. 

Takovi su se glasovi čuli već u prvim tjedni- 
ma konferencije, jer su se manifestirale pogi- 
beljne pojave, da su i velike i male države, spo- 
jene zadnjim uspjesima u ratu, htjele silom oru- 
žja okupirati zemlje, na koje su stavljale svoje 
zahtjeve. Govorilo se je s tih strana: »Mi ćemo 
mir izvojštiti mašinskim puškama, a ne pisaćim 
mašinama«; ironizirao se je »ludi idealizam« 
ozbiljnih i trijeznih govornika; vojskovođe po- 
jedinih aliiranih država zahtijevali su novo obo- 
ružanje, da se sruši boljševizam, koji se je po- 
čeo posvuda širiti kao zaraza. 

U to je vrijeme — 24. siječnja 1919. — upu- 
tio Wilson poruku svim narodima svijeta, kojom 
moli, opominje i odvraća od sile i od oružane 
intervencije, te poziva sve, da svoje zahtjeve 
s potpunim pouzdanjem predlože mirovnoj kon- 
ferenciji. 

U takovoj su atmosferi tekle rasprave u Pa- 
rizu. Wilson, na čelu američke delegacije, hotio 
je da se rasprave pospješe, ali radi raznolikih in- 
teresa nije to bilo moguće; neprestano su se iz- 
našala nova pitanja. Mislilo se je, da će odre- 
đenje vojničkih uvjeta biti riješeno u dva dana, 
a trebalo je za to tri tjedna. Zato nije Wilson 
više mario, da se sklopi preliminarni mir, već 
konačni definitivni; videći kako je stanje u 
Evropi nesnosno, govorio je: »Radije odmah mir, 
ma i ne zadovoljavao, nego to stanje, kakovo je 
sada!« Ideje predsjednika Sjedinjenih Država 
Amerike o nepovredivosti država i državnih gra- 
nica, o samoodređenju narodu mogle su se lako 
propagirali u Americi, ali u staror Evropi s to- 
likim narodnim osobinama, historijskim vezama 
i uspomenama nije bilo lako te ideje realizirati. 

Wilsona su više puta proglasili germanofilom 
(progerman). Kod vođa konferencije dolazilo je 
često zbog velikih razlika u mišljenju do tako- 
vih kontroverza, da je prijetila ne jednoć pogi- 
belj, da će se konferencija razići. Wilson je na- 
pose sa svoje strane kušao pokazati na svu sla- 
bost one stare evropske politike ravnoteže i na 
strašne rivalitete, koji su nastajali od raznih ali- 
jansa, s čime je u vezi natjecanje u što većem 
oružanju. Wilson je kušao istaknuti, da novi 
red u životu naroda i država mora biti osnovan 
na zajedničkim interesima čitavoga čovječan- 
stva, a zastupnici su drugih država neprestano 
isticali nove zahtjeve i tražili vlastite probitke. 

Zastupnici manjih država bili su prizivani u 
vijeće desetorice samo kad se je radilo o stvari- 
ma, koje su se neposredno na njih odnosile, na 
pr.: Grčka, onda država SHS, južnoameričke 
države i dr. 


Od spomenutih 58 odbora na mirovnoj konfe- 
renciji napose valja istaknuti odbor za Ligu 
Naroda, kojemu je bio predsjednik sam Wilson. 
Uz to valja spomenuti 1 vrhovno vijeće za op- 
skrbu — aprovizaciju, koje je još u prosincu 
1918. osnovano, a u veljači 1919. od Wilsona 
preustrojeno, a imalo se je brinuti, da nabavi 
sirovine i hranu za narode u Evropi, koji su tr- 

jeli od gladi. Na čelu toga vijeća bio je Herbert 

oover, kojega i njemački pisci spominju s naj- 
većim priznanjem i poštovanjem, jer je rad toga 
vijeća djelovao vanredno blagotvorno. 

Na mirni tečaj rasprava konferencije vrlo je 
teško utjecalo, što su pojedini članovi konferen- 
cije iznašali tajne ugovore. sklopljene za vrijeme 
rata. Na primjer: ugovor između Rusije, Velike 
Britanije 1 Francuske od ožujka 1915. o diobi 
Turske i Perzije; londonski ugovor od 26. travnja 
1915., koji je doveo Italiju u tabor aliiranih vla- 
sti; ugovor od 28. kolovoza 1916. s Rumunjskom; 
ugovor od 11. ožujka 1917. između Francuske i 
Rusije u pogledu njemačkih pograničnih podru- 
čja na istoku i na zapadu; ugovor Engleske s Ja- 
pro od veljače i ožujka 1917. o njemačkim 

olonijama na Tihom oceanu; a bilo je foš i 
drugih od manje političke, ali od velike indu- 
strijske važnosti, koji se odnose na željeznička 
poduzeća, na petrolejske izvore u turskoj Maloj 
Aziji i sl. 

Amerikanci nisu htjeli priznati te ugovore: 
Wilson se je odlučno protivio, da se ti ugovori 
uzmu u razmatranje. 

U veljači 1919. otputovao je Wilson u Ameri- 
ku, da predloži kongresu Statut Lige Naroda. 
U Evropi zastupao ga je House. U Bostonu malo 
da nije pao žrivom atentata, ali se nije dao za- 
strašiti, iako je republikanska stranka bila pro- 
tiv njega u većini. 

15. ožujka vratio se je u Pariz i odmah su 
nastavljene sjednice vijeća četvorice. U to je vri- 
jeme izvršen (još 19. veljače 1919.) atentat na 
Clemenceau-a od jednoga francuskog anarhista, 
i starac je bio teško ranjen, pa je izbivao iz 
konferencije, a zastupao ga je ministar Pichon, 
koji je jednako ustrajno stavljao velike zahtje- 
ve na kongresu. 

Wilson je bio ozlovoljen, kad je našao, da se 
u njegovoj odsutnosti nije radilo po njegovim 
principima, osim toga je bio obolio, te neko vri- 
jeme nije mogao dolaziti u sjednice. 

Stvari su se tako zaoštrile u pojedinim pita- 
njima, da je Clemenceau htio odstupiti, a Wil- 
son je htio da se konferencija prenese na drugo 
mjesto. Bilo je to vrijeme teških kušnja i smut- 
nja, koje su prijetile raspadom konferencije. Ve- 
like brige zadavao je vođama pariskih prego- 
vora boliševizam u Rusiji, koji je Wilson s po- 
čeika smatrao kao prosvied protiv nasilnog ne- 
čovječnog vladanja. Foch je predlagao, da se 
protiv Rusije povede vojna. Do toga nife došlo, 
si je nastao oružani sukob između Rusije i Polj- 
ske. 

Wilson je svakako kušao, da budu Rusi po- 
zvani na konferenciju, i dogovoreno je bilo, da 
će se izaslanici Rusije sastati s izaslanicima mi- 
rovnog kongresa na Prinkipovim otocima kod 

Carigrada, ali do toga nije došlo. Isto tako nisu 
američki izaslanici, koji su putovali u Rusiju, 
mogli ništa ishoditi od Sovjeta, niti je uspio po- 
kušaj Wilsona i Nansena za opskrbu Rusije ži- 
vežem, gdje je zavladala velika glad. Uz to je 
i u Ugarskoj i u Bavarskoj buknula komunistič- 
ka revolucija, kratkog vijeka, ali je bilo očito, 
da se taj pokret širi. Bilo je i u Parizu demon- 
stracija takvog karaktera, čuli su se povici: »Ži- 
vio Wilson, dolje Clemenceau!« Wilson je u tom 
teškom stanju nastojao, da spasi, što se je spa- 
siti dalo. »Preda mnom je« — govorio je Wil- 
son — »tragedija razočaranja... idem na svoj 
križni put! Ljudi su takovi, da podnose godi- 
nama svoje tirane, a svoje spasitelje trgaju na 
komade, ako se odmah ne stvori kakvo bajnv 
carstvo! Vjerujem ipak u božju Providnost; da 
nemam te vjere, morao bih poluditi!« 

Jedva su se oprjeke između Wilsona i Cle- 
menceau-a, o kojima će još biti spomena, smi- 
rile, izbila je još teža, t. zv. talijanska kriza za 
mirovnih pregovora. To je bilo pitanje Adrije 
ili dnšli problem, koji se odnosi na granice 
Austrije odnosno njezinih nasljednih država, na- 
pose. države onda SHS prama Italiji: radilo se 
je ponajpače o Istri i o gradu Rijeci. Vodila 
se je u sjednicama oštra borba u pogledu t. zv. 
Wilsonove linije, po kojoj bi dio Istre na istoku 
od rijeke Raše pripao državi SHS. Sami zastup- 
nici Italije Orlando i Sonnino nisu bili u tom 
posve složni. Kušalo se je opet s tajnom diplo- 
macijom, s tajnim ugovorima, pa pomoću struč- 
njaka, da se donese odluka, ali nikako nije išlo 
zbog otpora Italije. Kako niti londonski ugovor 
nije Rijeku odstupao Italiji. protivio se je Wil- 
son odlučno tomu pripojenju. Talijanski su de- 
legati pritom istakli, da bi se južni Slaveni iz 
Austrije imali kao neprijatelji, poput Nijemaca, 
iskliučiti iz konferencije. 

Kad nije moglo doći do kompromisa, uputio te 
Wilson 25. travnja 1919. novu poslanicu narodi- 
ma čitavog svijeta, koja je publicirana u čita- 
vof štampi pod naslovom: »Razjašnjenja u stvari 
Adrije«. Wilson poziva talijanski narod, da se 
za volju općega mira i za volju novih zasada 
u međunarodnom. životu odrekne i odustane od 
zahtjeva na Rijeku. 

Zastupnici Italije smatrali su se povrijeđeni, 
predali su prosvjed i ostavili konferenciju. U 
Parizu je ostao Crespi kao zastupnik za socijal- 
na i gospodarska pitanja. Ogorčenje protiv Sje- 
dinjenih Država bilo je tako veliko, da je u Ri- 
mu vojska morala štititi palaču poklisarstva 
Sjedinjenih Država. . 

Konačno je intervenirao Lloyd George, koji 
je spasio kritičnu situaciju. Lloyd George, koga 
su na konferenciji zvali »der Hexenmeister_ vor 
Wales«, i živim srebrom među diplomatima kon- 
ferencije (sr. Dr. Richard Kočgtzschke: Thomas 
Woodrow Wilson, sein Leben und sein Wirken). 
Lloyd George je predložio i stranke su pristale, 
da bude Rijeka slobodna država pod protekto- 
ratom Saveza Naroda. Italiji je obećana bila 
kao neka kompenzacija granica na Brenneru. 
čemu su mnogo prigovarali Nijemci iz Austriite i 
iz Reicha. Kako je kasnije pitanje Rijeke rije- 

šeno, poznato je: Rijeka je iako za SHS izgu- 
bljena. 

Poslije toga je na konferenciji nastala nova 
kriza s Japanom, u kojoj su vanredno oštro 
stanovište zauzeli Japanci. Treba ovdje upo- 
zoriti, da su odnošaji između Japana i Sjedinje- 
nih Država Amerike bili već dvadeset godina. 
po prilici dosta napeti zbog rivaliteta: u Veli- 
kom i Tihom oceanu. — Japanski su delegati 
izuijeli opet jedan tajni ugovor, koji im je jam- 
čio Šantung i njemačke otoke u Mikroneziji. 
Šantung je poluotok, na koji je Njemačka stekla 
izvjesna prava od Kine. (Schutzgebiet). 

Zestupnici Sjedinjenih Država htjeli su, da 
se Šantung povrati Kini, jer se na Šantung nije 
mogao primijeniti sistem mandata, kako je pri- 
mijenjen na druge njemačke kolonije i neka po- 
dručja otomanske države. : 

Japanci, koji su dosada mirovali, oštro su 
digli svoj glas i prijetili, da ne će potpisati ugo- 
vor o miru bez Šantunga i da ne će stupiti u 
Ligu Naroda. Jednako su Kinezi prijetili, da ne 
će potpisati ugovor, ako im se Šavtung ne po- 
vrati. Stanje je bilo vrlo kritično, jer se je stalo: 
govoriti o nekoj japansko-rusko-njemačkoj ali- 
jansi, jer su Talijani još bili odsutni iz Pariza, 
a Belgijanci nezadovoljni zbog iznosa reparacija. 
Bilo je vrlo teških dana, pa da ne dođe do rTas- 
kola, Wilson je opet posredovao, i 50. travnja 
1919. prihvaćen je njegov posredovni prijedlog, 
da se Šantung predaje Japanu, koji ga ima na- 
kon izvjesnog vremena vratiti Kini, što je g. 
1922. i izvršeno. Kina je platila Japanu za to 
veliku novčanu odštetu. Međutim je Japan bez 
ikakovih uvjeta dobio- Karolinsko otočje, Mari- 
janske otoke, otočje Palan i Maršalsko otočje, a 
otok Nanru je dobila Engleska. 

U pogledu granica s Njemačkom bilo je u 
konferenciji teških sporova. 

Odstup Elzas-Lotringije Francuskoj bio je sa- 
držan u 14 Wilsonovih točaka. Njemačka je io 
prihvatila već kod sklopljenog primirja. 

Teže je bilo, kad se je s irancuske strane 
predlagalo, da se na t. zv. rajnskom podru- 
čju i susjednim krajevima stvori posebna rajn- 
ska republika. Bilo je njemačkih separatista, 
koji su u savezu s nekim francuskim vojnič- 
kim krugovima proglasili tu republiku. Wil- 
son i Amerika je ustala odlučno protiv toga. 
K tomu je ondje buknuo generalni štrajk, i ta 
je stvar s republikom doživjela potpuni slom. 

Najžešća je bila borba početkom travnja 
1919. zbog Saara, sarskog područja. 5 francuske 
se je strane zahtijevalo. da se to područje — vrlo 
bogata industrijska pokrajina — sjedini s Fran- 
cuskom i da se tako dođe do granice, koju je 
Francuska imala god. 1814. Vele, da je Clemen- 
ceau tvrdio, da u Saaru ima više od 150.000 
Francuza. Wilson je tako oštro osudio taj fran- 
cuski zahtjev, da se je bilo bojati, da će se kon- 
ferencija razići. Wilson je dapače brzojavno na- 
redio. da se njegov parobrod George Washing- 
ton stavi pod paru, t. j. da se spremi na put u 
Brest. To je djelovalo tako, da je 8. travnja 
oficijelna francuska štampa (Temps) publicira- 
la izjavu, da Francuska ne reflektira na granice 

od god. 1814. Za dva dana je iaj spor bio rije- 
šen nagodom, po kojoj je Liga Naroda preuzela 
upravu te zemlje, a Francuska ima pravo uživa- 
nja rudnika; za 15 godina ima se odrediti plebi- 
scit, a o glasovanju odlučuje Liga Naroda. Do- 
bro je poznato, kako je 15. siječnja 1955. pučan- 
stvo Saara ogromnom većinom glasovalo za Nje- 
mačku, te je saarsko područje 1. ožujka iste go- 
dine sjedinjeno s Njemačkim Reichom: Njema- 
čka ima platiti za rudnike odštetu u zlatu. 

S francuske strane tražilo se je, da se Danzig 
i gornja Šlezija odstupi Poljskoj, ali su se tomu 
oprli i zastupnici Sjedinjenih Država i Velike 
Britanije, pa je i ovdje došlo samo do slobodne 
ča Danziga pod protektoratom Lige Na- 

roda. 

U pogledu sjedinjenja Austrije s Reichom, i. 
zv. Anschluss, stvar bi bila možda povoljno _rije- 
šena po Njemačku, ali su svoj glas digli Fran- 
cuzi, i tako je Austrija ostala u jednom dosta 
prekarnom položaju slobodne države. 

Novi sporovi, i to vrlo oštri, nastali su, kad 
je došlo na red pitanje njemačkih kolonija i ne- 
kih turskih područja u Maloj Aziji. 

Wilson je nastojao, da se što prije donese 
Ustav Lige Naroda i da se riješe druga važnija 
“pitanja. ali su zastupnici Velike Britanije, Fran- 
cuske, Japana i Italije tvrdokorno tražili, da se 
pitanje kolonija također odmah riješi, pa su to 
pitanje već u siječnju 1919. iznijeli na raspravu. 

Ideja je Wilsonova bila, sasvim ispravna, da 
se kolonije imaju upravljati u korist urođenika; 
kada urođenici budu sami zreli, da preuzmu 
upravu i vladu u svoje ruke, valja im to pre- 
pustiti; kolonije bi tako predbježno došle pod 
upravu Lige Naroda. Wilson je bio odlučno pro- 
tiv toga, da se kolonije naprosto razdijele kao 
ratni plijen među velike vlasti. To je t. zv. Wil- 
sonov mandatni sistem. 

U sjednici desetorice od 27. siječnja 1919. izlo- 
žio je Wilson_svoje misli o tom sistemu, po ko- 
jemu Savez Naroda daje nekim državama 1. zv. 
mandat za upravu pojedinih kolonija, naglašu- 
jući »kako se u svijetu širi velika protivnost 
protiv dalnjih aneksija«. Po načelima toga si- 
stema mogu svi članovi Lige Naroda u jedna- 
koj mjeri tražiti svoje gospodarske interese u 
tim kolonijama i carine bi imale biti za sve 
jednake. 

Taj je Wilsonov prijedlog djelovao poput 
bombe. 

Nakon rasprava od nekoliko dana, Wilson je 
ipak teoretski pobijedio, pa je prihvaćeno, da se 
s kolonijama provede sistem mandata. Godine 
1920. je Liga Naroda odredila, koje države preu- 
zimlju mandat nad pojedinim kolonijama nje- 
mačkim i nad nekim turskim provincijama u 
Maloj Aziji. 

Sjedinjene Države Amerike nisu primile nije- 
dan mandat, iako je bila opća želja, da bi preu- 
zele mandat za Carigrad, za Armeniju i Anato- 
liju, ali je Wilson to 28. svibnja 1919. odlučno 
otklonio. Po Wilsonovu savjetu jedno je ame- 
ričko izaslanstvo sa konferencije otputovalo u 
Malu Aziju, da izvidi teške prilike u turskim 
pokrajinama, ali se je vratilo u kolovozu, kad 


je versailleski ugovor bio već potpisan. Tom se 
je prilikom na pr. saznalo, da je stanovništvo 
irije željelo mandat Sjedinjenih Država, a ne 
Francuske. 

Za vrijeme pregovora još se je s francuske 
strane htjelo trajno okupirati rajnsko područje, 
zatim su popustili na okupaciju od 50 godina sa 
600.000 ljudi, ali su izaslanici Sjedinjenih Drža- 
va ustali protiv toga i predlagali kratku okupa- 
ciju od dvije godine s malim vojnim kontingen- 
tima. 16. travnja 1919. došlo je do sporazuma, da 
bude ta zona okupirana na 15 godina s dodat- 
kom, da će se jedan dio isprazniti za 5 godina, a 
drugi dio nakon 10 godina, a pretpostavljalo se 
je, da bi ta okupacija mogla i kraće vrijeme tra- 
jati, ako bi Njemačka ispunila obveze preuzete 
ugovorom. To je napose sadržavala jedna izjava 
Lloyd Georgea i Clemenceaua od 16. lipnja 1919. 

Američke Sjedinjene Države povukle su g. 
1925. okupacione čete, nakon onog upada francu- 
skih četa u Ruhrsko područje. 

Clemenceau je na konferenciji zahtijevao 
trajnu kontrolu njemačkih vojnih sila od strane 
aliiranih i asociiranih vlasti. I ovdje je Wilson 
prodro sa svojim prijedlogom, te je ta kontrola 
ograničena na vrijeme, do kojega prema ugo- 
voru mora Njemačka razoružati. 

U pogledu njemačke ratne mornarice Sjedi- 
njene Države i Velika Britanija su tražile, da se 
potopi, t. j. uništi; Francuzi, da se podijeli. Taj 
spor su riješili Nijemci očajničkim aktom 21. lip- 
nja 1919., kad su njemačke pomorske trupe — po 
nalogu admirala von Reutera — same potopile 
tu mornaricu, koja je bila internirana u zaljevu 
Scapa-Flow. Dr. Kčizschke u svom već spome- 
nutom djelu o Wilsonu zove to »eine deutsche 
Heldentat in trosiloser Zeit«. Clemenceau je zbog 
toga i zbog spaljenja francuske zastave u Berli- 
nu iražio nove kazne protiv Njemačke, među 
inim okupaciju Essena, ali do toga nije došlo, jer 
su se Sjedinjene Države oštro oprle i jer je sko- 
ro imao biti potpisan ugovor o miru. 

Trgovačka flota njemačka bila je razdijelje- 
na među velike vlasti. 

Po čl. 202. ugovora morala je Njemačka čitav 
vojni i pomorski materijal za zračnu plovidbu 
(avione, aeroplane, Zeppeline i t. d.) izručiti i za 
buduće odreći se svake ratne zračne plovidbe. 
U pogledu privatne zračne plovidbe i industrije 
zračnih vozila zahtijevalo se je najprije, da se 
Njemačkoj trajno zabrani ta avijacija, kasnije 
da se zabrana ograniči na 20—50 godina. In:er- 
vencijom i po prijedlogu Sjedinjenih 'Jržava od- 
lučeno je, da se ta zabrana protegne na šest mje- 
seci od vremena, kada mirovni ugovor stupi na 
snagu. Jednako je po tom prijedlogu odlučeno 
bilo, da je Njemačka dužna dopustiti nadzor nad 
proizvađanjem plinova za ratne svrhe. 

O ratnoj odšteti (u gotovom novcu ili u nara- 
vi) bilo je mnogo borbe. Od strane Wilsona_i 
američke grupe zastupano je bilo gledište, da 
se Njemačka ima pridržati, da naknadi štetu, t. 
i. da plati odštetu samo za štetu učinjenu civil- 
nomu pučanstvu, a ne da naknadi ratne troškove 
aliiranih vlasti: zatim, da valja odrediti svotu, 
koja bi se imala platiti u roku od nekih 50 go- 

dina, i koja svota ne bi smjela prelaziti moguć- 
nost i sposobnost države za plaćanje, i da bi 
pritom valjalo Njemačkoj pružiti mogućnost, da 
tu odštetu plati eventualnim zajmovima i inače. 
Govorilo se je o 10—15 milijarda dolara, o 120, 
pače i o 200 milijarda. Konferencija se nije slo- 
žila, te je prepušteno da se odluči o svoti poslije 
sklopljenog mira, prema podacima stručnjaka. 
Wilson je to oštro osuđivao, ali nije uspio. 

Još 7. veljače 1919. isticao je Wilson u vijeću 
desetorice, da je u isteresu aliiranih vlasti, da se 
Njemačkoj pomogne trgovačkim vezama, da se 
4 njoj e hp gospodarski život. I radi toga 
je bilo teških sporova, jer su aliirane vlasti tra- 
žile slobodan uvoz svoje robe u Njemačku i po- 
svemašnji slobodan prolaz, t. i. trgovački pro- 
met. Konačno su se delegati složili tako, da su 
aliirane vlasti dobile za 5 godina t. zv. najveće 
pogodovno pravo za uvoz, a u nekim pogranič- 
nim okruzima i posve slobodan uvoz. | u mno- 
gim drugim stvarima nisu delegati Sjedinjenih 
Država uspjeli svojim protivnim prijedlozima. 

Već u preliminarnom ugovoru o primirju u 
studenom 1918. bila je stavljena klauzula, da 
aliirane vlasti pomoću Sjedinjenih Država Ame- 
rike imaju preuzeti za vrijeme primirja opskrbu 
Njemačke živežem. Wilson je ponovno zahtije- 
vao, da se dokine blokada Njemačke, ali je to 
izvršeno tek 12. srpnja 1919. na izrični njegov 
zahtjev. Vijeće desetorice se je međutim također 
bavilo tim pitanjem, pa je 15. i 14. ožujka 1919. 
stvoren u Briisselu sporazum s Njemačkom u po- 
gledu opskrbe, jer se je Njemačka ustručavala 
prije izručiti trgovačku flotu. Tako je konačno 
došlo do opskrbljivanja milijuna u Njemačkoj, 
i sami Nijemci priznavaju, da su se Amerikanci 
u tom djelovanju pokazali velikodušni. 

Pol godine bilo je prošlo od primirja, a mir 
još nije bio sklopljen. Prigovaralo se je Wilso- 
nu, da je raspravom o Ligi Naroda spriječio, da 
dođe prije do mira. To nije bilo ispravno, jer je 
.Statut Lige Naroda već 25. siječnja 1919. bio 
primljen, ali su drugi razlozi bili, kako je gore 
izloženo, koji su otegoćivali rasprave, da nije 
moglo tako brzo doći do mira. 

Konačno je, pod vrlo teškim i nepovoljnim 
prilikama, ugovor o miru sastavljen u 440 čla- 
naka, te je 7. svibnja 1919. uručen njemačkoj de- 
legaciji, koja je bila pozvana u Versailles. Na 
toj svečanoj sjednici prvi put su delegati Nje- 
mačke došli u doticaj sa zastupnicima aliiranih 
i asociiranih vlasti. svojih dotadanjih protivnika. 

Tekst ugovora bio je dan prije u izvatku od 
14.000 riječi oglašen po cijelom svijetu. 

Pročelnik njemačke delegacije bio je njemački 
ministar vanjskih posala grof Brockdorff-Ran- 
izau. 

Clemenceau je ukratko pozdravio delegate i 
predao im tekst ugovora s izjavom, da im je dan 
rok od 15 dana za odgovor odnosno za opaske, 
ali samo s formalne strane. 

Wilson nije uspio s prijedlogom, da se Ni- 
jemcima dopusti rasprava o ugovoru u svakom 
pravcu. 

Grof Brockdorff-Rantzau uzeo je odmah ri- 
ječ i vrlo blijed, uzbuđen i uzrujan odgovorio je 


među ostalim: »... Predstavljamo sebi vrlo do- 
bro snagu mržnje, na koju ovdje nailazimo. Do- 
lazimo, da prihvatimo zahtjeve pobjednika, koji 
iraže od nas pobijeđenih naknadu i koji hoće, 
da nas kazne kao krivca. Zahtijevate od nas, da 
se priznamo za jedine krivce rata. Ovakovo pri- 
znanje bilo bi s mojih usta laž, iako je daleko 
od mene, da operem Njemačku od krivice za 
rasplamsaj ovoga požara. Držanje njemačkih 
vlada, koje su bile na kormilu prije mirovne kon- 
ferencije u Haagu i ono, što je njemačka vlada 
učinila i propustila za vrijeme od 12 tragičnih 
dana mjeseca srpnja 1914., sigurno je doprinijelo 
tome, da je buknula katastrofa, ali se moram po- 
sve odlučno ograditi protiv toga, da Njemačka, 
koje je narod bio uvjeren, da vodi obrambeni rat, 
sama nosi čitavu odgovornost. — — — Ža vrije- 
me od zadnjih 50 godina je imperijalizam svih 
evropskih država upravo na kroničan način oku- 
žio internacionalnu situaciju. Politika odmazde 
digla se je protiv ekspanzivne politike i omalo- 
važavanje naroda, da sami odlučuju o svojoj 
sudbini, mnogo je doprinijelo onoj bolesti. koja 
je dovela do krize. Ruska mobilizacija oduzela 
je državnicima mogućnost, da krizu riješe i dala 
je riječ vojničkim faktorima. — — — Mi nismo 
došli ovamo, da ublažimo odgovornost muževa, 
koji su imali u rukama političko i ekonomsko 
vodstvo rata, — da niječemo nepravdu, koja je 
narodima učinjena. Ponavljamo izjavu, koju smo 
učinili u Reichstagu u početku rata: »Belgiji 
je učinjena nepravda, mi ćemo ju popraviti«, 
ali u pogledu samog vođenja rata nije samo 
Njemačka pravila pogrješke. — — — Ne ću 
da na optužbe odgovaram optužbama, ali ako 
se od nas traži pokora, sjetite se, moja gospo- 
do, ugovora o primirju: 6 sedmica je trebalo, 
dok smo došli do primirja, 6 mjeseci dok su 
nam saopćeni uvjeti mira. — Istina je: poči- 
njene pogrješke ne mogu se tako lako ispri- 
čati, no one su se dogodile u borbi za pobjedu, 
u brizi za narodni opstanak, u stanju uzbu- 
đenja, koje ispričava savjest naroda. Mislite 
na to, kad govorite o odgovornosti i o pokori, 
da je 100.000 (stotinu hiljada) nekombatanata 
poginulo zbog blokade naše zemlje, ubijeno 
nakon hladnog promišljanja i pošto je pobje- 
da protivnika bila već izvojštena i sigurna! 
Samo nepristrana istraga, koju bi provela neu- 
tralna komisija, pred kojom bi svi glavni uče- 
snici ove drame mogli govoriti i kojoj bi se 
svi arkivi morali otvoriti, samo takova istra- 
ga mogla bi da ustanovi veličinu odgovornosti 
svih onih, koji su sudjelovali u ratu. Mi smo 
molili, da se povede takova istraga, ponavlja- 
mo naš zahtjev pred ovom konferencijom, gdje 
se nalazimo sami, bez saveznika, nasuprot ta- 
ko velikom broju naših protivnika. Mi ipak 
nismo ovdje bez branitelja. Ta Vi ste nam sa- 
mi, moja gospodo, priveli jednog saveznika 
»pravo«, koje ste nam s obzirom na smjernice 
mira sami pružili. Aliirane i asociirane vlasti 
su se u vrijeme od 5. listopada do 5. studenoga 
1918. odrekle nasilnog mira i napisale na svo- 
je zastave mir pravednosti — pravni: mir, na 
osnovu načela predsjednika Sjedinjenih Drža- 

va, koja je njemačka vlada prihvatila. Načela 
predsjednika Wilsona vežu obadvije strane, 
Vas i nas, i naše stare saveznike, Mi smo sprem- 
ni na tom temelju pregovarati o mirovnim pre- 
liminarima, koje ste nam predali, s čvrstom na- 
kanom, da zajedničkim radom opet sazdamo 
ono, što je uništeno, i popravimo učinjene ne- 
pravde, u prvom redu nepravdu učinjenu Bel- 
giji, i da svijetu pokažemo nove ciljeve poli- 
tičkog i socijalnog napretka. Mi ćemo sve sile 
uprijeti, u sporazumu s Vama, s Vašom teh- 
ničkom i finacijalnom pomoću, za obnovu opu- 
stošene Belgije: bez Vas ne možemo, a ni Vi 
bez nas. Osiromašena Evropa ima želju, da to 
bude što prije i sa što manje troškova. Pro- 
pašću Njemačke bi oni, koji imaju pravo na 
naknadu štete, izgubili sve koristi, a ekonom- 
ski život Evrope srušio bi se u nerazrješiv 
kaos. — Princip je mira: priznanje ekonom- 
ske i socijalne solidarnosti naroda bez rezer- 
vacija i osnutak Saveza Naroda slobodnih dr- 
žava. Moja gospodo; uzvišena je misao, da se 
na  najstrašnijoj katastrofi povijesti izgradi 
najveći napredak čovječanstva. To je sada glas 
javnosti, ali pristup valja da bude slobodan 
svakomu narodu dobre volje, inače su miliju- 
ni mrtvih ovoga rata uzalud pali! Mir protiv 
prava izazivat će vječni otpor: bio bi neprove- 
div: nitko ga ne bi potpisao i ne bi preuzeo 
odgovornost za njegovo izvršenje. 

Ispitat ćemo sve i nadamo se, da će rezultat 
moći svaki od nas potpisati«. 

Govor predsjednika njemačke = delegacije 
učinio je dubok dojam. Nitko se nije javio 
više za riječ. Clemenceau je u 4 sata poslije 
podne zaključio tu historijsku sjednicu. 

O prigovorima Njemačke protiv uvjeta mi- 
ra, koje je Njemačka predala u pet nota mi- 
rovnoj konferenciji, vodila se je ondje oštra 
borba. koja je na mahove bila tako opasna, da 
se nije znalo, što će se dogoditi. Njemačkoj je 
produljen bio rok za odgovor na mirovni ugo- 
vor. 

U samom ugovoru nije bitna gotovo. ništa 
izmijenjeno. 

Bilo je glasova, da je maršal Foch imao po 
prijedlogu saveznika poduzeti vojnu protiv 
Berlina, ako Nijemci ne bi prihvatili uvjete. 

Konačno je 22. lipnja 1919. njemačka vlada 
priopćila, da je pripravna da potpiše ugovor 
s pridržajem, da ne Će izručiti cara Vilima i 
njegove suradnike. 

Potpis mirovnog ugovora izvršen je 28. lip- 
nja 1919. u zrcalnoj dvorani u Versaillesu u 
5.45 sata poslije podne. U istoj toj dvorani je 
1871. proglašeno njemačko carstvo. U istoj je 
dvorani sklopljen bio god. 1785. definitivni mir 
između Velike Britanije i Sjedinjenih Država 
Američkih. Po tome je to bio sada treći mirov- 
ni kongres u Versaillesu. 

Na dan svoga konačnog odlaska iz Evrope 
rekao je Wilson ove nadasve značajne riječi: 
»Liga će Naroda uništiti sve intrige i u onom 
slučaju. ako ne bi bilo ništa drugo nego veli- 
ko društvo za debatiranje. Evropa je bolesna 
na srcu... njeni državnici nemaju nikakovih 


ideala. Samo narod ima još ideale; samo oni, 
koji trpe, znadu, što im je potrebno... Nijedan 
narod nema pravo, da svoje posebne interese 
suprotstavi interesima cijeloga čovječanstva. 
Pojedini narodi za sebe ne mogu osigurati mir, 
samo Liga Naroda — narodi u zajednici mogu 
to učiniti«. 

Žalibože, Liga je Naroda donijela u vrije- 
me svoga djelovanja dosta razočaranja, ali 
svejedno se ta institucija ne smije podcijeniti. 

liga Naroda, kako ju je Wilson osnovao i 
kako je on sebi predstavljao njezino djelova- 
nje, imala je biti vrhovni areopag, vrhovno 
sudište među narodima, kojeg su odluke mo- 
rale biti bezuvjetno priznate i poštivane od 
svih članova Lige, u prvom redu od onih dr- 
žava, koje bi stajale u sporu. Statut Lige Na- 
roda predviđa i način, kojim će se država, 
koja ne bi pristala na odluke, prisiliti na po- 
štivanje tog najvišeg arbitrija: to su t. zv. 
sankcije. 

Upravo u tom provađanju odluka Lige Na- 
roda doživjeli smo najveće razočaranje. 

Ne spominjući manje države, koje su iz 
drugih razloga istupile iz Saveza Naroda, jed- 
na je od najvećih vlasti — Japan — zbog od- 
luke vijeća Lige Naroda u sporu Japana s Ki- 
nom, istupila iz Lige. Druga velika vlast evrop- 
ska Njemačka kao član Lige Naroda najprije 
otkazuje reparacije, naređene joj versailleskim 
ugovorom, a kad joj se ne priznaje ravnoprav- 
nost u pogledu oružane snage, izlazi iz Lige 
Naroda i donosi zakon o općoj vojnoj duž- 
nosti. 

Tako se pomalo via facti stavljaju van sna- 
ge i ruše važne odredbe versailleskog ugovora. 
Ugovor gubi svoju važnost, i po tom sama 
institucija Lige Naroda gubi u svom autori- 
tetu. 

To je jamačno jedan od razloga, da je da- 
našnje stanje u Evropi dezolatno: rijetko je 
kada pogibelj rata bila tako velika kao danas. 
Kao u vrijeme Bismarcka i u vrijeme prije 
1914. stvorene su i stvaraju se u Evropi ali- 
janse jednih država protiv drugih, ne zato, da 
se prema Wilsonovim načelima zaštite interesi 
čitavog čovječanstva protiv posebnih interesa 
jednog ili drugog naroda, nego da se silom 
oružja odvrati pogibelj ratna. Stvara se opet 
ona stara politika međunarodne dinamike, us- 
postavlja se ono staro rimsko pravilo: si vis 
pacem, para bellum (hoćeš li mir, budi spre- 
man za rat). Iz toga slijedi strabovita utakmi- 
ca u oružanju, kojim se protiv svih načela mo- 
rala i etike dovode narodi do socijalne i go- 
spodarske propasti. 

Samo bi Liga Naroda — prema principima 
Wilsona — mogla u pogibeljima, kakove su da- 
nas, da te pogibelji ukloni, naravno, kad bi se 
njezine odluke u cijelosti izvršivale. Inače mo- 
že doći do novog pokolja u još strahovitijoj 
formi, na sramotu čovječanstva. 

Nije dakle ideja Lige Naroda utopija, već 
je utopija bila, kad se je htjela ugovorom o 
miru postići apsolutna sigurnost od razoruža- 
ne Njemačke protiv njenog napadaja, kad je 

stvoreno stanje, koje je bilo gotovo negacija 
svake mogućnosti djelovanja Njemačke u me- 
đunarodnom pogledu. To nije uspjelo. Njema- 
čka je po vanrednoj disciplini svih slojeva na- 
roda, upravo željeznom voljom dotjerala do ta- 
kvog uspona, da joj mnoge države zaviđaju. 
Njemačka zauzima danas u koncertu evrop- 
skih država vrlo uvažen položaj. 

Pravo je zato rekao još u lipnju 1918. član 
engleske gornje kuće lord Bucmaster ove zna- 
čajne riječi: »Pravi pobjednik u ovom ratu 
upoznat će se tek 10 ili 20 godina poslije rata. 
To će biti onaj narod, koji će biti najbolje spo- 
soban, da odoli gladu, koji prijeti, — sposoban, 
da obuzda nezadovoljstvo, A svaki dan ra- 
ste, — sposoban, da spasi narod od strahovitih 
posljedica općega bankrota, kome se Evropa 
svaki dan približava neobičnom brzinom«. 

Otpor_i oporavak Njemačke nije zasluga 
samo jednoga čovjeka. Hitler, danas državni 
kancelar i predsjednik Reicha, našao je veliku 
potporu u samom narodu. Oduševljenje, ko- 
jim su mase njemačkoga naroda prihvatile Hi- 
tlerove ideje, reakcija je na onu sirahovitu de- 
presiju, koja je obuzela sve slojeve naroda na 
koncu rata, za vrijeme sklapanja mira i po- 
slije sklopljenog mira. Versailleski ugovor nije 
pomogao, da potištenost jednog velikog naro- 
da ukloni. Reakcija je morala biti to jača, što 
je veći bio pritisak. Treba poznavati dušu na- 
roda; njemački se je narod umio sam odrvati 
velikim tegobama, koje su ga pritisle. 

Hitler je upravljao kao vođa, u ozbiljnim 
časovima, riječi slične onima, kojima je carski 
njemački kancelar princ Maksimilijan baden- 
ski još 22. listopada 1918. u Reichstagu. tješio 
njemački narod: »Spremite se u tim teškim ča- 
sovima, da se sačuvate kao narod za zadaće, 
koje možete samo vi riješiti. Svaki narod ima 
zadaću, koja mu je određena. U dubljini, u 
dušama svakoga naroda ima još blaga, što ga 
može iskopati samo nova sloboda. Časovi u ži- 
votu njemačkoga naroda, za koje se je mislilo, 
da će ga uništiti, uvijek su mu donijeli novu 
duševnu snagu — — —<«. 

To je izrečeno u duhu Fichte-a, koji je u 
teško doba njemačkoga naroda, za vrijeme Na- 
poleonskih ratova, upućivao njemački narod na 
žrtve i na nov život. U glasovitim govorima 


»Reden an die deutsche Nation, gehalten in 
Winter 1807.—1808.« upozorava Fichte: »dass 
das gesunkene deutsche Volkstum nur durch 
eine ganz neue Erziehung, die das Uebel an der 
Wurzel ausrotte und durch den Geist der _Ge- 
meinschaft und Aufopferung die Selbstsucht 
vernichte, wieder herzustellen sei«. 

Isto vrijedi i za druge narode, koji su sudje- 
lovali u ratu, pa zvali se pobjednici ili pobije- 
đeni. Samo na osnovi najuzvišenijeg kršćanskog 
principa ljubavi i mira među narodima mo 
se izliječiti rane, koje je čovječanstvo zađebilo 
u ratu. 

Svršit ćemo riječima južno-afričkog ministra 
generala Smutsa, koji je o versailleskom ugo- 
voru rekao ovo: »Potpisao sam ugovor ne zato, 
što ga smatram ispravom, koja me zadovoljava, 
već zato, što je bila imperativna nužda, da se 
svrši rat. Svijet treba mira, i ništa ne bi moglo 
biti sudbonosnije nego da živimo dalje u stanju 
između rata i mira. Šest mjeseci od sklopljenog 
primirja za Evropu su tako strahoviti, doniješe 
joj toliko opustošenja i nesreća, kao pređašnje 
četiri godine rata... Osjećam, da nismo stvorili 
mirovnim ugovorom pravi mir, koji su naši na- 
rodi očekivali... U tom se ugovoru ne može 
naći pojava novoga života, pobjeda velikih čo- 
vječanskih ideala, za koje su narodi prolijevali 
krv i žrtvovali svoje bogatstvo bez krzmanja. 
Ne nalazimo u tom ugovoru ispunjenje one čež- 
nje za novim redom, za boljim ljepšim živo- 
tom... Svi moraju pronaći novo čuvstvo, nov 
osjećaj, ne samo naši neprijatelji, nego i mi. Mo- 
ramo naći skrušen duh protiv nevolja i zala, 
koja su obnemogla svijet: duh sućuti, duh sa- 
milosti i duh oproštenja moramo probuditi za 
naše grijehe i za naša zla djela, zbog kojih smo 
toliko trpjeli. Samo nov duh, nov osjećaj do- 
brote i čovječnosti, koji se je rodio u srcima na- 
roda u ovim velikim časovima zajedničkih pat- 
nja i zajedničke žalosti, može izliječiti rane, 
koje su zadane sada kršćanstvu. Samo će taj 
novi duh među narodima moći da riješi pro- 
bleme, koji su državnicima mirovne konferen- 
cije bili preteški. Ima tu teritorijalnih odreda- 
ba, koje se moraju revidirati... Nadam se, da 
je Liga Naroda jedini put, jedino sredstvo, koje 
bi moglo Evropu spasiti od rasula, u koje ju je 
strovalio rat«. 


Ivan Manzoni 

O PORTRETU BOSANSKE KRALJICE 
KATARINE 


Poslije katastrofe, koja je zadesila Bosnu 
1465., pri kojoj su pala u tursko sužanjstvo 
njena djeca, sin Žigmunt i kći Katarina, ostavi- 
la je »najnesretnija sviju kraljica« (omnium re- 
ginarum  infortunatissima) Katarina, udovica 
pretposljednjeg bosanskog kralja Tomaša Osto- 
jića, svoju zemlju. Put ju je vodio (po pričanju 
Lukarevićevu) iz kaštela Kozla kod Fojnice, gdje 
se je bila zaklonila, preko Konjica na Neretvi 
u Ston. Odavde je preveze brza lađa (fusta) u 
Dubrovnik, kamo je stigla krajem lipnja 1465. 
Dubrovčani su joj već mjesec dana prije obe- 
ćali svoju zaštitu i odredili dva ugledna građa- 
nina, koji će je u ime vijeća pozdraviti. Zajedno 
s njom došla je u Dubrovnik i njena snaha 
Mara, udovica posljednjeg bosanskog kralja 
Stjepana Tomaševića. Kako je Katarinin _ muž 
imao u Dubrovniku raznih posjeda, proda ih 
ona dubrovačkom vijeću, koje se je obvezalo, 
da će joj do smrti plaćati godišnje pet stotina 
perpera. Godine 1466. nalazimo je u Rimu. Nije, 
međutim, utvrđeno, da je ona sve vrijeme do 
svog odlaska u Rim bila u Dubrovniku. Stara 
tradicija hoće, da je ona prije toga boravila na 
Rabu, u samostanu sv. Eufemije, 1 da se odavde 
preko Jakina uputila u Rim. iz računa sačuva- 
nih u rimskom Državnom arkivu proizlazi, da 
je ona od 1467. pa do svoje smrti primila od 
papa Pavla II. i Siksta IV. u ime redovne go- 
dišnje pripomoći svotu od 6541 papinskih zlat- 
nih škuda. Pored skrbi za mnogobrojne bosan- 
ske bjegunce, koji su s njom došli u Rim, čita- 
vo je kraljičino nastojanje bilo upravljeno na 
io, da izbavi svoju nejaku djecu iz turskog su- 
žanjstva i da je spasi od islama. Obraćala se 
svim kršćanskim vladarima i knezovima (među 
ostalima Lorenzu i Giulianu de' Medici, Galeaz- 
zu Sforzi, vojvodi milanskom, i Lodovicu Gon- 
zagi, markgrofu mantovanskom) moleći ih, da 
novčanim prilozima omoguće izvođenje njene 
namjere. Svi su oni izjavili svoju pripravnost, 
da je pomognu, ali tek onda, kad čitav njen 
pothvat poprimi realan oblik. Nije poznato, da 
li je kraljicu u ovom nastojanju potpomagao 
njen polubrat Stjepan, poturica Ahmed Herce- 
gović, sin druge žene njena oca, zagonetne »Fio- 
rentinke«. Nade se kraljičine nisu ispunile. Ona 
nikad više ne ugleda svoju djecu, koja ostaše 
u turskom sužanjstvu, pa im se zameo svaki 
irag. 

Kraljica Katarina bila je kći hercega Stje- 
pana oni i Jelene, kćeri Balše III. Balšića, 
gospodina zetskoga, a rodila se 1424. O njenoj 
mladosti sačuvano je veoma malo vijesti. Po 
oporuci njene prababe Jelene, »ostavše« San- 
dalja Hranića, pripale su 1442. njoj, »gospodič- 
noj Katalini«, sitne naušnice i zlatna narukvica 
u obliku zmije (»obotci mali i lutca zlata«). Go- 
dine 1445. dolazi poslije Tvrtka II. Tvrtkovića 
na bosanski kraljevski prijesto Tomaš Ostojić, 
nezakoniti sin Ostojin, koji je do onda živio 


kao pataren »skrovito i u zabiti«, oženjen Va- 
jačom. djevojkom prosta roda, koja mu je ro- 
dila sina, kasnijeg posljednjeg bosanskog kra- 
lja Stjepana Tomaševića. Kad se on, došavši na 
prijesto, priklonio rimskom papi i katoličkoj 
vjeri (krstio ga je tek 1457. papinski legat kar- 
dinal_ Carvajal) i kad je papinski breve Fuge- 
na IV. 1445. skinuo s njega njegov »defectus na- 
talis« i »ortus odiosus«, ogledao se on za ženom 
dostojnom da bude kraljica, i odabere Katari- 
nu, iako mu njen otac herceg Stjepan nije bio 
naročito sklon. Historijski nam izvori ništa ne 
kažu o toj čudnoj ženidbi. Ima o njoj tek kra- 
tak pomen Orbinijev i nekoliki stihovi Kači- 
ćevi. Isto tako nema vijesti o Katarininu životu 
do katastrofe 1465. 


Došavši kraljica Katarina u Rim nastanila se 
ona u najotmjenijoj četvrti ondašnjega Rima, u 
palači Priorata malteških vitezova (Palazzo del 
Priorato di Malta), koja se nalazila sučelice sta- 
roj bazilici sv. Petra i Vatikanu, na uglu trga 
sv. Petra i ulice Borgo Nuovo, koju J. Fichard 
1535. naziva »kraljevskom« (»Via quae a Borgo 
S. Angelo in palatium Pontificis ducit omnium 
maxime regalis«). Crtež iz firentinskih Uffizija, 
ovdje reproduciran, kojega je autor arhitekt Gio- 
vanni Antonio Dosio — jedna od najdragocje- 
nijih sačuvanih veduta zapadne strane trga 1s- 
pred crkve sv. Petra, kakova je bila oko sredine 
XVI. stoljeća — prikazuje nam na desnoj strani 
pomenutu palaču, monumentalnu i gospodsku 
ranorenesansnu građevinu, na koje se pročelju 
u prvom spratu naročito ističu središnja pove- 
zana četiri prozora. Kako je sam crtež i inače 
veoma zanimljiv, istaknut ću najznatnije objek- 
te, koji su na njemu prikazani. Nalijevo napri- 
a vidi se stari studenac, a kraj njega pojište. 

a lijevom uglu ulice Borgo Nuovo crkva S 
Caterina delle Cavallerotte, koje danas više ne- 
ma. Najviša zgrada u toj ulici, iznad koje se 
krova izdiže Castel S. Angelo, današnja je pa- 
lača Giraud-Torlonia, koja je 1496.—1504. sa- 
građena po nacrtima Bramantovim. Na desnoj 
strani crteža, sa glavnim pročeljem prema trgu 
sv. Petra, pomenuti je Palazzo del Priorato di 
Malia, a iza njega palača Branconio dell Aqui- 
la, koju je sagradio Rafael. Obadvije su ove pa- 
lače porušene 1661., kad je čitav ovaj blok, tako 
zvana »Isola del Priorato di Malta«, morao ustu- 
piti mjesto  veličajnim kolonadama Berninije- 
vim. U gornjem desnom uglu crteža vidi se li- 
jevo toranj crkve S. Maria Maggiore, desno Fron- 
tispizio di Nerone, ispod njega toranj. crkve S. 
Maria dell' Anima, a nadesno oktogon bolnice 
Ospedale di S. Spirito. Spomenut ću još, da je u 
palači Malteškog priorata kasnije stanovala i li- 
jepa ciparska kraljica Carlotta Lusignan, koja 
je kao i Katarina prognana iz svoga E ralibvirva 
umrla u Rimu 1490. i pokopana u crkvi sv. Pe- 
ira. 

Posljednjih godina svoga života pa do svoje 
smrti stanovala je kraljica Katarina u kotaru 
Rione della Pigna, u kući, koja se nalazila kraj 
crkve sv. Marka, a kojoj je vlasnik bio »pru-, 

dens vir Jacobus Mentebone«. To se razabira iz 
njene oporuke, u kojoj se kaže, da je pisana 
»in alma Urbe in Regione Pinee, in domo sue 
solite habitationis prope ecelesiam S. Marci«. 
Kraljičina je kuća bila utočište mnogobrojnih 
bosanskih izbjeglica. U njenu se dvorjanstvu 
izrijekom spominju njeni »familiares« plemići 
Juraj Čubranić i Abraham Radić (ujedno njeni 
poslanici na evropskim dvorovima) i »magister 
domus« Radić Klešić, pa dvorske gospođe Pa- 
vla Mirković, Jelena Semković i Marija Mišlje- 
nović. Bit će, da je kraljica boravila kadikad i 
izvan Rima. To razabiramo iz jedne vijesti Cia- 
coniusa, koja kaže: »Anno 1475 die 20 Aprilis 
venit ad recipiendam indulgentiam Romam anni 
“Iubilei Catharina Regina Bosnae quadraginta 
equitibus comitata«. Vidi se dakle, da je Kata- 
rina uza svu oskudicu manifestirala svoje kra- 
ljevsko dostojanstvo, dolazeći u crkvu sv. Petra 
da primi oprost u pratnji četrdeset konjanika. 
Da su je najviši suvremeni mogućnici smatrali 
sebi ravnom, svjedoči slijedeća činjenica. Godi- 
ne 1472., 514. svibnja, vjenčala se u Rimu »kra- 
ljica raška« Zoč, kći Tome Paleologa, despota 
morejskog (koji je izgubivši svoju zemlju umro 
kao izbjeglica u Rimu 1465.) per procurationem 
sa ruskim velikim knezom Ivanom Vasiljevićem 
III. Papa Siksto IV. dao joj je miraz u iznosu od 
6000 dukata. (Učinio je to zacijelo sjećajući se 
njena oca, koji je bio donio u Rim dragocjenu 
relikviju, glavu apostola Andrije.) Prema suvre- 
menim vijestima skupili su se pri vjenčanju u 
starodrevnoj bazilici sv. Petra mnogobrojni od- 
ličnici, među njima bosanska kraljica Katarina, 
Clarice degli Orsini, žena Lorenza de' Medici 
Magnifica (kojega je majku Madonu Lukreciju 
Tornabuoni Katarina, kako sama kaže, »ljubila 
kao sestru«), pa brojne odlične gospođe rimske, 
firentinske i sienske. (Što među prisutnima nije 
bilo vjereničina brata, Andrije Paleologa, izbjeg- 
lice, ali titularnog despota morejskog, objašnja- 
va se time, što se on bio oženio nekom razvrat- 
nicom.) Poslije crkvenog obreda svatovi su po- 
šli u vatikanske vrtove u audienciju papi »a 
basargli el pede et pigliare la sua benedictione«, 
da ga cjelivaju u nogu i da prime njegov bla- 
goslov. Zoč bila je sestra Jelene, vjenčane sa 
najmlađim sinom srpskog despota Gjurgja, a 
majke posljednje bosanske kraljice Mare. Po- 
menutog njenog brata Andriju ovjekovječio je 
Pintoricchio na svojoj divnoj freski »Disputa- 
cija sv. Katarine« u vatikanskom Appartamento 
Borgia. U pismu, što ga je 20. svibnja 1472. upra- 
vio poznati talijanski pjesnik Luigi Pulci Loren- 
zu de Medici, opisana je vjerenica Zoč na veo- 
ma drastičan način. Pulci, koji je Donu _Cla- 
rice pratio u Rim u svatove, vidio je Zoč u 
Folignu, pa piše: »Vidjeh brdo sala. Ne bih 
nigda povjerovao, da ga igdje, pa u samoj 
Njemačkoj i Sardiniji, ima toliko. Oba njena 
oka vrijede za četiri, a među tustim obrazima 
nalaze se sitna ustašca«. U svim izvještafima o 
pomenutom piru spominje se kraljica Katarina 
na prvom mjestu, a to dokazuje, da je ona u 
Rimu zapremala odličan položaj. Zbog toga su 
dašto njene reprezentativne obaveze, pa skrb za 


brojno dvorjanstvo, a naročito troškovi za nje- 


na poslanstva iziskivali zamašne svote novaca. 
Redovna papina pripomoć i dubrovački prihodi 
nisu za sve to dostajali. Tako nije čudo, da ona 
u poslanicama, koje u svojoj nevolji (»mea 
adversa fortuna<) upravlja raznim mogućnici- 
ma, uvijek ističe, da je bez sredstava (»opibus 
spoliata«, »fortunis orbata«, »fortunis omnibus 
spoliata«). Sve ono, što ona u svojoj oporuci 20. 
listopada 1478. ostavlja, nije ni po čemu blago 
kraljevsko, već čedno imuće. Najzamašnija je u 
njoj, ali posve neizvjesna, stavka: bosansko kra- 
ljevstvo, koje grtavina rimskom papi i njego- 
vim zakonitim nasljednicima, ako se njena djeca 
ne odreknu islama. Pored legata crkvi S. Maria 
in Aracoeli (kojoj daruje svoj kraljevski plašt) 
i gostinjeu Sv. Jeronima »pro natione Sclavono- 
rum«, daje ona svojim naprijed pomenutim go- 
spođama i dvorjanicima novčane darove i svoje 
haljine, koje nisu brojne, ali je njihov opis u 
oporuci  kulturno-historijski zanimljiv. Svome 
sinu Žigmuntu ostavlja mač njegova oca uz 
uvjet, da se povrati katoličkoj vjeri. Ostale dra- 
gocjenosti dobiva franjevačka crkva sv. Kata- 
rine u Jajcu. Osam dana kasnije, 28. listopada 
1478. umre kraljica Katarina, daleko od svoje 
zemlje i svoje djece, u pedeset i četvrtoj godini 
života. Pokopana je, po svojoj želji, u crkvi 
Maria in Aracoeli. Iznad groba postavljena je 
doskora nadgrobna ploča sa njenim likom, gr- 
bovima njenim i porodice Kosača, te natpisom, 
o kojemu. je napisana čitava literatura. 


Od godine 1874. pa sve do danas reproducira 
se u našim povjesnim djelima, revijama i dnev- 
nim listovima jedan portret, za koji se izri- 
jekom tvrdi, da prikazuje bosansku kraljicu 

atarinu u njenoj mladosti. Prvi je upozorio na 
nj Ivan Kukuljević 1857. u svom djelu »Izvjes- 
tje o putovanju kroz Dalmaciju, Napulj i Ri 
s osobitim obzirom na slavensku književnost, 
umjetnost i starinu«. On kaže na stranici 75.: 
>U galeriji Kapitolskoj čuva se... podoba kra- 
ljice bosanske Katarine, u crno obučene, od Gian 
Bellina, koja je u imeniku zabilježena pod ri- 
tratto ignoto«. Prvi put je ova slika reprodu- 
cirana u »Vijencu« 1874. po dobru crtežu Ferde 
Kikerca, dok se kasnije i sve do danas (izuzevši 
Klaićevu »Povjest Hrvata<, II. 5., koja je do- 
nosi po izvornoj fotografiji) reproducira po jed- 
noj vajnoj kopiji, koju je načinio neki nevježa 
A. Gilardi. 

Rimska »Pinacoteca Capitolina« čuva doista 
još i danas u svojoj 1. dvorani pod brojem 142. 


taj portret, ali se nigdje, ni u njenim inventa- 


rima, ni u katalozima, a ni u cjelokupnoj lite- 
raturi, ne kaže, da bi taj poriret predočivao 
bosansku kraljicu Katarinu. On se uvijek nazi- 
vao »Ritratto di giovinetta«, a kadikad i »Lau- 
ra«. Tragao sam za tim, odakle potječe ova le- 
genda, i našao u Thallćezya bilješku, da Lu- 
karević (u svom djelu »Copioso ristretto degli 
annali di Ragusa«, dubrovačko izdanje od go- 
dine 1790. na stranici 184.) kaže: »Il suo ritratto 
(naime: portret kraljice Katarine) al naturale si 
vede dipinto nel palazzo del Papa nella sala di 
Constantino<«. U vrijeme Lukarevićevo u dvora- 


ni Konstantinovoj t. zv. stanza vatikanskih bile 
su jedini slikovni ukras freske, koje su od česti 
po Rafaelovim crtežima izveli Giulio Romano, 
Francesco Penni i drugi slikari. Nije, dakle, za 
bilo kakovu drugu sliku ondje bilo uopće mje- 
sta, ukoliko Lukarević nije pomišljao na to, da 
se Katarinin portret nalazi naslikan na jednoj 

Nadgrobna ploča kraljice Katarine 
(Po bakrorezu u djelu Ciaconiusa) 

od tih fresaka, za što opet pogotovu nije bilo 
nikakova motiva. Sva je vjerojatnost, da je Ku- 
kuljević (poznavajući zacijelo ono mjesto iz Lu- 
karevićeva djela) pri svom boravku u Kapito- 
linskoj pinakoteci identificirao lik prikazan na 
pomenutoj slici (koja se u ono vrijeme pridava- 
la Giovanni Belliniju) sa bosanskom kraljicom 
Katarinom. Odonda pa sve do danas ostala je 
ta posve neosnovana identifikacija u nas na 
snazi. 

Kapitolinski portret prikazuje mladu, otpri- 
like dvadesetogodišnju djevojku, dok kraljica 

Katarina dolazi prvi put u Italiju 1466., dakle 
u svojoj četrdeset drugoj godini, pa je prema 
tomu već a priori potpuno isključeno, da bi on. 
sve da ga je i slikao Giovanni Bellini (1430. do 
1516.) mogao predočivati bosansku kraljicu Ka- 
tarinu. Danas je međutim neosporno utvrđeno, 
da portret nije djelo Bellinijevo, nego da mu je 
autor znatno mlađi umjetnik, ferrarski slikar 
Ercole di Giulio Cesare Grandi (1465.—1525.), 
kojemu je dakle 1478., kad je umrla Katarina, 
bilo petnaest godina. (Sve da je portret naslikao 
ferrarski slikar Ercole de' Roberti, 1450.-55. do: 
1496., kako to sada tvrdi Adolfo Venturi, napu- 
štajući svoju raniju atribuciju ove slike Ercolu 
Grandiju, vrijedili bi i u ovom slučaju pome- 
nuti razlozi.) Najnoviji katalog Kapitolinske pi- 
nakoteke kaže, da je portret »di maestro roma- 
gnolo fine *400, vicino al Francia«. Portret je- 
nastao u prvom deceniju XVI. stoljeća, jer ka- 
zuje iste stilističke značajke koje u isto vrijeme: 
nastale Ercolove freske u Palazzo Scrofa Cal- 
cagnini (Palazzo il Moro) u Ferrari, koje Ven- 
turi u najnovije vrijeme pridaje jednom ano- 
nimnom ferrarsko-mantegnesknom slikaru s po- 
četka XVI. stoljeća — mišljenje, koje kao i ono- 
naprijed navedeno nauka nije prihvala. Ercole 
Grandi odvaja se od oporog naturalizma stari- 
jih quattrocentističkih slikara ferrarskih i na- 
stoji pod dojmom bolonjskih majstora Cosse i. 
Francije oko umilnih, lijepih oblika, plemenitih 
i aduhovljenih fizionomija. Njegova slika u Ka- 
pitelinskoj pinakoteci prikazuje mladu otmjenu 
djevojku, koje su pogledi nujni i sanljivi. Nje- 
na je kosa crvenkasta, sapeta sitnom mrežom 
(reticella). Oko vrata joj visi ogrlica od bru- 
šenih granata. Prsluk sa rastriženim rukavima 
od crvenog je baršuna, a plašt taman. Nježna 
i plemenita glava odvaja se od tamno-zelene 
stijene, dok se na lijevo pruža vidik u dalek 
zelen pejzaž. Lako je razumjeti, da je Kuku- 
ljević u svom mladenačkom i rodoljubnom za- 
nosu mislio, da je u toj slici otkrio Lukarevićev- 
vatikanski portret, i da je djevojka prikazana 
na njoj »dijevojka Kata Hercegovka, Lipa ćerca 
Hercega Stipana, Slavna sada Katarina zvana, 
Koje tilo u Rimu pribiva, A dušica u miru po- 
čiva« (Kačić). Nažalost nema taj lijepi portret: 
nikakove veze sa bosanskom kraljicom Katari. 
nom. Pokojni Thallćezy pretražio je bez uspje- 
ha čitavu Vatikansku palaču tragajući za kra- 
ljičinim portretom, što ga spominje Lukarević.. 

Katarinin lik sačuvan je jedino na njenoj: 
nadgrobnoj ploči u rimskoj crkvi S. Maria in 
Aracoeli, danas uzidanoj u stubu prema crkve- 
nom transeptu, iznad ambona. Prvi je spomi- 
nje 1555. frankfurtski jurista Johann Fichard u 
svom djelu »Italia«: »In eo (naime: templo) est- 
sepulcrum S. Helenae. Item Reginae Bosniae«), 
a poslije njega G. Fabricius u svom djelu »Ro- 
ma« (Basileae 1551). Ploča je uz ovaj članak re- 
producirana uopće prvi put po izvornoj fotogra- 
fiji, koju sam dao načiniti u Rimu. U bakro- 
rezu reproducirana nalazi se ona prvi put u 
djelu Alphonsi Ciaconii »Vitae et res gestae 
Pontificum Romanorum et S. E. E. Cardina- 
lium«, Rim .1677., stupac 45. Kako se međutim: 

sve reprodukcije, koje se kasnije, precrtavane, 
nalaze u raznim djelima (Evansa, Asbćtha, Klai- 
ća i drugih) udaljuju od izvornika, reproduci- 
ran je bakrorez ovdje po primjerku Ciaconije- 
va djela, koji se nalazi u Sveučilišnoj knjiž- 
nici u Zagrebu. Na reprodukciji razabiraju se 
jasno crte lica kraljičina, ali bi smjelo bilo 
ustvrditi, da su one uistinu autentične, pogo- 
iovu, kad je ova nadgrobna ploča kraljičina 
djelo osrednjega majstora, koji i nije bio podo- 
ban da dade individualan lik. Pa sve da ga je 
i dao, bakrorezac ga nije prestavio na svoju 
ploča — a na izvornoj je nadgrobnoj kamenoj 
Piloči, koja je kroz vjekove bila na tlu crkve- 
nom, lice kraljičino posve istrljano. 


Otisak prstena pečatnjaka kraljice Katarine 
(Po Thalićezyu) 

MATICA HRVATSKIH KAZALIŠNIH 
DOBROVOLJACA U BERLINU 


prigodom plesnih natjecanja XI. Olimpijade 


14 večeri plesa u Berlinu. 

Dan na dan puni publika ogromno kazalište 
»Volks-Biihne«, da vidi, kako plešu Australci, 
Vlamanci, Bugari, Kanađani, Nijemci, Grci, In- 
dijci, Talijani, Hrvati, Nizozemci, Austrijanci, 
Poljaci, Rumunji, Švicari i Španjolci. Svaki dan 
donosi nova iznenađenja, nove plesove, svaki 


Žurba, nervoza, pozornička groznica zahva- 
tila je i Maticu hrvatskih kazališnih dobrovo- 
liaca_ (ili, kako su je Nijemci kratko nazivali, 
»Matika«, s naglaskom na i) u dane, dok su se 
vršile pripreme za nastup. Valjalo je urediti sve 
orkestralne, sve režijske detalje, valjalo je sve 
udesiti, da Hrvati dostojno nastupe pred stra- 
nim svijetom i međunarodnom porotom. Spre- 
manje MHKD za natjecanje kao i odluka, da 
Matica sudjeluje, bila je stvorena ozbiljno. Prvi 
su počeci nastali još pred godinu dana, kad su 
članovi MHKD polazili u sela, promatrali i bi- 
lježili hrvatske narodne plesove, kompozitori 
bilježili narodne melose. Sabirani su elementi, 
slagani stručno i kritički, proučavani s obzirom 
na njihovu originalnost i osebujnost, raščlanji- 
vani u elemente, istraživani i komponirani u 
konačne rezultate, umjetnički obrađene glazbe- 
no, koreografski, scenografski, etnografski i re- 
žijski. Ovo je prvi pokušaj, da se iz folkloristič- 
kih elemenata stvori umjetnički obrađena ple- 
sna kompozicija. Iza toga slijedi šest mjeseci 
intenzivnog rada članova MHKD s dnevnim 
strogim tjelovježbanjem i plesanjem. 

Napori MHKD manifestirali su se već na po- 
kusima u Berlinu. Opazila se razlika između 
površnih improvizacija, kojima su nastupili neki 
narodi, i temeljitog umjetnički i stručno bespri- 
jekornog rada KD. Već na pokusima osjetila 
se izražajna snaga hrvatskih plesova. 

Trinaestu večer nastupila je MHKD. 5000 
ljudi napunilo je do zadnjeg mjesta demokrat- 
sko kazalište bez loža, s posvetom: »Umjet- 
nost narodu!« U prvoj polovici programa nastu- 


pila je jedna rumunjska i jedna talijanska ple- 
sačica, dok je-druga polovica programa bila po- 
svećena_ hrvatskim plesovima. Gđica Nevenka 
Perko, koja je surađivala s Maticom, nastupa 
kao solistica, dok MHKD nastupa korporativno 
s 11 parova. Živahno se izmjenjuju točke. Pu- 
blika je kao elektrizirana. Poslije neuspjeha ru- 
munjske plesačice ulazi u prvog suca, u publi- 
ku, uzrujanost. Osjećamo ju i mi iza kulisa. Prva 
je Nevenka Perko s dražesnim plesom »Djeve- 
ruša« po glazbi Pozaića. Temperamentno, živo 
trese se raskošni slavonski kostim na zvukove 
frulice, temperament i živost prenosi se u publi- 
ku, koja bučno odobrava. Druga je točka istar- 
ski »Balun«, kombiniran s kolom iz Novoga Vi- 
.nodolskog. MHKD stoji u tijesnom krugu, glaz- 
ba dočarava sopile, u mrkoj rasvjeti započinje 
ples. mirno, svečano, dostojanstveno, jedva se 
pomiče. Jednostavan je po svemu, po odjeći, po 
koraku, po glazbi, ali se razvija sve življe, sve 
snažnije, do neizrecive izražajne snage. U toj 
jednostavnosti plesa osjeća se kamen, onaj suri 
kamen našeg krša, koji je odnjihao ljude vanj- 
štinom tvrde, opore, ali žive, snažne, neustrašive 
i jake. I ta se iskonska snaga osjetila, kad se 
kolo razvilo u punom sjaju svijetla, kad je zavi- 
tlalo da se proširi i skupi, kad se konačno ra- 
stavilo, da zapleše u dvoje snažni ritam »Balu- 
na«. Prvi sudac odobrava burno, plješće, želi 
opetovanje, ali MHKD to principijelno ne čini. 

Zatim nastupa Nevenka Perko kao Šestinčan- 
ka. Ljupki ples, malko groteskan, iznesen sr- 
dačno i vedro, oduševio je i opet prvog suca. 
Buri odobravanja nema kraja. Prvi je sudac 
osvojen. On je naš. On već s nama živi i s na- 
ma se oduševljava. 

Kad u »Hrvatskom slavonskom kolu« dolazi 
MHKD plesnim korakom na scenu, već se ja- 
vlja prvi sudac. Već pozdravlja naš nastup bur- 
nim pljeskom. Kostimi bijelo-crni, zlatom veze- 
ni, živahnost plesne kompozicije, bajna rasvje- 
ta, sve to djeluje impresivno. Razvija se kolo 
živim tempom, zaigralo je cijelom scenom, vije 
se naprijed, natrag, zavija u spirale, u mala 
kola, prkosno se nadmeće jedan dio pred dru- 
gim, dok se na koncu ne rastepe i vatrenim ple- 
som u dvoje završi! Ne, završilo se nije, bijelo 
se završiti. Prvi se sudac tako oduševio, da je 
pjekso u taktu, da ne poremeti ples ni glazbu. 

astavljamo s plesom, zastor se spušta i po- 
novno diže, i opet spušta. Nebrojeno puta diže 
se zastor. MHKD umorna, ali sretna i vedra lica 
zahvaljuje. Ukočeni, hladni prvi sudac tako se 
je razigrao, tako upalio, da ne popušta. Pljesku 
nema kraja. Publika stoji i plješće, mi stojimo i 
promatramo ogromno gledalište, sjajno rasvije- 
tljeno, s tisućama ruku u zanosnom zamahu 
pljeska. Mi prekidamo ovacije i presvlačimo se 
za slijedeću točku, ali publika još plješće. Ru- 
dek Maiz spašava situaciju. Publika plješće u 
ritmu, a orkestar svira »Slavonsko kolo<. Rudek 
dirigira publici, dobacuje »forte« — publika plješ- 
će glasno, onda »piano« — publika plješće tiho. 

astao je sam od sebe neočekivani intermezzo, 
intiman, srdačan, svima drag.  »Ožalošćenu 
Istranku« otplesala je Nevenka Perko s dramat- 

skom snagom, s vanrednom tehnikom, te je na- 
išla na razumijevanje i shvaćanje općinstva, 
koje je osjetilo iskrenost i narodnu bol, simbo- 
liziranu tim plesom. Zadnja je točka bila »Dr- 
meš i Dučec«. šarolike narodne nošnje MHKD, 
Živi pokreti, prekrasna glazba po narodnim mo- 
tivima, savršeno interpretirana, oduševila je op- 
ćinstvo, koje nije htjelo da po svršetku napusti 
kazalište. Dugo, dugo nakon svršetka još je pu- 
blika ostajala u kazalištu i vikala »Bravo Ma- 
tika!«. Srdačnost, oduševljenje, radost, kojom su 
hrvatski plesovi bili Sonltas licni u Berlinu, neo- 
pisiva je. Ovakova spontanost i neposrednost 
dodira s publikom spada među najdraže. i ako 
rijetke uspomene za svakoga, tko ih je doživio. 
Uspjeh je kod prvog suca potpun! Treći sudac 
na čelu s von Labanom dolazi na pozornicu, če- 
stita svima, stiska ruku svakom članu MHKD. 


Drugi dan znatiželjni tražimo sudove drugog 
suca, — kritike! I taj je oduševljen! Preko tri- 
deset kritika, sve u superlativima u svim nje- 
mačkim novinama Berlina i svih većih gradova. 


Treći dan stupamo pred trećeg suca. Porota 
od dvadeset porotnika zauzela je pozornicu, na 
kojoj smo pred dvije večeri mi plesali. Ozbiljna 
stroga lica. Izriču sudove. Von Laban iznosi u 
lijepim mislima glavne dojmove prvog natjeca- 
nja i rezultate. Nije moguće umjetnost mjeriti 
ni metrom ni sekundama, nije moguće umjet- 
nost uspoređivati športskim bodovima. Umjet- 
nost jest i mora da ostane slobodna. Porota je 
u najvećoj neprilici, kako da sudi. Zaključeno 
je dakle, da se zasebno prosuđuju narodni ple- 
sovi, plesovi škola, plesovi solista profesionala 

oji su priznati umjetnici, i plesovi ostalih pro- 

fesionalnih plesača. Ističe, kako su se narodni 
Plesovi pokazali kao glavni izvor za stvaranje 
umjetnika, 'pa prozivlje prvu MHKD, da primi 
počasni dar i diplomu. Uz srdačne čestitke pri- 
ma Freudenreich u ime MHKD srebrni pokal, 
diplomu, medalju, i zahvaljuje na njemačkom 
jeziku riječima: »Gospođe i gospodo! Bila je 
želja MEKD, da pred međunarodnim forumom 
u stranom svijetu dokaže, da je hrvatska autoh- 
tona narodna kultura neiserpljiv, nepresušiv i 
ogroman izvor za umjetničko stvaranje u sva- 
kom smjeru. Ako je to Matici njenim čednim 
radom uspjelo u tako velikoj mjeri kao što je 
ovo prizanje na olimpijadi, — onda smo zado- 
voljni i sretnil« 

U ovo nekoliko riječi leži cijela tajna uspje- 


ha MHKD 


Njemačka je kritika to osjetila, — njemačka 
je kritika to priznala! U bezbroj članaka uivr- 
dila je kritika, da su narodni plesovi veza za 
međunarodnu uzajamnost i upoznavanje naro- 
da. Utvrdila je kritika, da su narodni plesovi 
izvor novih snaga za prezasićene, prisiljene, 
ishitrene i konstruirane proizvode kozmopolit- 
ske civilizacije. Utvrdila je, da se u narodnim 
plesovima krije životna šnaga narodna. Manife- 
stacijom autohtone narodne kulture Hrvati ispo- 
ljuju svoje narodne osobine, po kojima se raz- 
ikuju od ostalih naroda, oni svojom drevnom 
kulturom dokazuju, da su narod u najpotpu- 
nijem smislu riječi. 


nod 

MHKD pokazala je našim umjetnicima put, 
kojim treba da pođu u svom umjetničkom stva- 
ranju, ako žele s uspjehom raditi u međunarod- 
nom svijetu. Ako crpu svoje snage, inicijative i 
uzore u djelima zapadno-evropske kulture, tad 
je njihov rad iluzoran. Za Hrvate oni znače gu- 

itak, jer ne stvaraju onako, kako to osjeća 
narod, već ga svojim radom odnarođuju. Za 
vanjski svijet pak ne znače mnogo, jer takovih 
umjetnika producira vanjski daleko više i po 
broju i kvaliteti. Oni mogu nešto značiti u me- 
đunarodnoj kulturnoj zajednici samo onda, ako 
unose onakovih' vrjednota, koje su specifično 
naše, onakovih vrjednota, kojih drugi narodi niti 
imaju a niti mogu stvoriti. Ovu je činjenicu ja- 
sno i nesumnjivo utvrdila MHKD na međuna- 
rodnom natjecariju na olimpijadi u Berlinu. 

Zanimljiva je činjenica, da Nijemci u svojim 
stiliziranim plesovima časte seljaka, seljački rad 
i seljački svijet. Gledali smo plesnih scena, u 
kojima se ore, kopa, sije, žanje i mlati. Osjećali 
smo ljepotu tih scena, koje su usprkos umjet- 
ničkoj, glazbenoj i koreografskoj interpretaciji 
ostavljale dojam konstruiranosti. Nijesu to bili 
seljaci, koji su orali, kopali, sijali, želi i mlatili, 
— ne, to su bili strojevi, to je bila poljopri- 
vredna industrija. Osjećali smo, da im manjka 
pri tom poslu samo jedno, a to je — zemlja! 
Mi u našim plesovima nismo ni orali, ni kopali, 
ni sijali, ni želi, ni mlatili, ali zemlju su svi 
osjetili! Zemlja je stvorila vječni ritam sklada i 
ljepote, koji se je ovom zgodom manifestirao u 
narodnim plesovima, zemlja je stvorila sklad i 
harmoniju boja narodne nošnje, zemlja je stvo- 
rila one, koji su izazvali udivljenje u stranom 
svijetu, — zemlja, naša draga hrvatska gruda 
zemlje! A. F. 


OGLEDALO VREMENA U LIRICI 


(Petar Bakula, Vladimir Jurčić, Vlado Magja- 
rević, Novak Simić: Ogledalo vremena. Lirika. 
Zagreb 1956.) 


Od ličnog osjećanja besmislenosti života — 
Prolaznik — koje je karakteristično za poko- 
ljenja i pojedince na raskršću vremena, kada se 
više ne vjeruje u stare vrednote, a nove nisu još 
nađene, i od prikazivanja ličnog zbivanja u čo- 
vjeku, bez obzira na vanjski svijet — Bolesnik 
misli —, Mađarević preko nadrealističkih pje- 
sama — Ljuljačka lijenosti, Dosada, Mrtvac — 
prelazi na prikazivanje vanjske stvarnosti ona- 

ve, kako ona može izgledati čovjeku, koji na 
nju gleda kritički i sa određenoga stajališta. 
»Nalaženje smisla« naslov je čitavog ciklusa i 
potpuno odgovara idejnoj strani pjesama. Od 
bezvoljnosti i osamljenosti u prvoj pjesmi — 
»Sva su moja htijenja, sve su moje čežnje, samo 
nezrelo voće, samo sanja pusta« — dolazi se do 
»konačnog saznanja« »svijesni smo što hoćemo 


vxexr 


va prema životu. A stečen idejni stav nije još 
ušao u podsvijest, u njegov način primanja ži- 


vota toliko da bi pjesma, kao spontana reakcija 
cijele naše unutarnjosti na vanjski podražaj, 
bila jedinstvena, bez naknadnih svijesnih, 
ideoloških unesaka i korektura. Zato i jesu »Pro- 
laznik« i »Bolesnik misli« uspjelije od drugih, 
jer su iskren odražaj raspoloženja u izvjesnom 
času, bez korekture, dok se u drugima osjeća 
neka usiljenost — Djevojka — i rastrganost — 
Pokisli dojmovi — pa prema teme i necjelovi- 
tost. Osim toga ima na par mjesta neuspjelih 
izraza, koji kvare inače možda dobru sliku: 
Zrak je zagušljiv i truo 
Bez zvijezda je došlo veče 
Praznim ulicama grada 
Kiselo mlijeko teče. 
(Grad u magli). 
ili 
Tupi topot hoda, jači i sve glasniji: 
u mrak ulazi svijetlo škiljavo i smradno. 
U odsjaju je gomila crna i bezlična, 
i sve je tako sivo i bedasto i gadno. 
(Bakljada) 
ili 
Odmahuju kosom čvorugave ruke 
Miriše svježe pokošena trava. 
Svaki je zamah kraj jedne muke, 
u srcu pobuna kao zmija spava. 
Kosači 


Ovi se istaknuti stihovi doimaju kao nešto na 
silu umetnuto, kao nešto što nikako organski i 
neophodno ne izlazi iz prijašnjeg, čak kao ne- 
što što je sasvim vanjsko i što nema veze sa pri- 
jašnjim stihovima. 

Radi svega ovoga — a svemu je uzrok u pre- 
moći rezoniranja nad spontanošću stvaranja — 
pjesme ostavljaju dojam mucanja i kazivanja 
na preskok, a ne živog i plastičnog saopćavanja. 

Ondje kamo je u idejnom pogledu došao Ma- 
đarević, nastavlja Jurčić u svom ciklusu »Na 
novom kolosjeku«. On je našao smisao i sada 
ide kroz život novim kolosjekom. Njegovo je 
stvaranje, kako sam kaže, vođeno stvarnim ži- 
votom. I zaista, taj je ciklus niz portrea i skica 
iz suvremenog života. Tu su prostitutke, čistioci 
kanala, ulični prodavači, sluškinje, nosači, poli- 
cijski prognanici, umjetnici koji ne će da stva- 
raju zbog užitka ljepote i zbog plaće, posjetioci 
likorakih izložaba koji dolaze iz snobizma, či- 
novnici, studenti, đaci. Čitava je ta galerija opi- 
sana sa suosjećanjem za ie prezrene i poilače- 
ne i s mržnjom na snobove. Opisujući sve to dao 
je Jurčić različito uspjelih pjesama. Pored pje- 
sama »Ulična skica«, »Činovnici izlaze iz ureda«, 
»Pred slomom«, »Mrtvi salon«, »Proljetni šlager«, 
koje mogu da nas se dojme, jer su cjelovite i u 
sebi nemaju ništa nasilu i naknadno uneseno, 
ima i pjesama kao »Možda sutra«, »Propagan- 
da za narodno zdravlje«, »Dan šutnje u Njemač- 
koj<, »Post scriptum«, u kojima se osjeća prisi- 
ljenost i iskonstruiranost. One su više prigod- 
nice, i to dosta slabe prigodnice. Između jednih 
i drugih stoje ostale, koje se doimaju necjelo- 
vito, fragmentarno. 

Izvjesnih nejasnoća, koje se osjećaju kod 
Mađarevića i kod Jurčića — Kad dođe ljeto, 


Zimska idila, — a koje su nastale zbog toga što 
pjesma nije nastala iz unutarnjeg doživljavanja, 
što je napisana prije nego se potpuno iskrista- 
lizirala u jasnu predodžbu, — tih nejasnoća kod 
Bakule nema. U svom ciklusu »Rosa na asfaltu« 
opisuje on život hercegovačkog seljaka. Iako je 


kod njega uvijek jasno što hoće da kaže, ipak , 


se ni njegove pjesme ne doimaju jače od pjesa- 
ma prve dvojice. Osim nekoliko izuzetaka, sve 
su njihove pjesme više plod težnje za ilustraci- 
jom stanja današnjeg društva, naročito njegova 
naličja, i prema tome više hotimično stihovanje 
nego spontani revolt čitave unutarnjosti pjesni- 
ka protiv stvarnosti. Sve se one doimaju više 
kao ispravne konstatacije, kao fotografije, ne 
uspijevajući da nam nature neki stav prema 
stvarima koje prikazuju. Kao primjer tih pje- 
sama-fotografija, koje čine većinu pjesama ove 
zbirke, a koje nemaju ništa stvaralačko i za ko- 
jima“ se ne osjeća nikakva ličnost koja stvar- 
nost prima i koja na nju, kako bilo, reagira, ne- 
ka posluži pjesma »Sprovod trećeg razreda«. 
Unatoč toga što je ona potpuno jasna, što nema 
nijedne nedorečene misli i što potpuno odgova- 
ra stvarnosti, mi, pročitavši je, ne osjećamo 
ništa. Ne možemo niksko osjetiti, u čemu je ta 
tragedija i nepravda nanesena sprovodom  ire- 
ćeg razreda. A to ne možemo osjetiti zato, što 
je pjesma izazvana tek razumskom komnstataci- 
jom o velikoj razlici između arkada, cvijeća, 
crnine, posmrtnih govora i drugih rekvizita sve- 
čanih sprovoda i običnog sprovoda i jednostav- 
= groba trećeg razreda. Ta konstatacija nije 
pokrenula čitavo pjesnikovo osjećanje, nije obu- 
zela njegov unutarnji život i dovela mu intui- 
tivno pred oči uzroke toj razlici među sprovo- 
dima, nego je ostala samo suha konstatacija, 
koja je na papir mogla doći jedino kao fotogra- 
fija, hladna i bezizražajna, a nikako kao umjet- 
nička slika. A fotografija je samo materijal, koji 
i onako vidimo svaki čas; svemu tome treba ko- 
mentara, bez obzira da li je to fotografska snim- 
ka ili fotografija u stihu. Prava pjesma ne tre- 
ba komentara. Ona sama najbolje komentira 
svoj sadržaj i svaki drugi komentar samo smeta. 

Getrrti, i zadnji, dio ove zbirke je Simićev 
ciklus »Povorke«. On u zbirku unosi novi ton. 
Pjesme prve trojice međusobno su vrlo srodne, 
tako da je prilično teško pronaći lične crte po- 
jedinaca. Većinu njih je mogao ispjevati svaki 
od te trojice. Sve su one, kao plod težnje za 
ilustracijom tužne stvarnosti, impresionističke 
slike bijede i sirotinje. One nam daju poprečni 
presjek kroz stvarnost daju statički prikaz 
stvarnosti u izvjesnom trenuiku. Vanjski svijet 
kod njih je i poticaj i cilj prikazivanja. A kod 
Simića vanjski svijet nije centar prikazivanja. 
On nije pasivni promatrač i slikar impresionist 
i ne će da daje međusobno odvojene snimke i 
odlomke života, nego hoće da nam dočara cje- 
lokupan utisak, što ga na nas čini taj život sa 
svim svojim momentima. hoće da prikaže dina- 
miku tog života — Džungla, Automatski bife, 
Dancing —. Prema vanjskom svijetu on nastupa 
aktivno: on ima da mu služi kao sredstvo, ko- 
jim će izraziti svoj stav i svoju pobunu protiv 
stvarnosti — Hoću moje mjesto na suncu, Hr- 

vatskom seljaku, Apostatstvo krvi, Zakrpljena 
ljubav, Seljaci, Poema o ocu u željezari. — Ni 
njegove pjesme nisu sve uspjele. Takve slabije 
su na pr. »Cipele« i »Smrt muha«, iza koje osta- 
je neki neodređeni osjećaj kao kad čovjek ne 
zna bi li se smijao ili bi plakao. 

Vjekoslav Pavešić 


HORVATOVA »ČETRDESETOSMA« 


(L—1I. Izvanredno izdanje »Matice Hrvatske« 


1934.-35.) 


1848. je bez, sumnje jedna od najznačajnijih 
godina u životu Hrvatske (i individualno i kao 
odsječka Evrope). Ta godina ima isto takovo 
značenje i za Evropu i može: se reći za cijeli 
kulturni svijet: pod jakim pritiskom reakcije 
liberalizam dobiva nove životne snage, jača se 
i razgranjuje poprimajući istovremeno različite 
nijanse, prema životnoj sredini. Otuda i tako 
raznoliko tumačenje evropskih ideja i dogođa- 
ja 1848. godine. Te se godine jače formira rad- 
nički i seljački stalež, prvi zbog jačeg zahvata 
kapitalizma, a drugi pod teretom feudalističkih 
tradicija, a ujedno se kristaliziraju neki nacio- 
nalizmi (Njemačka, Italija), među kojima i na- 
čela hrvatskog nacionalnog: pokreta kao izvje- 
sne reakcije na magloviti ilirizam. 1848. pada i 
znamenita  Jelačićeva odluka za hrvatsko se- 
ljaštvo, kojom se ono oslobađa »od tlake go- 
spodske i daće urbarske i desetine crkvene«... 
I Hrvati — kako kaže autor — hvataju te go- 
dine po prvi put za žbice kola svjetske historije, 
postavljajući ujedno temelje svom političkom i 
nacionalnom životu za cijeli jedan vijek. Te se 
godine rađa moderna suvremena Hrvatska, hr- 
vatska demokracija. Pogrješke prve hrvatske 
revolucije imaju još i danas aktuelnu vrijednost 
dokumenta. 1848. je vrlo poučna godina, i uspo- 
redimo li je sa 1918. i 1928. porazuju nas slič- 
nošću u nebrojenim momentima. Iz ovih neko- 
liko misli iz predgovora bit će čitateljima do- 
voljno jasna zamašnost događaja te slavne go- 
dine, pa će svatko, koga zanima dokumentirana 
politička povijest i tko je s pažnjom pročitao 
ovu (kako je autor skromno naziva) »reporter- 
sku šetnju u vrijeme prije 80 godina«, spontano 
zaželjeti, da što prije uzme u ruke »Političku 
povijest Hrvatske«, novu Horvatovu knjigu, ko- 
ju će ove jeseni izdati Binoza svjetski pisci. 

Horvatova  »Četrdesetosma« ima tri dijela 
(Proljeće, Ljeto, Jesen). Shvatljivo je, da je na- 
šemu  »političkom  proljeću« posvećen najveći 
dio. Već i sam takav raspored glavne građe 
upućuje na to, da su i detalji dobro komponi- 
rani. S četiri centralne ličnosti (idejno), sa če- 
tiri tipa: Jelačić i Gaj, dvije političke suprot- 
nosti na jednoj strani, suprotnosti po karakteru, 
temperamentu i pogledima, te mladi Radovan 
Bolić i Pavel Mihun, dvije — da tako kažemo 
— nepolitičke, promatračke suprotnosti na dru- 
goj strani. Dinamika i statika. U moru lica i 
događaja. Lik bana u svoj čovječnosti, te: oštroj 
aktivističkoj crti i u tragičnoj dvojnosti teške 
borbe: lojalnosti prema prisegi ili lojalnosti pre- 
ma idealu, postaje nam blizak i drag. U njem 

kao da su u potpunosti utjelovljene tadašnje 
hrvatske težnje! Ban i mladi romantik Bolić po- 
vezuju svojim ličnostima (sanjama, pismima, 
razgovorima, prepirkama) mnoštvo događaja i 
daju jedinstvenu sliku, shemu zbivanja, od prvih 
zametaka važnih događaja do banove samoob- 
mane i Bolićeve gorke spoznaje: »Kuda da kre- 
ne, kuda iz ove tmuše?« Ličnost Lj. Gaja za- 
hvaćena sa svih strana: od najširih političkih 
vidika i najsmionijih sanja do ucjenjivačkih pO- 
dviga i obiteljskih razgovora, iskače neobično 
plastično, vrlo je psihološki uspjela i bila bi 
nada sve sjajan materijal za romansiranu bio- 
grafiju, kojoj je autor fino ocrtao glavne kon- 
ture. Masa ličnosti ocrtana je u uspjelim obri- 
sima: mervozni, zamišljeni Vraz, pun života 
Freudenreich, Šulek, koji ne umije bez pera for- 
mulirati svojih misli, Kukuljević, kojega mori 
osjećaj »da 1 u Zagrebu svatko vuče na svoju 
stranu« (kao da je svjedok današnjice!), i t. d,, 
it. d. Predaleko bi nas zavelo izbrajanje čitave 
plejade tipova Hrvata i tuđinaca, ali ne može- 
mo propustiti, a da ne naglasimo: nema ni ied- 
ne blijede figure, sve su dane kao živa bića! 
Događaji ocrtani živo i s uzbudljivošću momen- 
ta, i veći i sitniji, ponekad sa značajnim sitni- 
cama odaju izvrsnog poznavaoca opisanog vre- 
mena, pa treba požaliti, da autor nije djelo pi- 
sao s pretenzijama na roman, podcijenivši tako 
(mnogim partijama ovoga djela dokumentiranu) 
svoju umjetničku snagu. Po svemu sudeći Hor- 
vatova umjetnička domena je historijski roman 
(moderni historijski roman, uslovlien dubokim 
i opsežnim poznavanjem predmeta), pa u nioj 
i treba da izreče svoju umjetničku riječ, da 
uglazbi svoju životnu simfoniju. U »Četrdeset- 
osmoi« pali su prvi taktovi, prvi zvuci, koji po- 
tresaju. ' 

H.P. 


PRIPOVJEDAČ LAĐARSKOGA ŽIVOTA 


Mladen St. Đuričić, Kapetan Tise 


Pripovjedalački rad književnika Mladena 
Đuričića, sakupljen u nizu većih i manjih proz- 
nih knjiga (»Na talasima<«, »Vodozemci«, »Poki- 

ana jedra«, »Deveti val« i dr.), zauzima sva- 
kako posebno mjesto u modernoj srpskoj prozi. 
Đuričić se prvi i dosada uglavnom jedini posve- 
tio slikanju sasvim novog i još djevičanskog 
ambijenta: vodama i životu na njima. U svojim 
oporo, tvrdo, robustno pisanim novelama on je 
obuhvatio lađarski život pun promjena, napora, 
radosti i tuge, pun tajanstvenih opasnosti, ali i 
divlje, elementarne ljepote prirodne, koja . nije 
nagrđena i osakaćena prisustvom i suradnjom 
ljudi. Putnički i teretni brodovi po Savi, Duna- 
vu i Tisi nose sa sobom različite, često tužne i 
bolne, a često lakomislene sudbine Đuričićevih 
likova, kojima je život gotovo uvijek maćuha. 
Ima nešto osebujno i neposredno u toj konden- 
ziranoj, sažetoj (sa škrtim opisima i dramatskim 
dijalozima, ali sadržajnoj, konkretnoj, dinamičnoj 
i živoinoj) prozi voda, vjetrova, golih savskih 
i dunavskih vrbika, prudova, oluja i zanosa, 
koja zahvaća i »Kapetana Tise«, prvi i dosada 
jedini Đuričićev roman. Teku vode i nose na sebi 


nepoznate, krvave, ranjave ljudske sudbine, ži- 
vote, nadanja, bolove i sreće, a ispod voda ko- 
iuraju se prazne ljudske lubanje, koje bridi 
mul;, ribe iskaču na pličinama i brodovi su 
ogromne, diluvijalne nemani, koje stravično kri- 
če u burna, mračna, daždovita predvečerja bez 
zvijezda i bez mjeseca. »Kapetan Tise« analizira 
kaotično, poslijeratno vrijeme, kad su stare vri- 
jednosti bile porušene, a novih još nije bilo. Pi- 
san sav u, za jednu oktavu previsokom, nacio- 
nalističkom tonu, on je pun neobično uvjerlji- 
vih, živih, lijepih i snažnih slika, koje se ređaju 
kao na kinematografskom platnu. Poslije krva- 
vih i mučnih godina ratovanja, stradanja i bi- 
jede dolaze godine stabilizacije, relativnog mira 
i nade u novi progres, koji će obnoviti sve ono, 
što su četiri godine nehumanog, besmislenog 
zvjerskog rata uništile. Trebalo je graditi izno- 
va. Na »Pokošenom polju«, poslije sablasnih go- 
dina ratnih i poratnih strahota, pokušao je Bra- 
nimir Ćosić ostvariti svoju koncepciju o novom 
društvu, koje ima doći. Mladen Đuričić nošao ie 
istim putem i došao gotovo do istih zaključaka. 
Novo doba je donijelo poljuljani moral, lažnu 
jednakost, perfidiju, puzavost i korupciju. De- 
nuncijanti i korupcionisti, »polipi« F. Gladkova, 
uspjeli su narinuti se u prvi red i postaviti svo- 
je sebične interese pred interese cjeline, naroda i 
društva. Ćosić je jedak, bridak i sentimentalan u 
isto vrijeme u borbi, u kojoj osjeća, da je sla- 
biji, i koju je platio svojim životom. Đuričić 
nije revolucionar (bar ne u onom smislu, u ko- 
iem je to bio Ćosić posljednjih godina svoga 
književnog rada). Hladno, narativno, analitički 
opisujući događaje, koji se ređaju jedan za dru- 
gim u kauzalnom nizu, Đuričić ne optužuje di- 
rektno, ne prijeti, ne vrijeđa, nego pušta doga- 
đaje da govore sami za sebe. Možda je to uzro- 
kom izvjesnoj hladnoći pojedinih scena. Đuri- 
čić nije ličan ni onda, kad bi ličnost oživjela 
akciju i dala joj snažniji, neposredniji zamah. 
»Kapetan Tise« je roman o puzavcu, karijeri- 
stu, intriganu, glumcu i lašcu, koji zida svofu 
arijeru na životima drugih. U drami »Preko 
mrtvih«, koja ie u svoje vrijeme bila pogrešno 
uspoređivana Krležinim Glembayevima, zalazi 
Dušan Nikolajević u taj isti svijet bezobzirnog 
napredovanja prema cilju, bez obzira na iauke, 
koji prate to napredovanje. Rat ie izbacio iz ko. 
lotečine ustaliene predrasude i društvene okvire, 
koii su važili stoljećima. Po svojoj književno 
orijentaciji konzervativan. protivan formalno i 
sadržajno (bolie rečeno idejno) novim knjiižev- 
nim stremljenjima, gravitirajući k predratnot 
srpskoj književnosti, s kojom ga veže izvjesni 
patriotski patos. nesumnjivo superioran kniižev- 
nik. Đuričić stvara svoj opus o lađarima nizom 
knjiga, koie se nadovunjuiu ijedna na drugu. 
»Kapetan Tise« je tedna epizoda u tom, punom 
iznenađenia. šarolikosti i novosti životu. koji 
pruža književniku vrlo zahvalan materijal u 
svakom pogledu. Roman daje dojam novele, 
možda zato, što ie vremenski ograničen na ne- 
koliko sati. možda zbog svoje malo rastegnute 
kompozicije. koja sili čitaoca na upornu pažniu. 
Kapetan Raiko. glavno lice romana, na miesti- 
ma s jakim satiričkim elementima, spada sva- 


kako među najuspjelije Đuričićeve tipove iz nje- 
gove lađarske galerije. U pijanom zanosu porat- 
nih dana, kad je pala velika, stara Monarhija i 
kad su oko Tise nikle male, mnoge, nove države, 
kapetan Rajko je znao, što hoće, i postigao je 
ono, za čim je išao. Njegov lik uglavnom pripa- 
da današnjem vremenu, kad se apstrahiraju neke 
arhaičnosti, koje je pisac opleo oko njegove bio- 
grafije. Između njega i kapetana Kostića, borca, 
odgojena u sasvim drugom duhu, koga je novo 
doba uznemirilo, stebilo i zaprepastilo, dolazi 
do akutnog sukoba, koji svršava Kostićevim po- 
razom. Možda je malo nezgodna autorova inter- 
pretacija naročitog »kapetana Tise« (Rajka), koji 
je zato, što je neskrupulozan. kao stvoren za 
>kapetana Tise« (jedino i isključivo). Sama po 
sebi ta korupcionistička Tisa nije se mnogo raz- 
likovala od drugih rijeka. Ogromna i briljantna 
strana i naša ratna književnost, u koliko se pro- 
tegla na pozadinu i na ratne posljedice, najbolji 
je dokaz o strahovitom moralnom slomu, koji je 
nastupio poslije rata. Tome nisu krivi pojedini 
narodi, nego ratne strahote, koje same u sebi sa- 
drže najzvjerskiju amoralnost i koje zato demo- 
raliziraju sve, što zahvate. Treba istaknuti, da 
Duričićev roman nije pisan jednostranom crno- 
bijelom tehnikom, nego da nastoji psihološki pro- 
dubiti i protumačiti ljudska djela, odnose i po- 
stupke. Kao cjelina, on daje vrlo snažan i dina- 
mičan dojam, iako u njemu ima poglavlja, koja 
pate od pomanjkanja radnje i koja se ponavlja- 
ju. Pored »Ženidbe Milića krmara«, »Lažova« i 
novela iz knjiga »Vodozemci«, »Na talasima« i 
»Pokidana jedra«, »Kapetan Tise« ulazi u gale- 
riju najboljih Duričićevih proznih ostvarenja, 
koja sasvim sigurno ne podliježu vremenu. Na- 
ročito treba uzeti u obzir Duričićev jezik, kori 
je poglavlje za sebe. Sirov, jedar, sočan i tvrd, 
on nastoji sasvim prodrijeti u ambijenat, koji 
obrađuje, dajući svojom ljepotom, čistoćom i 
jednostavnošću osebujni ton prozi ovog istaknu- 
tog srpskog pripovjedača, koji se sada nalazi u 
najboljem naponu svoga književnog stvaranja. 
Lađarski genre je bogat, širok i uvijek se obna- 
vlja, jer se vremena mijenjaju i generacije s nji- 
ma. On pruža književnoj senzibilnosti Mladena 
Duričića uvijek nove dokumente i izvore, skre- 
ćući je od časnika i njihovih života, koji su do- 
sada najjače interesirali Duričića, sve više pre- 
ma hiljadama krvavih, izranjenih i patničkih 
sudbina matroza, nosača i brodske posluge, koje 
svojom ogromnom, sablasnom bijedom i straho- 
iom sasvim zasjenjuju male, individualne tragi- 
ke pojedinaca, bile one i najkrvavije. To je po- 
irebno uočiti na kraju romana »Kapetana Tise«<, 
koji referira o katarzi i slomu jednog plemenitog 
i poštenog čovjeka (ne i jedinog), kojega je zga- 
zilo novo doba. 

Ivo Kozarčanin 


O JULIJU BENEŠIĆU 


Pred polazak iz Poljske sreo sam kod Ju- 
lija Benešića nenadano Josipa. Wittlina, svog 
krakovskog prijatelja, kojeg ne vidjeh već 
nekoliko godina. On je, kao i ja, surađivao u 
grupi »formista«. Ta je grupa okupljala oko 

sebe nekad najizvikanije ljude, Czyžewskoga, 
Jasienskoga, Mlodožefica i Witkiewicza, koji 
su u poljskoj umjetnosti izazvali čitavu revo- 
luciju i pravu buru. Wittlin je svojim proti- 
vuratnim potresnim »Himnama« ostavio na svi- 
ma nama dubok utisak, a u poljskom konzer- 
vativnom dijelu javnosti bio je pozdravljen, 
poput ostalih kolega, kao čudak, koji ne može 
mirovati. Stoga, kada se nađosmo kod Bene- 
šića, upitah ga, da li je on zaplovio u mirno 
lazurno jezero, ili je staloženi i sijedi Benešić 
izbio odjedamput na uzburkano more avanture. 
Pokazalo se, da je Benešić. Naime, on je odlu- 
čio sasvim ozbiljno, nemajući još ni dinara, 
izdavati u Poljskoj, za vremena sve veće krize, 
jedan iza drugoga prijevode slovenskih, hr- 
vatskih i srpskih književnika, počevši od Ču- 
branovića pa sve do Krleže i ostalih. Sasta- 
vljajući ovaj prikaz Benešićeva rada u Polj- 
skoj te iznoseći o tom svoj dojam, sjetih se 
podjedno  Wittlinova članka u varšavskim 
Wiadomošcima Literackima. Witilin je, pišući 
iamo o slikaru Czermafiskome (koji naslika 
Pariz, ne kao »Ville Lumičre« već kao »Pa- 
ris morne«, bez Panteona, bez Notre-Dame i 
Louvra) napisao i ovo: 

»Valjada nema čovjeka, koji ne zavarava 
vlastito pamćenje. Ako je bio u Rimu, pre- 
tvara se sam pred sobom i pred drugima da 
je najbolje zapamtio Vatikan, baziliku sv. Pe- 
tra ili Forum Romanum. Iz Mletaka je naj- 
dostojnije sjećati se palače duždeva i bazilike 
Sv. Marka. Ne osporavamo značaj i intenziv- 
nost tih uspomena. Ipak moramo naglasiti, da 
najbrže venu uspomene takovoga tipa, jer ih 
nastojimo zadržati pod svaku cijenu. Zato 
mnogo dulje traju uspomene imponderabilija, 
do kojih trajanja uopće nam, naizgled, nije 
stalo. Ako nismo umjetnici ili djeca, nerado 
priznajemo njihovo opstojanje. Samo se umjet- 
nik ne stidi vulgarnosti. Ne stidi se priznati, 
da se iz Rima najbolje sjeća bojadisanih kola, 
natovarenih kamenjem, i konja, koji vuku ta 
kola, te zveckanja zvončića, kojima su na- 
čičkani ti konji. Cijela Firenca, kao živa, 
iskrsava pred očima umjetnika, kada se sjeti 
lakiranih  cilindera_ tamošnjih  fijakerista. Ne 
treba biti Proust, da se ne omalovažuju uspo- 
mene, jer je od cilindera firentinskoga koči- 
jaša bliže do Battistiera i Duoma, negoli od 
razglednica i fotografija tih znamenitosti, za 
kojima čezne duša sa poljskoga Mazovša. Treba 
najprije ugristi kus onoga što se zove svaki- 
dašnjost, pa da se osjeti okus cijele Firence 
i čitavih Mletaka. Otvoreno priznajem, hoteći 
uskrisiti u sebi Mletke, da nastojim sjetiti se 
prije svega neobičnoga zvuka vlastitih koraka 
na mletačkim ulicama. U nijednome gradu 
svijeta ne odjekuju čovječji koraci tako kao 
tamo, gdje je pod kamenjem voda«. 

Nadovezujući na ta Wittlinova mletačka 
razmatranja, odista se čovjek najprije sjeća 
onih nenadanih, u prvi mah posve beznačaj- 
nih kontrasta. Tu Vatikan, onamo bazilika Sv. 
Petra i Forum Romanum, a najedamput po- 
kraj svega toga truckaju škripeći crveno obo- 

jadisana kola, puna šljunka, i kljusad, načič- 
dao zarđalim limenim zvončićima. Ili vam 
se najedamput pomalja daščara usred Pariza i 
kočijaši s cilinderom na glavi duž starih ulica 
Firence, a u Mlecima koraci ti čudno odjekuju 
negdje ispod pločnika, kao u kakovoj bačvi. 
Sada zamislite, na mondenim estradama Var- 
šave, koja — brujeći akordima chopinijade i 
Szymanowskoga te uz kakafonični prizvuk 
originalnih crnačkih jazz-banda — prepire se 
o Gideu, Cocieau-u i Aleksjeju Tolstoju, a 
davno je već naučila napamet Tassov »Oslo- 
bođeni Jerusalim« i Ariostova »Orlanda Mahni- 
toga«, vidite najedamput bivšega intendanta 
zagrebačke Thalije te jednoga od urednika 
nekadanjeg »Savremenika«, Benešića, sa za- 
prašenim Mibenom teža, Hektorovićem i Ma- 
tavuljem u ruci. 

Kada se već tu povela riječ o Varšavi i 
Poljacima, jasno je samo po sebi, da nam se 
odmah ex officio nameću razglednice i čitanke 
o velikim trenutcima i znamenitim muževima, 
to jest o Sobjeskome ili kralju Batoryju, 
emiru Rzewuskom ili Towianskom, o Wawelu 
s Mickiewiczovim kostima, o Pilsudskome i 
belvederskim danima, te o slavnome torunja- 
ninu Koperniku, a da izostavimo ledeni sibir- 
ski martirij i Hoene-Wroiiskoga, slikare Petra 
Michalowskog, Zaka i, recimo, zlatnokosoga i 
nježnog _ Fugenija Ejbisza. Drugdje su opet 
čuveni Manchester, fjordi, Aldous Houxley i 
Bertrand Russel, a na trećem mjestu nešto 
drugo i treće. U sjeni tih očiglednosti i uza- 
jamnoga prožimanja kontrastA kriju se, kao 
sitna  zrnašca, sastavne ćelijice vremena i 
stvari. Dakle, krije se pravo naličje također 
poljske literature, u koju se uzidao i Julije 
Benešić kao jedna od njenih cigla. 

Kao što Zagreb Ilicu ili Lenjingrad Nevski 
prospekt, tako i Varšava ima svoju staru Mar- 
šalsku ulicu; jedino što je ta Maršalska šira 
i dulja negoli Ilica, a u izlozima je više bo- 
gatstva, varijanata i raskoši, više Evrope, ali 
je u biti sve slično onome s Ilice, ako ne i 
posvema isto, kada se snizi skala, to jest: bo- 
gaistva, proizvedena u najširoj zajednici, iz 
kojih — kao iz grožđa pod prešom — teku 
najsočniji slatki mlazovi profita na nepce po- 
vlaštenoga pojedinca. Tu Maršalsku ulicu pre- 
sijeca negdje iza Jersalemskih Aleja, Hoža 
ulica, prilično mirna, jer_ nema, iako je do- 
sadno rastegnuta, tramvaja i veće prometne 
buke. Upravo na toj Hožoj (što, prevedeno 
na hrvatski, znači: kreposnoj) ulici, u sjeni 
kiklopskih  očiglednosti  Poloniae Restitutae, 
susretoh se prije šest godina s krepkim Ilo- 
čaninom, krupna stasa, s upadnim lukovima 
dviju vranih obrva iznad brušenoga cvikera 
ie s isto takovim podšišanim brčićima duž 
prijazno ošmjeki jtvih, malko ispupčenih usa- 
na, dok se široko tjeme laštilo ispod sedefasto 
srebrnih žica kose, prebačene s jedne strane 
na drugu, kao kakav svileni zastorčić. 

— Izvolite, gospodine Kulenoviću. Upravo 
sam vas čekao, — ispunio je tiho sobu glas 
Julija Benešića, kad uđoh. 


— Evo baš imam u ruci Matavuljeva »Ba- 
konju fra-Brnu«. Hoće li se moći prebroditi 
jezične teškoće? Na primjer, šta bismo s tim 
Bakonjinim  »menikarce«, »tebikar« i >pri- 


.Juba«. A to su najmanje komplicirani oblici 


za prevodioca. Tu je Matavuljev jezik isklesan 
kao iz nekakva naročita kamena. Ne izraziti u 
prijevodu kolorit, nuance i karakter njegova 
Jezika, znači uopće ne prevesti Matavulja. Eto 
na primjer: 

»— A vra-Brne je čovik duševan!« 

>— Lipa mi njegova duševnost, kad odire 
ljude kamatom. Ja znam da po svima našim 
župama nema prijuba imućnijega čovika, koji 
mu ne duguje, niki po sto, niki i po dvista 
i trista talira sa četrnajst po stol« 

A kako je ovo plastično i kakav ima stil: 

»Jere Jozov Jerković, Brzokus, Kušmelj 
bješe štaponog, vrata kao u divokoze, glave 
okrugle i tvrde da je mogao njome bukovu 
dasku razbiti. Riđi mu brci zatiskivahu no- 
zdre.« 

Ili: . 

»Poslije Bakonje najmiliji bješe materi 
Škembo (ili Roko), djetence od četiri godine. 
Pošto bi se Kušmelj isplakao, uzela bi ona 
Škemba preda se, pa mu počni ovako tepati: 

— Evo, ko će biti naš redovnik, naš biskup, 
naša kruna!... Je li da oces, moj kopicane 
(kopreane)? Ja šam maji, maji, maji, maji, 
pa cu biti viki, viki, viki, pa cu biti bikup, 
bikup. bikup!... Duso materina, sice mate- 
rino, diko naša!... — Pa onda: cmok! emok! 
emok! ižljubi ga i ljuljuškaj, dokle ne za- 
spi....< 

Ii: 

>— Poaralo crkvu, duovnici! 

— Poaralo crkvu! 

Fratri s njime potekoše, ali gvardijan za- 
stade, zakolijeća se i pade nauznak, kao svi- 
jeća.« 

Tako je tekao razgovor u prostranoj i svi- 
jetloš, dobro naloženoj sobi s mekanim fote- 
jima i s pisaćim stolom u uglu, na kome je 
stajala čitava hrpa korespondencije, dok je 
telefon sa strane nekoliko puta prekidao maš 
razgovor, a s protivne strane, na posebnim 
&tagčrama, prisluškivalo nekoliko stotina knji- 
ga, među kojima se smješkao Matoš i među 
kojima se našao čak i Batušićev svežnjić »Zbilo 
se čudo u gradu«. Podjedno je nasred sobe, 
ispod secesijnog lustera, na masivnome stolu 
od orahoyine, široko zinula pepelnica, u koju 
se trunio pepeo, dok se nad njom krivudavo 
pušila prava »Drina« i pjenušile sa strana 
dvije neizostavne flaše piva, kolikogod sam 
se puta sastao s Benešićem. Najednom je 
ustao, priveo me jednoj saksijici i upitao, da 
li znam, šta je to. Nažalost nisam znao. Bio 
je to bosiok. Bosiok u Varšavi, koja nema ni 
imena za taj cvijet. 

Tako je Benešić prije šest godina, u toj 
sobi s bosiokom, zasnivao prevođenje na polj- 
ski slovenskih, hrvatskih i srpskih spisatelja, 
nemajući još ni prebijene zlotije ma otkud 
bilo za te svrhe, dok lični njegovi prihodi bili 


su dovoljni samo za život, koji vodi u Var- 


šavi, pa nije moglo biti govora o tome, da 
—————X 


sam finansira poduhvat. A kad je uvjeravao, 
da će taj poduhvat izvoditi na posve netrgo- 
vačkoj osnovi i da će početi sa »Smail-agom«, 
»Dubravkom« i »Jeđupkom«, te razdati veliki 
broj knjiga badava, i nehotice se pred čo- 
vjekom zavrtjela vjetrenjača i pomaljao se 
don Quichotte, ne s kopljem, već s krhkom 
slamčicom u ruci. Konačno se nađe i mecena 
s nervus rerum gerendarum, kojega sada resi 
zasluženi orden, i dade Benešiću zaista vrlo 
skromnu svotu unatoč toga što je glasila na 
funte sterlinge. To je bilo dosta za početak, i 
tako je Benešić, nakon dvije godine priprema, 
prešao u fazu realizacije, te objavio odista, 


<-kao prvi svezak Mažuranićevu »Smrt Smail-age 


Čengića«, iza koje se dosad redovito nižu na- 
redna izdanja po utvrđenom rasporedu. Na taj 
način riječ postade tijelom, i umjesto vjetre- 
njače imamo. već osam svezaka pred sobom, a 
umjesto romantičnog don Quichotta imamo 
urednika biblioteke, koja — nakon izdanih 
sedam knjiga — sprema naredne publikacije, 
kojima će popuniti svoj rad i tako ga za- 
okružiti da stvarno daje Poljacima pregled 
dosadanjega književnoga stvaranja na sloven- 
skom, hrvatskom i srpskom jeziku. 

Benešić se iznevjerio tradicionalnoj Hožoj 
ulici. Sada stanuje na Mokotovu. To je neka- 
danja periferija, a sad najmodernija nova 
arhitektura Varšave. Iznevjerio se komotnome 
prizemlju s Hože ulice i sada se svaki dan 
diže liftom na treći sprat kroz stubište zgrade, 
koja je jedan od posljednjih izraza građevi- 
narstva Poljske. U njegovoj se bećarskoj sobi 
dalje krivudavo puši prava »Drina« nad pe- 
pelnicom i sa strana strše po dvije flaše piva, 
ali nije više taj sijedi bećar sam. Sada u nje- 
govoj sobi razgovaraju s njim čistim poljskim 
jezikom stari mu znanci i omiljenici: Ivo Voj- 
nović, Sremac, Matoš, pa Gundulić, Mažuranić, 
Čubranović, Bora Stanković i Cankar. Razgo- 
varaju iz grobova. A uskoro će razgovarati 
s njim i zažuboriti najnovijim manirima polj- 
skoga zvuka i oni, koje možemo još žive i ne- 
sijede sresti na Ilici, na Terazijama i na sva- 
kom slovenačkom proplanku. 

Dok je do toga došlo, Benešićev je zadatak 
bio težak, jer: koliko Poljaka zna hrvatski je- 
zik, da bi mogli prevoditi? A ukoliko ga i zna, 
to još ne znači ništa, budući da uistinu prevesti 
književno djelo znači napisati ga još jedamput 
isto tako dobro i nadareno. Gdje naći te ljude 
i kome povjeriti posao, da ne bude poslije od- 
bacivanja gotovoga rukopisa, a poradi tog dan- 
gube, nesporazuma i eventualnih troškova? A 
to je vrlo moguće, kada se uzme u obzir, da 
je grafomanija danas epidemična pojava, pa 
gdjegod se čovjek okrene, ima po dva preten- 

enta, koji traže afirmaciju i novaca. Pri tom 
ne treba smeinuti s uma, da su Poljaci veoma 
izbirljivi, jer već dugo, mnogo i dobro pišu, pa 
imaju ukusa, a jezik im je davno postao ne- 
obično razgrađen i savršen instrumenat s ne- 
ograničenim mogućnostima varijanata, zahva- 

ljujući razvoju tijekom = četiristogodišnjega 
književnoga stvaranja u trajnome kontinuitetu 
rada te stalnome dodiru s ostalim markantnim 
reviranjima sviju ostalih, tako zvanih, velikih 
iteratura svijeta. Poljacima se stoga ne može 
bilo šta i bilo kako servirati. Oni na svome je- 
ziku, u kvalitativno i stilski istovetnoj formi, 
mogu čitati i stvarno čitaju skoro bez zakašnje- 
nja gotovo sve što izlazi vrijedna ispod ljud- 
skoga pera, počevši od najrjeđih starokineskih 
i hinduskih pjesama pa sve do islandskih saga 
i najnovijih djela, kako građanskih Vart pour 
Vartista, tako 1 proleterske programatsko-utili- 
tarističke avantgarde. Dapače su prevođeni, i 
to prije dvadeset, trideset, pedeset i više godi- 
na (poneki gotovo u cijelosti) takovi nerenta- 
bilni »suhoparnici«,x kao što su Montaigne, 
Kant, Hegel, Marx, a da ne govorimo o suvre- 
menima, i imaju čitalačku publiku također 
među nefilozofima, to jest među običnim gra- 
đanima i, šta više, radništvom. Poljaci ne pro- 
puštaju priliku da odmah prevedu svaku zna- 
čajniju stvar, koja se pojavi na svjetskome 
tržištu. Prijevodi su većinom uspjeli te na knji- 
ževnoj visini, jer obično prevode nadareni 
književnici s već istančanim ukusom i s pisme- 
nošću, razvijenom do visokoga stepena. Na to 
aze i izdavači i šira publika, a naročito nedi- 
etantska kritika, pa se na taj način stvorio či- 
tav štab dobrih prevodilaca, među kojima se 
nalaze i Wittlin, Wat, Iwaszkiewicz, Aniela 
Zagćrska, Boy-Želenski i još čitav niz najspo- 
sobnijih pera. 

Dakle, Benešićev je pothvat morao sve to 
uzeti u obzir, ako je htio da ima neospornu 
kvalitetu, a Benešić je to htio i pod cijenu kraj- 
njega napora. Uz sve to, činilo bi se, da nema 
nišia lakšega nego li početi s poslom i odmah 
postići cilj, jer tu su prevodioći na izbor, tu 
je publika, koja se interesira svim i svačim, a 
na poljskome jeziku nema niti Gundulića, niti 
Hektorovića, a kamoli Kranjčevića, Vidrića, Kr- 
leže te ostalih. Nažalost ni jedan od prevodila- 
ca, koji bi mogli doći u obzir, ne zna hrvatski 
jezik. Zna ga nakaradno, kao i svoj zavičajni, 
pokoji Poljak, bivši nekadanji austro-ugarski 
beamter iz Bosne, ili pokoja njegova tetica sa 
svojom kćerkicom. A takav se pokoji beamter 
na mirovinskom ladanju u zavičajnome Chrza- 
nowu ili kojem drugom Plocku dao sa svojom 
teticom i njenom kćerkicom na lijepi književni 
posao: na policama sveučilišnih knjižnica pau- 
čina zaboravi je uplijesnila njihov »klasični« 
prijevod »orijentalno-južnjačkih pjesama jed- 
noga puka« Tako se upropastila prije dosta 
godina i ona iskra interesa, koja je još tinjala 
u pepelu decenija nakon što je ukresaše u 
Poljskoj za naše narodne pjesme Mickiewicz, 
Zaleski i Brodzifiski sa svojih nekoliko super- 
lativnih redaka i sa dva tri prijevoda prema 
ruskoj i, kako se čini, talijanskoj verziji, koju 
nađoše na tim jezicima kao kakav dragocjeni 
raritet. 

Očita je bila sva težina odgovornosti, koja 
izbi već kod samoga traženja prevodilaca na 
književnoj visini. Javila se nekolicina dobrona- 

mjernih diletanata, među njima i sijedi dobri- 
čina s prijevodom »Osmana« na papirićima za 
recepte, da bi izgledalo što književnije. On je 
nekad živio u Bosni kao austrijski liječnik, pa 
se malo zabavio i srokovima, a njegov barok 
bio je odista barokan. šta je tu sada mogao 
Benešić? Pri tom, unatoč čak Mickiewiczovom 
interesu te nizu kasnijih komplimenata i »pri- 
kaza«, naša je književna stvarnost bila nadalje 
nepoznanica za Poljake, od kojih nas dosad 
ograđivao zid onih žalosnih prilika i one stvar- 
nosti, koja ni kod drugih nije budila veći inte- 
res za književna previranja na Balkanu. A de- 
šava se da i katedarski čovjek upita (autenti- 
čan slučaj između Benešića i jednog sveučiliš- 
nog profesora u Varšavi), iko su i šta su ti ljudi 
u toj zemlji, koja — prevedena na poliski — 
treba da znači (kako nagađaju) Jungo-Slavija, 
to jest Mlada Slavija od njemačke riječi jung 
— mlad, o kojoj oni tek toliko znaju, da po- 
stoji i da je prijateljska zemlja, u koju je pu- 
iovao ministar Beck, dok ne mogu da pravo 
shvate, o kakovim je novim Slavenima govor, 
kad oni poznaju samo davne. Dok tako nagađa 
i po koji katedarski čovjek, među širim sloje- 
vima provincije nije bila rijetkost, da se ras- 
prostranjivalo mišljenje, da su ti novi Slaveni 
oni nomadski žicari i lončari, to jest oni naši 
kalajdžije-cigani, koji su preko Rumunjske i 
Češke zalutali u šajkači i opancima od vreme- 
na do vremena čak u Poljsku, te — čavrljafući 
o rijeci Savi ili vičući češki: »sem garki dru- 
tovat« — krpali lonce. Karakteristično te još 
spomenuti, između ostaloga, da se u Varšavi 
zloglasna ženska tamnica, što se nalazi u Mo- 
kotovskoj četvrti, zove Srbija. Kada je vak 
osuđena na smrt Gorgonova, podrijetlom Dal- 
matinka, udata za bivšeg cesarsko kraljevskog 
Herr-Leutnanta, s kojim je dospjela u Poljsku, 
a poslije se preudala za arhitekta, pričalo se da 
je valjada samo s našega krša jedna bizantski 
podmukla, južnjački pokvarena i balkanski 
okrutna žena mogla tako besavjesno smaknuti 
pastorku. A u Krakovu je policajac, unatoč ju- 
goslavenskom pasošu i trobojci u zapučku, po- 
častio jednoga našega studenta takvim batina- 
ma, kada se pokazao . temperamentan, da je 
uskoro umro u bolnici s prelomljenim rebrima. 

Neosporno, nasuprot svemu tome, našlo bi 
se dosta momenata i sasvim pozitivnih, ipak 
nijedan ne umanjuje težinu Benešićeva zadat- 
ka, kojim se vezao prije šest godina. Ali, šta je 
najvažnije u ovom slučaju, za Poljake je Tor- 
quato Tasso izvorniji od Ivana Gundulića, dok 
slične rezerve mogu vrijediti i za ostale. Stoga, 
— neovisno od teškoća s nalaženjem prevodila- 
ca, neovisno od izvjesnih predodžbi, koje ima- 
ju određeni Poljaci o nama, kada im se makne 
s lica kurtuazijni smiješak, — možda je naj- 
ozbiljnija teškoća bila u tome, šta i kako iza- 
brati pa prevesti, jer nisu izraz vrednota 
učmalost i verige, paranoitet i nefas. nego su 
naprotiv vrednote sažete u posvemašnfoj su- 
proinosti činjenica, izređanih malo prite. Be- 
nešić je na to gledao, naravno, iz svojih per- 
spektiva, pa se mogu zauzeti različita stanovi- 


šta glede njegova poduhvata. Ja bih, na pri- 
mjer, radije vidio Svečnjaka. nego Pjera Kri- 
žanića. kao ilustratora Sremčeva »Popa Ćire i 
popa Spire«. Sličnih »ja bih radife« našlo bi se 
dosta na svima stranama, budući da različitim 
shvaćanjima odgovaraju različita rješenja. 
Ipak tu odlučuje prije svega nepobitnost, da Be- 
nešićev poduhvat ne zatvara vrata, već na- 
protiv ostavlja još široko i otvoreno polje, a 
put dobro prokrčen. 

To je svakako najbitniji uspjeh Benešićeva 
poduhvata, koji je dosad najopsežnija i najfača 
kvalitativno retrospektivna afirmacija našega 
književnoga gibanja na jednome od većih 
evropskih jezika i sred tridesetpet milijuna 
ljudi, kojih literatura korača sve do danas u 
pročelju zapadnjačkoga uspona. 

Dosada su izašli iz tiska ovi svesci i u ovo- 
me redu: 

Mažuranićeva_ »Smrt Smail-age  Čengića«< 
s predgovorom dr. Milutina Cihlara-Nehajeva, 
preveo pjesnik Antoni Bogustawski; Cankaro- 
ve novele s predgovorom prof. Vojeslava Mo- 
Iča, koji predate povijest umjetnosti na kra- 
kovskom sveučilištu, prevela njegova supruga 
Ela Mola: Njegošev »Gorski Vijenac« sa studi- 
jom Branka Lazarevića, preveo dr. Henryk Ba- 
towski, kulturni radnik; Gundulićev »Osman« s 
uvodom prof. Milana Rešetara, preveo spisatelj 
Czeslav  Jastrzebiec-Kozlowski:  Stankovićeva 
»Nečista krv« s predgovorom Branka Lazarevi- 
ća. preveo kulturni radnik Wiktor Bazielich; 
Čubranovićeva “»Jeđupka« i u istome svesku 
Gundulićeva »Dubravka« s uvodom dra. Miho- 
vila Kombola, preveo spisatelj Czestav Jastr- 
zebiec-Kozlowski: Sremčev >Pop Ćira i pop 
Spira« s člankom o Sremcu iz pera A. G. Ma- 
toša i s crtežima slikara Pjera Križanića, pre- 
veo spisatelj Muhamed Kulenović: Vojnovićevi 
»Stari grijesi« s uvodom dr. ]I6zefa Golabka, 
književnog kritičara. prevela spisateljica Marja 
Znatowicz-Szezepanska. 

Iza tih osam svezaka, koji su dosad pušteni 
u promet, i mogu se dobiti u svakoj knjižari i 
knjižnici, sada dolazi na red, kao deveti sve- 
zak, Benešićeva »Gramatika hrvatskoga jezika« 
s opsežnim rječnikom i hrestomatijom, s 800 
stranica obujma, i već je u tisku. Prema utvr- 
đenom rasporedu, onda slijedi: zbirka Krleži- 
nih novela, antologija suvremene  novelistike 
(u dva sveska), zbirka narodnih pjesama, anto- 
logija ranijega pjesništva, antologija suvreme- 
nih pjesnika. ilustrirani putopisi Haline Sien- 
nicke o našim krajevima, Hektorovićevo »Ri- 
banje i ribarsko prigovaranje« s uvodom Petra 
Skoka. Još su predviđena ova tri sveska: veli- 
ki hrvatsko-poljski rječnik, povijest naših kra- 
jeva i povijest naše književnosti. 

Nabrojeni svesci sačinjavat će komplet sa 
osam već tiskanih svezaka, što će ukupno dati 
16 knjiga. Tisak se izvodi na solidnome papiru 
vrlo preglednim slovima i što jednostavnije, 
odista ukusno. Grafički spadaju te knjige u red 
boljih poljskih edicija. O opsegu pothvata go- 
vori također fakat, da uloženi novac iznosi do- 
sad oko 400.000 dinara, dok se honorari plaćaju 


unaprijed. Knjige su (prvih šest svezaka) bile 
na skladištu zavoda »Dom Ksiažki Polskiej«, 
a odskora (počevši od prijevoda »Popa Ćire i 
popa Spire«,y kao sedmog sveska) nakladu je 
preuzeo zavod »Biblioteka Polska«, najjači i 
najbolji kvalitativno na području čitave Polj- 
ske, koji ima dapače vlastitu tiskaru, najveću 
u Poljskoj, u kojoj tiska svoja izdanja. 

Ispočetka je hramala organizacija raspača- 
vanja knjiga. Konačno je Benešić i tome uči- 
nio kraj. Sada se knjige traže sve više te ima- 
ju sve bolji prijem. Što se tiče prijevoda, opća 
je stručna ocjena, da su na visini zadatka. 
Možda samo prijevode Cankarovih novela i 
Stankovićeve »Nečiste krvi« moglo se više stil- 
ski produpsti i dati im jaču književnu notu, što 
još ne znači da su ti prijevodi loši. Kakove je 
sve teškoće imao Benešić s tim prevađanjem, 
ilustrira već sam fakat, da je Benešić, ako je 
htio sigurno uspjeti, morao povjeriti prijevod 
Mažuranića .pjesniku Boguslavskome, a prije- 
vod _ Gundulića spisatelju  Jastrzebiec-Kozlow- 
skome, čije je pero već dalo poljskoj literaturi 
niz odličnih sličnih prijevoda. Ni Bogustawski 
ni Jastrzebiec-Kozlowski nisu znali hrvatski je- 
zik. Benešić je tome doskočio na taj način, da 
je gramatički i logički točno preveo na poljski 
Jezik, naravno prozom, tekst Mažuranićeva 
»Smail-age« i Gundulićeva »Osmana« (sam mu 
je. »Osman« zauzeo godinu dana), a onda su 
njih dvojica, Boguslawski i Kozlovski, držeći se 
posve teksta i pjesničke forme originala, spje- 
vali iznova na poljskome jeziku Mažuranićevu 
i Gundulićevu poemu. O preciznosti i pietetu 
rada govori fakat, da je osam mjeseci trajao 
taj rad Kozlowskoga. Općenito, što se tiče svi- 
ju dosadanjih prijevoda, oni imaju dapače sve 
stilske finese i jezične karakteristike originala, 
u manjem ili većem stupnju, s manje ili više 
književne nadarenosti, pa se čitaju kao da su 
ta djela izvorno napisana na poljskome jeziku. 

Iz prevedenog Matoševog eseja o Sremcu, 
priloženog »Popu Ćiri i popu Spiri«, kao i iz 
sličnih ostalih članaka uz ostale knjige, jasno 
se vidi, da su se time htjeli dati Poljacima bar 
obrisi hrvatskoga eseja i književne kritike, a 
potpun hrvatsko-poljski rječnik i gramatika 
hrvatskoga jezika s hrestomatijom bit će kori- 
sni prilozi slavistima, dok povijest književno- 
sti i ostalo samo po sebi određuje svoju svrhu. 

Treba konačno podvući, da Benešić nije u 
svoje vrijeme dobio od bilo kakovog oficijelno- 
ga faktora bilo kakovu pomoć na papiru ili u 
metalu. Danas mu niti ne treba. A to je i bo- 
lje, jer bi svoj, možda, odviše krupni plan mo- 
rao davno razmijeniti na istrošene sitniše s bi- 
lo kakovim najotreanijim emblemom. 

Sada je razumljivo, kako me se don Qui- 
chottski doimao Julije Benešić, kada se pojavio 
u Varšavi prije šest godina tako romantično 
golcat i slobodan sa svojim planom, koji kroz 
čitave dvije naredne godine još uvijek bijaše 
samo kolekcija najljepših želja, dok se odje- 
damput sred pučine maštanja ne nasuka na 
čvrsti komadićak kopna, gdje odmah poče — 
kamen po kamen — zidati realistički opipljivu 

zgradu, koja je već pod krovom nasred lechij- 
skih Mletaka. Pod krovom od sadre i školjčica 
te kamena s dinarskoga krša. : 

Stoga je na kraju i to jasno, zašto wittlini- 
janski dolaze na um Ville Lumičre i Paris 
morne baš prilikom opisivanja ovih dojmova. 
Jer, eto, kao što se u Veneciji, toj kraljici re- 
nesansnoga lazura, zasijeca u pamet neočekiva- 
no odjekivanje koraka ispod pločnika, tako se 
i Benešićev lapsus — kako bismo to nazvali — 
zasijeca sad kao neočekivano iznenađenje, koje 
se primarnije bilježi u pamćenju, negoli palače 
duždeva, usprkos prozaičnosti fenomena, ako 
se promozga da je fenomen u tom što ispod 
pločnika, o koji udaraju koraci, nalazi se pra- 
zan rezonansni prostor, pa ga odjeci ispunjaju. 

Dakle, sred polonaiseovske Venecije, koja 
gordo puca nebu pod oblake tornjevima i tor- 
njićima svojih bazilika mesjanističkoga Sv. 
Marka i koja s visine dvaju Nobelovih laure- 
ata, te nizom romantičara Byronova i Puškino- 
va ranga gleda kroz prozorčiće svojih duždev- 
skih palača ovamo na prekodunavske i preko- 
savske nizine, krš i šume kao na kakvu Tungu- 
ziju, Benešić se okomio da ruši zidove i topi 
beton, transformiranim na poljski jezik, zvuko- 
vima Dubravkinih rima i Cankareve proze, i 
to bez onoga nervus rerum gerendarum, kao 
što su dinari, zlotije i funte, kojima su i Po- 
ljaci, iz ovih ili onih vrela, morali dobro oba- 
suti izloge evropskih Pariza, prije nego što su 
tamo dospjeli. ' 

Benešić je stvarno, kako smo vidjeli, po- 
rušio zidove i stopio beton, pa, dobro prokrče- 
nim putem, prodro do u srce te Venecije i, 
kraj duždevskih palača, tornjeva i tornjića, 


.sazidao zgradu prekodunavskih i prekosavskih 


nizina, vrleti i šuma. Ta zgrada stoji danas sve 
čvršće i prostranije kraj identičnih joj sestri- 
ca Poloniae Restitutae. Je li to samo uspjeh, ili 


i još nešto više? 
Muhamed Kulenović 


NOVE KNJIGE 
Kritika poljskih prijevoda Vinodolskoga zakona. 


Dr. Fedor Breienfeld, o čijem je pravno- 
povijesnom radu bilo govora u ovogodišnjem 6. 
broju »Hrvaiske Revije«, objavio je sada uspje- 
lu kritično-komparativnu studiju »Dva poljska 
prijevoda Vinodolskoga zakona — 1856. i 1955.« 
(Zagreb 1956. »Tipografija«). U svojoj raspravi 
Breitenfeld kritički prikazuje i ocjenjuje pri- 
jevod Waclawa Aleksandra Maciejowskoga i 
dra Stanislava Borowskoga, docenta slavenskih 
pravnih povijesti u Varšavi. Nakon negativne 
ocjene prvoga, Breitenfeld zaključuje, da pri- 
jevod i komentar Borowskoga »zavređuje naj- 
veću pažnju i on znači kako obogaćenje lite- 
rature o Vinodolskom zakonu, tako i obogaće- 
nje vrela slavenskih pravnih povijesti na polj- 
skom jeziku«. 

Borowski je nedavno objavio i monografiju 
o našem Bogišiću, pa bi bilo dobro, da dr. 
Breitenfeld i taj njegov rad prikaže. 

m 

KULTURNA KRONIKA 
Iz bugarskoga književnog svijeta 


Veliku književnu nagradu od 20.000 leva, 
koju podjeljuje bugarska akademija nauka 
svake treće godine na dan sv. Ćirila i Metoda 
dne 24. svibnja, dobio je ove godine poznati 
bugarski književnik Dobri Nemirov, koji radi 
već preko četvrt stoljeća na bugarskoj lijepoj 
književnosti. Među ostalim napisao je veliki 
roman trilogiju >Braća«, u kojemu se obra- 
đuje kulturna i politička epoha bugarskog na- 
roda od pedesetih do devedesetih godina pro- 
šloga stoljeća. Osim toga je Dobri Nemirov 
napisao i nekoliko kazališnih komada, koji su 
se s uspjehom davali na sofijskoj i drugim 
bugarskim pozornicama, te je i inače mnogo- 
struko literarno djelovao.na polju bugarske 
lijepe književnosti. Porota za ocjenu ove na- 
grade sastojala se je od uglednog bugarskog 
književnika T. Vlajkova, počasnog predsjed- 
nika Bugarskog književnog društva, te sveu- 
čilišnog profesora povijesti književnosti M, Ar- 
naudova, rektora sveučilišta i predsjednika 
Akademije znanosti i umjetnosti u Sofiji. Na- 
grada je predana svečaru na svečani način, kod 
čega su sudjelovali zastupnici vlade, književ- 
nika i ostalih kulturnih institucija Sofije. 

Dr. Bučar 


Zanimljiva propaganda za knjigu. U Americi 
se u nekojim mjestima uvriježio zanimljivi način 
propagande za čitanje i kupovanje knjiga. Knji- 
žari umole odličnike i poznate ljude u mjestu, 
da im napišu svoje mišljenje o novoj knjizi. 
Te okritike« zatim umnože i dijele općinstvu. 
Tko se zanima za knjigu, nađe u takovom sve- 
sku (umnoženom na pisaćem stroju) mišljenje 
poznatih ljudi iz svog mjesta: liječnika, sudaca, 
odvjetnika, itd. Dosada se tim novim načinom 


propagande za knjigu služi 258 knjižara u 47 
američkih država. 

Njemačka ratna književnost. U svibanjskom 
broju donosi »Le bulletin du livre francais« sta- 
tistiku o njemačkoj vojnoj literaturi (prema 
»Borsenblatt fiir den Deutschen Buchhandel«), 
pa konstatira, da ta literatura unairag iri go- 
dine neprestano raste i da nakladnici vojne 
literature, usprkos »književnoj krizi« u Nje- 
mačkoj, imaju pravu konjunkturu. Tako je 
god. 19553. izišlo 148 knjiga, 1954. već 256, a 
lanjske godine 455 knjige vojne literature. 

eđunarodna književna suradnja. Bečka 
»Neue Freie Presse« od 25. VI. o. g. donosi 
oveću bilješku pod naslovom »Internationale 
literarische Zusammenarbeit«, u kojoj obja- 
vljuje, da je s jednim od najvećih svjetskih 
nakladnih instituta Hutchinson _& Co, 
Ltd (London) sklopila pogodbu dobavljanja 
literarno vrijednih djela, koja su izišla na nje- 
mačkom, talijanskom, madžarskom, češkom i 
slovačkom, poljskom, hrvatskom, srpskom i slo- 
venskom jeziku, u svrhu prevođenja tih djela 
na engleski jezik. 

Oko Puškinove proslave. 10. TI. 1957. pada 
100-godišnjica Puškinove smrti, ali se već sada 
u mnogim državama vrše pripreme za tu 
obljetnicu. U Rusiji se spremaju velike pri- 
preme: sprema se svečano izdanje pjesnikovih 
djela u 18 svezaka, pod pokroviteljskom Aka- 
demije znanosti. > 

U Francuskoj se konstituirao poseban od- 
bor_s Paul Valćryjem na čelu. 

Prigodom 100-godišnjice Puškinova rođenja 
izdala je »Matica Hrvatska« njegova »Izabrana 
djela« u jednom svesku (pjesme, »Kapetanova 
kći« i »Boris Godunov«<), pa bi trebalo u inte- 
resu hrvatskog prestiža i kulture, dok je vri- 
jeme, na dostojan način proslaviti i ovu obljet- 
nicu ruskoga genija. 

EFR ENE Tamo av GN A JR A RAD E E AG ČA E JE KJ 

ČASOPISI, KOJI DOLAZE UREDNIŠTVU 


Beograd: Ruski arhiv. — Srpski književni glasnik. 

Brod (na Savi): Savremeni pogledi. 

Cetinje: Zapisi. 

Chicago: Jugoslavenski glasnik. 

Dubrovnik: Dubrava. " 

Low: Kwartalink Historyczy. 

Ljubljana: Dom in Svet. — Lubljanski zvon. — Sodobnost. — Znanstveni Vestnik. 
Makarska: Nova Revija. 

Olomouc : Filosoficka Revue. ' 

Roma: L' Europa Orientale. 

Sarajevo: Islamski Svijet. — Napredak. — Novi Behar. : 

Split: Jadranska Straža. — Podmladak Jadranske straže. 

